
BENDROSIOS IR METODINES PASTABOS 
TAUTINIO ATGIMIMO KLAUSIMU 


2) 


1. Dalyko svarba 


Koks bebūtų mūsų teorinis bei praktinis 
nusistatymas tautinio klausimo atžvilgiu, niekas 
negali paneigti fakto, kad žmogiškoje tikrovėje 
pastoviai ir svariai reiškiasi tautinis veiksnys. 
Nesuskaičiuojamos tos aukos ir didvyriškumo 
veiksmai, kuriais pasižymi žmonės, įkvėpti tau- 
tinių jausmų. Šia prasme net mūsų laikais tau- 
tinis jausmas vertas ypatingo dėmesio kaip gy- 
va ir paveiki visuomeninė jėga. Jos reikšmę tik 
labiau pabrėžia perdėto vertinimo apraiškos. 


Praeitą šimtmetį tautiškumas suvaidino tokį 
reikšmingą vaidmenį Europos gyvenime,kad jį 
tiesiog pavadino tautiškumo šimtmečiu. Tuomet 
tautiškumo banga persirito per visą Europą, ly- 
giai kaip nūdien ji išsiliejo Azijos ir Afrikos že- 
mynuose. Galima sakyti, kad XIX-me amžiuje 
tautinis pakilimas Europoje pasireiškė dviem 
skirtingais būdais, būtent, dominuojančių tautų 
imperializmu iš vienos pusės ir prispaustųjų tau- 
tų atbudimu iš kitos. Tačiau faktiškai tai buvo 
du to paties sudėtingo reiškinio požiūriai arba, 
kitaip sakant, du to paties tautinio sąmonėjimo 
tipai. Neperdėta teigti, jog kaip tik antrasis ti- 
pas įgalino geriau pažinti tikrąjį Europos vei- 
dą, koks jis yra visame sau būdingame įvairume. 
Jau vien šiuo požiūriu būtų naudinga kiek dau- 
giau pasidomėti tautinės minties raida XIX-me 
amžiuje. 

Tai buvo neabejotinai nauja tautinės minties 


ČEGINSKAS 


apraiška; tautiškumas, pasireiškęs nauju turiniu 
ir nauja jėga, tapęs visuotiniu tiek įvairių tau- 
tų atžvilgiu, tiek kiekvienos jų viduje. Kaip tik 
dėl to kai kas jame tenorėjo matyti gryną 
XIX-jo amžiau gaminį, Prancūzų revoliuciją 
savivališkai laikant jo lopšiu. Vienok nedera 
sutapdinti tautinį reiškinį su jo istoriniais nau- 
jausiųjų laikų pavidalais. Įvairių tautų istorija 
aiškiai moko, kad tautinis klausimas yra senes- 
nis, jau viduramžiuose įsišaknijęs. Jo pėdsakų 
galima užtikti Šventraštyje, sekant išrinktosios 
tautos kelią. 

Tikrai, tautinė mintis yra sena ir mūsų lai- 
kais nepraradusi reikšmės, tačiau ne tokia aiški, 
kaip jos pėdsakai, giliai įspausti ir neištrinami 
žmogiškosios tikrovės istorinėje tėkmėje. Kas gi 
galėtų būti labiau migloto, kaip aistringų ir nuo- 
latinių ginčų dalykas? Betgi toks buvo ir tebėra 
tautinis klausimas savo išoriniuose santykiuose. 
Iš kitos pusės, pavertimas ko nors paslaptim, 
idealu ar stabu neatveria kelio dalykiškam pa- 
žinimui. Betgi toks buvo ir dažnai tebėra tau- 
tinio klausimo atvejis, žvelgiant į jį iš vidaus. 
Net šiandien tauta neretai stabas. 

Šiuo klausimu kritiškų pastabų netrūksta. 
Kritika visuomet buvo gyva ir re'škėsi įvairiais 
kosmopolitizmo bei internacionalizmo pavidalais. 
Kaipgi jos nebūtų nūdien po baisių įvykių, ku- 
riuos sukėlė europinis nacionalizmas? Niekas ki- 
tas, tarp kitko, nuo to taip nenukentėjo, kaip 
pati Europa. Prieš savo prarają, verčiama noro 

išlikti, ji mąsto. Europinį sąmonėjimą lydi vis 
garsesni balsai, smerkiantys taut škumą. "Tačiau 
ir šiame kelyje slypi pavojai. Argi jis neveda į 
pasmerkimą visumos už vieną, vadinasi, dalinį 
požiūrį? O sveiko branduolio nereikia numesti 
kartu su netikusiu lukštu. Iš kitos pusės, pavo- 
jinga niekinti bet kokias gyvybės versmes. Tuo 
tarpu tautinis gyvenimas turi savo versmes, Sa- 
vo pateisinimą mūsų žmogiškosios tikrovės su- 
dėtingume. Verta prisiminti gana taiklią Fr. 
Perroux pastabą: “Nūdien — rašė jis dar 1938 
m. — diskusijos vyksta, tarsi, ne be vargo su- 
kūrus tautas, jas reikėtų panaikinti. Priešingai, 
kiekvienam mąstančiam yra savaime aiškų, kad 
jas reikia prakopti". 


Tautinis klausimas tikrai vertas dėmesio vi- 
sų pirma kaip mokslo dalykas. Tai buvo dažnai 
pamiršta. Todėl nenuostabu, jeigu ir pats klau- 
simas atrodo daugiau neaiškaus jausmo negu 
blaivaus mokslo, labiau sukilusių aistrų negu 
kantrių nagrinėjimų dalykas. 

XIX-jo amžiaus tautinių sąjūdžių specialus 
nagrinėjimas kaip tik padeda atidengti to laiko 
tikruosius visuomeninius reikalus, kuriems pa- 
tenkinti pats gyvenimas iššaukė tautiškumą jo 
dabartiniame pavidale. Šiuo požiūriu lengviau- 
sia pagauti visuomeninį ir kintantį tautiškumo 
vaidmenį. Tik gerai išnagrinėjus visuomeninėje 
sąrangoje įvykusius gilius pasikeitimus, naująją 
padėtį ir iš jos išplaukiančius naujus reikalus, 
bus galima daugiau ar mažiau užčiuopti nūdie- 
nio tautiškumo tikrąsias šaknis ir nustatyti, pa- 
vyzdžiui, kiek dabartiniai pavidalai tebžra galio- 
jantys bei saugotini ir kiek jie pasenę ar keis- 
tini. 

Mėginimas panagrinėti lietuvių tautinį at- 
gimimą savo ruožtu padėtų nušviesti aplamai 
tautinį klausimą XIX-me amžiuje. Atgimstanti 
Lietuva verta dėmesio ne tik kaip atskiras at- 
vejis to laikotarpio tautinių sąjūdžių grandinėje, 
bet ir kaip tipiškas ryškaus tautinės minties pa- 
sikeitimo atvejis. Iš tikrųjų, teisingiau kalbėti 
ne apie tautiškumą, bet tautiškumus. Kiekvie- 
na tauta turi, taip sakant, savitą “tautiškumą", 
kuris nėra visuomet tas pats, bet kinta su laiku. 
Todėl reikia saugotis grubiai suprastinto žvilg>- 
nio į klausimą ir jieškoti jo priežasčių visuome- 
ninės sąrangos pasikeitime, tai yra, sociologiš- 
kai pažvelgti. 

Jau vien šiuo požiūriu būtų įdomu panag- 
rinečti mūsų tautinį atgimimą. Sociologinių po- 
žiūriu tautinis klausimas iki šiol per mažai nag- 
rinėtas, kaip iš viso šalia tautinių istorijų tau- 
tinės sociologijos vieta yra skandalingai tuščia 

Trumpai suminėkime kitus požiūrius, kurie 
skatina panagrinėti lietuvių tautinį atgimimą. 

Jo eigoje išsivystė ta lietuvių tautinė mintis, ku- 
ri įsikūnijo 1918 m. susikūrusioje Lietuvos de- 
mokratinėje valstybėje; kuri nūdien atsispindi 
jos išsivadavimo pastangose bei pasipriešinime, 
vedamame su pavergtos tautos užsispyrimu bei 
ryžtingumu; pagaliau, kuri tebėra faktiškai pri- 
pažįstama bei pakenčiama paties pavergėjo va- 
dinamos sovietinės Lietuvos respublikos rėmuo- 
se. Visų su tuo susijusių klausimų neįmanoma 
suprasti be sąryšio su jų istorine užuomazga. 
Šia prasme lietuvių tautos atgimimas iš tikrųjų 
yra visų nūdienių lietuviškųjų klausimų raktas. 

Pagaliau, paprastas faktas, kad klausimas 
nėra pakankamai išnagrinėtas, taipgi pateisina ir 
skatina norą jį panagrinėti. 


2. Dabartinė klausimo būklė 


Lietuvių tautinio atgimimo istorija dar ne- 
parašyta. Jos veikalas tebelaukiamas. Tačiau 
jis bus įmanomas tik ant kantrių ir nuodugnių 
tyrinėjimų pamato. Čia kol kas ir tenka konsta- 
tuoti tam tikrų trūkumų. 

Jaunas lietuviškasis istorijos mokslas stovi 
prieš begalinį uždavinį, kuris toli prašoka jo 
dabartinę būklę. Tik trumpas nepriklausomo 
gyvenimo laikotarpis tarp dviejų pasaulinių ka- 
rų buvo užtikrinęs palankesnes sąlygas tautinei 
istorijai tyrinėti. Tada ir buvo atliktas nusta- 
bus darbas: nūdien nebeįmanoma paliesti lietu- 
viškosios istorijos klausimų, nepasinaudojant 
daugiau ar mažiau išsamiais lietuvių istorikų 
darbais. Tačiau daug kur dar lieka nemaža spra- 
gų. Ypač XIX-sis amžius dar mažai beištyrinė- 
tas.!) 

Todėl ir visi mėginimai aprašyti, aiškinti bei“ 
vertinti lietuvių tautinį atgimimą — ko dažnai 
nebuvo vengiama —buvo tikrai nepribrendę ir 
daugiau ar mažiau pasmerkti nepasisekimui. 
Tam tikra prasme tas pat tebegalioja ir nūdien. 

Būdinga, kad tokios rūšies mėginimų pada- 
ryta kaip tik prieš prasidedant vaisingam inten- 
syvių lietuviškų istorinių tyrinėjimų laikotarpiui. 
Prie tokių mėginimų visų pirma reikia priskai- 
tyti visus tuos leidinius apie Lietuvą, kurie pa- 
sirodė Lietuvos demokratinės valstybės kūrimo- 
si metu. Prieš autorių norą ar sutinkamai su 
juo visi tie veikalai daugiau ar mažiau apspręs- 
ti politinių argumentų. 

Mūsų istorikų jaunoji karta, sąmoningai at- 
sisakiusi bet kokių per »nketyvų sinteziv, labisu 
linko nagrinėti specialius klausimus. Tačiau aiš- 
ku, kad tokie darbai iš esmės fragmentiški ir 
tuo pačiu nepakankami. Vien jų išvados reika- 
lauja platesnio apibendrinančio veikalo, kurio 
reikalą vra iau iškėlęs vrof. Z. Ivinskis, rašvda- 
mas ap'e katalikų kunigo vaidmenį tautiniame 


Vysk. 


atgimime: “...šalia eilės monografijų ir moks- 
linių studijų atskirais klausimais niekas dar iš 
lietuvių nespėjo viename sintetiškame veikale, 
panaudojant gausią archyvinę medžiagą, stipriai 
intuityviai peržvelgti per mūsų tautinio atgimi- 
mo epochą, spaudos draudimo laikotarpį, savos 
spaudos organizavimą, įvairių ideologijų dife- 
rencijaciją ir t.t. Juk visa tai reikėtų apipavida- 
linti viename stambiame darbe''.?) 


Motiejus 


Valančius, 
tautinio atgimimo žadintoias 


Iš tikrųjų naujos medžiagos nemažai prisi- 
rinko. Nūdien ją reikia jau įvertinti skubotiems 
teigimams bei spėjimams, prasilenkusiems su is- 
torine tiesa, pataisyti. Tokiu būdu ir bendras 
tautinio atgimimo paveikslas, kaip jis buvo pie- 
šiamas ypač svetimųjų, turi būti peržiūrėtas. 
Tiesa, kol nebus išsamios istorijos, negalės būti 
nė pilno kalbamo vaizdo. Tačiau jis jau labiau 
išryškėjo naujųjų darbų dėka. Tik gaila, kad jų 

dauguma tebėra visur periodikoje išmėtyti ir 
sunku juos surasti, ypač svetur. 

Reikalas kai ką iš pagrindų peržiūrėti sa- 
vaime iškyla, iš arčiau pažvelgus į literatūrą, 
liečiančią mūsų tautinį atgimimą. Skirtingų ir 
prieštaraujančių nuomonių įvairumas tuojau čia 
krinta į akis. 


3. Nuomonės apie lietuvių tautinio 
atgimimo pradžią 


Labiausiai išsiplatinusi ir daugiausia sveti- 
mųjų veikluose kartojama nuomonė sieja mūsų 
tautinio atgimimo pradžią su patriotinio laikraš- 
čio “Aušros" pasirodymu 1883 m. Tokią pažiūrą 
be diskusijų priima ir prof. Alb. Rimka rimtoje 
ir įdomioje sociologinėje studijoje apie tautinį 
atgimimą?) Ten jis tiesiog tvirtina, kad “Ausz- 
ros-Varpo gadynė visai teisingai laikoma lietu- 
vių tautinio renesanso, arba atgimimo, pradžia".*) 

Tačiau reikia nurodyti visą eilę nuomonių, 
prieštaraujančių tai, kuriai pritarė prof. A. Rim- 
ka. Antai, istorikas kun. dr. J. Totoraitis rašo, 
kad “Aušra suėmė tada buvusius lietuvių sieki- 
mus, juos stiprino, gilino jau susidarius'ą Lietu- 
voje tautinę srovę ir stūmė pirmyn lietuvių tau- 
tinį susipratimą. Prieš ją prasidėjusis lietuvių 
tautos atgimimas jos sustiprintas, laikui einant, 
vis ėjo smarkyn''.5) 

Savo ruožtu prof. A. Voldemaras savo vei- 
kale “La Lituanie et ses problėmes" bendrai tei- 
gia tautinį atgimimą prasidėjus “XIX-jo amžiaus 
viduryje"'.5) 

Praktiškai šiai pažiūrai pritaria ir Maž. Lie- 
tuvos veikėjas dr. V. Gaigalaitis, pagal kurį 
“spaudos draudimas ... turėjo pagrindinės reikš- 
mės lietuvių tautinei raidai... tapo viena svar- 
biausių lietuvių tautos atgimimo priežasčių“.7) 

Kun. dr. A. Viskanta pabrėžė kitą požiūrį: 
“1861 m. sausio 21 buvo pirmaeilės reikšmės lietu- 
vių tautos atgimimui. Tai valstiečių baudžiavų 
panaikinimo data... Tai iš išlaisvintos valstie- 
čių vidurinės klasės kilo tie, kurie iš esmės pra- 
dėjo lietuvių atgimimo sąjūdį''.š) 

Prof. Z. Ivinskis jau minėtoje studijoje nu- 
rodė: “Mano tezė būtų tokia: be kunigu. ypač 
be Valančiaus ir jo artimųių bendradarbių, tau- 
tinis lietuvių atgimimas nebūtų buvęs įmano- 
mas"'.?) 

Tuo tarpų J. Ambrazevičius nustatė. kad 
“atbundančioji Lietuva pagilino ir realizavo 
Daukanto tautinės ideologijos pradus''.!0) 

Pagaliau, reikia nurodyti išvadas, kurių 
priėjo dr. V. Maciūnas savo pažvmėtino-e studi- 
jose apie XIX-jo a. pradžią Lietuvoje: “... tuo 
laiku jau dedami atgimstančiai Lietuvai idėjiniai 
pagrindai... Tiesa, tikras tautinis atgimimas 

dar negalėjo pasireikšti, nes nebuvo palankaus 
socialinio faktoriaus... Betgi tautinės pasaulė- 
žvalgos svarbiausias punktas—lietuvybės ideali- 
zacija jau brendo nuo pat XIX a. pradžios".!!); 
“ „„šioj gadynėj — rašo tas pats autorius kito- 
je studijoje — pastebimi tautinio lietuvių atgi- 
mimo diegai, kristalizuojasi po truputį lietuviš- 
kos pasaulėžvalgos tradicijos pasiekusios ir Auš- 
rą?) 

Toks paprastas išskaičiavimas būdingesnių 
nuomonių apie tautinio atgimimo pradžią pakan- 
kamai parodo netikrumą, jeigu ne tiesiog maiša- 
tį, kuri viešpatauja šiame klausime. Tai ypač 
ryškiai matyti iš svyravimo ir prieštaravimų 
pas tuos pačius autorius, ypač publicistus. Ci- 
tuojame tipišką pavyzdį iš vieno straipsnio apie 
“Aušrą". Pradžioje ten tvirtinama: “...(V1L- 
niaus universiteto) pasėlis davė mums rimčiau- 
sius to laiko rašytojus: Stanevičių, Nezabitaus- 
ką, Daukantą, Valančių. Jie, išvengę lenkininkų 
tendencijos, bus pirmieji tautinio atgimimo ža- 
dintojai, pradės mūsų renesanso epochą, prirengs 
Aušrai dirvą“.!*) Gi kiek toliau: “Aušros reikš- 
mė lietuvių tautai yra istorinės vertės. Tai pra- 
džia jos atgimimo, pirmas sąmoningas žingsnis į 
savistovią ateitį''.!14) 


4. Keletas kritiškų pastabų tuo pačiu klausimu 


Kaip matome, kraštutiniausia nuomonė, pa- 
tvirtinta prof. Rimkos, mūsų tautinio atgimimo 
pradžia “visai teisingai" laiko “ Aušros" pasirody- 
mą. Kodėl “visai teisingai", autorius nenurodė. 
Veikiausiai jis tik paprastai pritarė bendralai- 
kių priimtai tezei. 

Šiuo atžvilgiu įdomu atkreipti dėmesį į se- 
kančią jo įžanginę pastabą: “. .. visi mes dar gy- 
vename ne tik “Auszros" ir “Varpo" gadynės iš- 
keltų idealų įtakoje, bet dar ir tų pačių žmonių 
vadovaujami ar bent jų akivaizdoje. “Aušrinin- 
kas", “varpininkas" — tai ne tik žodžiai, ku- 
riais mes kartais charakterizuojame senesniosios 
mūsų kartos darbuotojus, bet ir autoritetai, prieš 
kuriuos nedrįsta nepalenkt galvos net ir tie, 
kurie savo laiku su tais šiandien garbinamais 
"aušrininkais" arba “varpininkais" kovojo“.!5) 

Labai suprantamas dalykas, kad pirmieji au- 
toriai, rašę apie tautinį atgimimą, buvo stipriai 
veikiami “Aušros" ir “Varpo" vadovaujančiųjų 
asmenų nuomonės. Pastarieji natūraliai laikė 
savo kartos patriotinę veiklą pagrindiniu tauti- 
nio atgimimo darbu. Nepriklausomai tautinei 
valstybei istoriškai vainikavus jų pastangas, jie 
tapo moraliniais autoritetais tikra to žodžio pras- 
me. Jų mintys, jiems gyviems esant, negalėjo 
tapti diskusijų dalyku, todėl buvo priimtos ir 
paprastai kartojamos. 


Ir vis dėlto, kaip bebūtų vertinami nepa- 
neigiami aušrininkų nuopelnai lietuvių tautinia- 
me sąjūdyje, negalima betgi užmiršti tų, kurie 
anksčiau savo laiko sąlygose ir neabejotinai sva- 
riai prisidėjo prie naujosios tautinės ideologijos 
išvystymo. Be to, praktiškai net tie, kurie laiko 
aušrininkus vieninteliais tautinio atgimimo vei- 
kėjais, niekača ieįstengė rutylė, pavyzdziui, 
Valančiaus, Daukanto bei jų bendralaikių. 

Atrodo, suklaidino faktas, kad naujoji tauti- 
nė sąmonė pas aušrininkus ryškiai regima, ypač 
todėl, kad tautinį atgimimą jie laikė tikslu, ko 
negalima pasakyti apie jų pirmatakus. Tačiau 
visiškai klaidinga norėti pilnai išaiškinti bet ko- 
kį visuomeninio pobūdžio reiškinį, apsiribojant 
jo veikėjų sąmone. Pakankamai neįsisąmoninta 
to, ką Durkheimas savo “Sociologinio metodo tai- 
syklėse“ taip aiškiai nustatė, būtent, jog visuo- 
meninio fakto apsprendžiančios priežasties rei- 
kia jieškoti ankstesniuose visuomeniuose faktuo- 
se, bet ne individualios sąmonės būsenose.!*) 
Lygiai verta prisiminti sociologo E. Duprėel 
įspėjimą, kad psichologinio prado niekada nepa- 
kanka pilnutiniam visuomeninio reiškinio išaiš- 
kinimui, nes sąmonės būseną visuomet veikia in- 
dividui svetimi pradai, kaip daiktai ar kitų žmo- 
nių būsenos.!“) Be to, kas liečia aušrininkų są- 
monę, nereikėtų užmiršti, kad ji vystėsi nuo ne- 
drąsių neaiškios kultūrinės autonomijos reikala- 
vimų iki Nepriklausomybės deklaravimo. 

Todėl galima daryti išvadą, kad augščiau iš- 
dėstyta tradicinė nuomonė laikyti “ Aušros" pa- 
sirodymą tautinio atgimimo pradžia neleistinai 
sutapdino aušrininkų darbą tiesiog su tautinių 
atgimimu. 

Tokią išvadą patvirtina ir visos kitos sumi- 
nėtos nuomonės, kurios sutaria bent tuo, kad lie- 
tuvių tautinio atgimimo pradžios reikia jieškoti 
dar prieš “Aušros? pasirodymą. Kas liečia jų 
kiekvienos vertę, tos nuomonės aplamai teisin- 
gos savo teigiama, bet ne išskirtine prasme. Jos 
yra aiškiai dalinio ir fragmentinio pobūdžio. Pa- 
brėždamos vieną kurį požiūrį, jos galioja tiek, 
kiek nepaneigia kitų. 

Galop, įdomu pastebėti, kad joks autorius 
nemėgino pateisinti savo vienokio ar kitokio pa- 
sirinkimo. "Tuo tarpu neįmanoma perdaug per- 
vertinti tokio pasirinkimo arba, jei norima, me- 
todo svarbos. Bet kokio periodo išskyrimas išti- 
sinėje tautinės istorijos eigoje reiškia labai jaut- 
rų pjūvį. Vargiai tenka nurodyti, kad čia gresia 
pavojus iš anksto iškreipti nagrinėjamo reiški- 
nio esmę. | 

Lietuvių tautinis atgimimas yra istorinis 
faktas. Jį todėl reikia pavaizduoti ir atstatyti 
toki, koks buvo. O to neįmanoma atlikti aprio- 
riškai. 


Tačiau šis faktas, liečiąs besiformuojančią 
globalinę visuomenę, kaip tai priimta vadinti 
tautą, nera jau toks paprastas ir ryškus, kaip 
koks nors dienos įvykis. Jo beveik begalinis su- 
dėtingumas neišvengiamai reikalauja tam tikros 
bendros sampratos, kurią reikia pateisinti ob- 
jektyviai jo pobūdį atitinkančiais pagrindais. 
Čia kaip tik ir glūdi tikras savivališko subjek- 
tyvizmo pavojus, būtent, pavojus matyti reiški- 
nį tokį, kokio norima, ir ne tokį, koks jis yra 
savyje, nepriklausomai nuo autoriaus iš anksto 
susidarytų pažiūrų. *. 

Tenka pirmiausia nustatyti faktą, neliečiant 
jo esmės. Kyla klausimas, kokiu būdu įmanoma 
aprašyti lietuvių tautinį atgimimą, tuo pačiu 
neapsprendžiant jo aiškinimo? Mūsų nuomone, 
atsakymo reikia jieškoti klausimo sociologiniame 
pobūdyje. Sociologiniam klausimui nagrinėti tė- 
ra tik vienas galiojantis būdas, būtent, pritaikyti 
sociologinį metodą. Nereikia klaidingai įsivaiz- 
duoti to, ką reiškia tokiu būdu paliesti ypatingai 
besikeičiantį ir mažai teištirtą tautinės minties 
lauką. Ir vis dėlto tai vienintelis būdas priartėti 
prie tikrovės, kurioje lietuvių tautinis atgimimas 
apsireiškė ir slypi. Šioje vietoje dera prisiminti 
žymaus sociologijos pradininko Durkheimo pasa- 
kymą, jog “sociologija — tai tam tikru būdu su- 
prasta istorija". 


5. Durkheiminės sociologinio metodo 
taisyklės 


Norint eiti keliu, kurį nepaprastai aiškiai 
nurodė Durkheimas savo sociologinio metodo tai- 
syklėse, tenka ypatingai įsidėmėti taisykles, lie- 
čiančias visuomeninių faktų stebėjimą. "Tai, ką 
jomis Durkheimas išreiškė, galios tol, kol socio- 
losija reatsisakys savo pašaukimo būti mokslu. 
Atmetęs “prigimtinį mūsų dvasios polinkį'!š) 
pasitenkinti grubiai sudarytais vaidiniais bei są- 
vokomis, jis nutiesė mokslinius sociologijos pa- 
matus. 

Iš tikrųjų, dažnai “užuot stebėjus dalykus, 
juos aprašius, juos lyginus, mes tenkinamės sa- 
vo minčių įsisąmoninimu, jų analizavimu, jų ly- 
ginimu. Vietoj faktų mokslo užsiimame tik ideo- 
logine sklaida"!?) Kaip priešybę tokiam kasdie- 
niškam ir grubi:m būdui Durkheimas nurodė sa- 
vo mokslinį metodą, kurio pirmoji ir pagrindinė 
taisyklė išreikšta pagarsėjusia, dažnai blogai su- 
prasta ir blogai aiškinta formule: “nagrinėti vi- 
suomeninius faktus kaip daiktus". Tuo norima 
pasakyti, kad jie mums prieinami tik savo ap- 
raiškomis, kurios juos atskleidž'ia ir kartu slepia. 

Todėl Durkheimas griežtai reikalavo trijų 
dalykų, būtent: 1. sistemingai pašalinti visas 
epriorines sąvokas, 2. aptarti faktą pagal jo 

išorines žymes ir 3. jį nagrinėti ne iš indivi- 
dualių apraiškų pusės.2?) 

Nei prieš tai, nei po to gal niekas nesuge- 
bėjo geriau išreikšti sociologinės dvasios. kaip 
Durkheimas šioje subtilioje ir visada galiojan- 
čioje pastaboje: “Reikia artintis prie visuomeni- 
nio lauko pro ten, kur tinkamiausia pradėti 
mokslinį tyrinėjimą. Tik po to bus galima tyri- 
nėjimą pastūmėti toliau ir palaipsniškais priar- 
tėjimo darbais pamažu apčiuopti šią besisklai- 
dančią tikrovę, kurios žmogaus dvasia gal nie- 
kad nepajėgs pilnai suvokti''.2!) 

Durkheimo pastabos mūsų atveju labai 
naudingos. Iš tikrųjų, lietuvių tautinis atgimi- 
mas nėra nei mitas nei atitrauktinė mintis, nors, 
sprendžiant iš jo nagrinėjimų būdo, galėtų taip 
atrodyti. Per dažnai užmirštama, jog tai istori- 

Dr. Jonas Basanavičius, 
“ Aušros" leidėjas 


(J. Zikaro bareljefas) 


nės tikrovės įvykis, nepriklausomas nuo subjek- 
tyvių nagrinėtojo pažiūrų ir kad dėl to reikia į 
ji žvelgti išoriškai, kaip į išorinį daiktą. 

Išskaičiuodami skirtingas nuomones, mėgi- 
nome atsikratyti visų apriorinių pažiūrų. Lieka 
aptarti (žinoma, tik pradiniu būdu) lietuvių tau- 
tinio atgimimo reiškinį pagal jo išorines žymes. 
Taip atsiduriame prieš klausimą: kokios gi tos 
žymės? kur jų jieškoti? 


Tokiam klausimui atsakyti atrodo naudinga 
panagrinėti pačią tautinio atgimimo sąvoką. Jos 
sklaida turėtų padėti įvykdyti ir tą durkheiminį 
reikalavimą, griežtai draudžiantį naudotis sąvo- 
komis, kurios yra susidariusios už mokslo ribų 
ir skirtos naudoti nieko bendra su mokslu netu- 
rintiems reikalams.??) 


6. Tautinio atgimimo sąvoka 


Tautinis atgimimas — modernus išsireiški- 
mas,pagimdytas praktikos ir jai skirtas. Naudo- 
jamas naujausios istorijos žodyne pažymėti 
XIX-jo amžiaus tautiniams sąjūdžiams, davu- 
siems pradžią naujosioms tautinėms valstybėms 
Europoje. Tokia prasme kalbame apie albanų, 
bulgarų, čekų, estų, kroatų, latvių, lietuvių, ru- 
munų, serbų, slovakų, slovėnų, suomių, vengrų 
tautinius atgimimus. 

Tačiau dažnai naudojama sąvoka nuo to aiš- 
kesnė netampa. Priešingai, nuolat gresia pavojus 
netiksliai panaudoti. Be to, daugybė sinonimų 
aptemdo mintį ir padaro sąvoką dar laciau mig- 
lotą. Argi ne tą patį “atgimimą" dažnai vadina- 
me “atbudimu"', “prisikėlimu"', “atsinaujinimu", 
ir pan.? Jau vien tik dėl to būtinai reikia pa- 
nagrinėti šio išsireiškimo prasmę. 

Tautinis atgimimas tera gal tik paprasta me- 
tafora, tinkanti mitiniam bei poetiniam pasau- 
liui? Ar galima pateisinti jos vartojimą, kalbant 
apie patirtinės tikrovės reiškinius, tokius kaip vi- 
suomeniniai faktai? Kitaip sakant, ar ši sąvoka 
gali būti mokslinė? Jei taip, kokia jos konkreti 
reikšmė? Tačiau visų pirma tenka nurodyti, ko- 
kio pobūdžio ta tikrovė, kuriai galima pritaiky- 
ti tokią sąvoką. Todėl pirmiausia tenka mesti 
žvilgsnį i tautinį klausimą aplamai. 

Tautos sąvoka kasdieninėje kalboje yra to- 
kia įprasta ir artima, kad atrodo nusidėvėjusi ir 
beveik nieko nepasakanti. Iš tikrųjų, kai paste- 
bėjo Renanas, “tai paviršutiniškai aiški mintis, 
kuri sukelia didžiausių nesusipratimų'' arba tie- 
siog, H. Hauserio žodžiais, “klaidingai aiški min- 
tis". Tikrovėje tautos yra labai sudėtingos są- 
rangos. Jas liečianti terminija nėra dar nusisto- 
jusi net kalbose tų kraštų, kur pastebima sena 
tautinė tradicija. 

Autorių dėmesį ypač patraukė tautiškumas 
savo dabartiniame pavidale. Sociologija, kurios 
žodis šioje srityje turėtų būti ypatingai vertina- 
mas, laikėsi dažniausiai nuošaly. Dėl to nenuo- 
stabu, jeigu tautinis klausimas taip pat buvo 
dogmatiškai ir savivališkai nagrinėjamas. Ne- 
laukiant anketų bei gilesnių studijų duomenų, 
buvo sukurtos įvairiausios teorijos, kurios betgi 
galutinai nenušviečia klausimo. 

Mūsų nuomone, tikslaus ir aiškaus tautinio 
fakto apibrėžimo teks dar palaukti. Bent mes jo 
čia visiškai neliesime. Taip pat vengsime nerei- 
kalingai kartoti viso to, kas daug kartų sakyta 
ir kartota apie tautą aplamai, pradedant tuo, 
kuo ji nėra, ir mėginant išskaičiuoti begalinę ei- 
lę jos teigiamų žymių. Mėginame trumpai sin- 
tetiškai pabrėžti sociologinį klausimo pobūdį. 

Visos teorijos apie tautinį faktą suvedamos 


į dvi pagrindines sampratas, kurių viena verti- 
na labiausiai prigimtinius arba objektyvius duo- 
menis — natūralistinė samprata; kita iškelia są- 
monės faktus arba subjektyvius duomenis — 
kontraktualistinė samprata.?*) Jos dažnai saviva- 
liškai aptariamos kaip nesutaikomai prieštarau- 
jančios. Tuo tarpu klausti ir ginčytis, kaip tai 
neretai atsitinka, kuri jų teisingesnė, reiškia 
blogai suprasti dalyko esmę. Iš tikrųjų, kaip 
pažymi A. Cuvilier, jos viena ir kita sudaro vie- 
ną požiūrį tos pačios sudėtingos tikrovės, kokia 
yra tauta.?') “Tauta yra dviguba — sako J. M. 
Domenach:—objektyvių žymių visuma; pagrindi- 
nių sąmonės faktų visuma; ji laikosi kūniškiau- 
siųjų dalykų ir siekia dvasiškiausiųjų?'.25) 

Įdomu pastebėti, kad šie du požiūriai jau 
seniai išreikšti lotyniškame termine “natio?'.26) 
Šis žodis jau XV-me amžiuje turėjo dvigubą 
prasmę. Iš vienos pusės, jis pažymėjo kilties ir 
kalbos vienybę (objektyvūs pradai), iš kitos pu- 
sės — piliečių bendruomenę (subjektyvus pra- 
das, nes turima minty piliečių bendruomenei pri- 
klausomybės sąmonė). Senovės romėnai taipgi 
skyrė dvi reikšmes. Senesnioji kilo iš veiksmažo- 
džio nasci ir sietina su Cicerono minimu dievai- 
tės Natio vardu; šiandien ji dar sutinkama is- 
panų kalboje, kur sakoma ciego de nacion (aklas 
iš prigimties). Kita vėlesnė romėniškoji reikš- 
mė panaši į moderniąją. 

Šie du tariamai prieštaringi požiūriai aiš- 
kiai liudija tautinio reiškinio sociologinį pobū- 
di. Sociologija, kaip nurodo belgų sociologas 
Duprėel, yra vienintelis mokslas, kuris savo ob- 
jekto vienybėje suderina psichologinius arba 
dvasinius pradus ir grynai medžiaginius reiški- 
nius. Šių dviejų pradų suvestinė, jo žodžiais, su- 
daranti visuomeninį santykį.?7) 

Visuomeninis santykis ar visuomeninė są- 
monė — tai tik skirtingos terminijos dalykas. 
Mums labiau patinka pastarasis terminas, nes ta 
prasme suprantame McDougall teigimą: “Visur, 
kur pasaulio istorijoje iškilo tauta, jos kaip tau- 
tos svajonė buvo esminė jos buvimo ir dar la- 
biau pažangos sąlyga".?*) Kaip lygiai pritariam 
Oppenheimeriui, kai jis nurodo, kad “mes netu- 
rime išvesti tautinės sąmonės iš tautos, bet prie- 
šingai — tautą iš tautinės sąmonės"'.??) Tai, kas 
atbaigia tautą kaip tokią, yra jos tautinė sąmonė, 
susidaranti ir be paliovos kintanti istorinėie tek- 
mėje, kuri ją veikia lygiai, kaip ji pati savo 
ruožtu jos veikiama. 

Nesunku pastebėti tautinės sąmonės pasi- 
keitimą amžių bėgyje. Norvegų istorikas Halv- 
dan Koht nurodo, kad tautiniai jausmai reiškė- 
si jau prieš naujausius laikus, t. y. prieš Pran- 
cūzų revoliuciją, ir kad šie jausmai, pasireiškę 
skirtingais laikotarpiais, tarp savęs istoriškai 

siejasi. Jis mėgino įrodyti, kad daugelyje euro- 
pinių kraštų tautiniai jausmai pasireiškia 
XII-me amžiuje. Tačiau tuo pačiu metu jis p3- 
brėžė, kad XII-jo a. tautiniai jausmai labai ski- 
riasi nuo šiandieninių.“?) 

Ir tai suprantama. Tautinė sąmonė turi pa- 
kisti, įvykus pasikeitimams visuomeninėje są- 
rangoje, nuo kurios ji pilnai priklauso. Kaip 
tik tokiai sudėtingai ir kintančiai sociologinei 
tikrovei taikomas atgimimo terminas. 


Atgimimas, tariant K. Burdacho žodžiais, 
yra tikrai pasaulinės reikšmės žodis.?!) Jis nau- 
dojamas įvairiomis prasmėmis. Mums čia nerū- 
pi šio žodžio mitologinė ar mistinė prasmė. Aiš- 
ku, kad tokia prasme, reiškiančia mirti ir prisi- 
kėlimą iš numirusių, negalima kalbėti apie pri- 
gimtinius, t. y. nestebuklingus reiškinius, prie 
kurių priklauso visuomenės mokslo faktai. Mus 
taigi domina kitos šio termino reikšmės. 

Prancūzijoje XVIII-me amžiuje šis išsireiš- 
kimas naudojamas įvairiomis prasmėmis. Mon- 
tesguieu, pavyzdžiui, kalba apie “mūsų prancuū- 
žiškosios teisės atgimimą“ ir Volteras apie “ligi 
tol niekintos literatūros atgimimą". Tai reiškia 
daugiau negu paprastą ko nors išriedėjimą, at- 
statymą, naują pakilimą.*?) Panaši reikšmė at- 
rodo priimtina. Panagrinėkime ją iš arčiau. 

Pirmu žvilgsniu pastebimas prieštaravimas. 
Atgimimas visų pirma reiškia ko nors atnauji- 
nimą. Savaime aišku, jei buvo atgimimas, kas 
nors turėjo atgimti, sugrįžti gyveniman, atsinau- 
jinti. Tai savotiškas antrasis gimimas; gimimas 
to, kas jau bent kartą buvo gimęs. Tokiu atve- 
ju, atgimimas tėra pratęsimas, pakartojimas ar 
prailginimas daugiau ar mažiau pirmykštės es- 
mes. 

Tačiau tuo pačiu tai reiškia ir priešingą mo- 
mentą, kurio nereikia užmiršti. Atgimimas yra 
taip pat kažkas naujo, nepakartoto. Antrasis gi- 
mimas yra vis dėlto gimimas, t. y. naujas pasi- 
rodymas pasaulyje, nauja pradžia, bet ne vien 
tik pasikartojimas, prailginimas ar pratęsimas. 

Norint suprasti tokio dialektinių požiūrių 
išsireiškimo prasmę, nereikia jų išskirti, bet juos 
prakopti. Tai jautė G. Papini, kurio subtiliam 
pastebėjimui pritariam: “Atgimimas taip p t 
yra gimimas ir, taigi, tęsinys ir naujovė sykiu; 
tai daugiau gyvojo krizės raida, negu prisikėli- 
mas iš numirusių?'.33) 

Tokia prasme atgimimo terminas nereiškia 
nei tęsinio nei naujovės absoliučia prasme. Taip 
apeinama mirtis ir ją sekantis prisikėlimas, kas 
sudaro atgimimą mitologine bei mistine prasme 
ir nepritaikoma gamtiniams reiškiniams. Pas'- 
lieka esminiai dinaminė ir lygstama sąvoka, skir- 
ta pažymėti pereigai tarp dviejų būklių, perėji- 

mui iš įstangios (potencinės) būklės į veiksmi- 
nę (aktualiąją). 

Vis dėlto tai ne bet koks pasikeitimas, 0 
toks, kuriame vyksta priešingų jėgų žaidimas, 
lydimas savotiško praturtėjimo, kažko naujo, ne- 
pakartoto, lyginant su pirmykšte būkle: naujas 
spindesys, pakilimas, naujas stiprumo laipsnis 
ir pan. Tas sugretinimas iššaukia vertybinį 
sprendimą antrosios būklės naudai. 

Tokią sąvoką galima pritaikyti patirtinės 
tikrovės reiškiniams, ypač visuomeninio gyveni- 
mo srityje, kur nuolat vyksta įvairūs pasikeiti- 
mai. Dažnai čia betarpiškai pastebime tik pa- 
prastą pasikeitimo faktą. Tačiau jis neįvyksta 
staiga, o kurį laiką bręsta, veikia anksčiau ne- 
gu įvykiai išsiveržia iš įprastinių rėmų ir taip 
apreiškia krizę. Atgimimu taigi žymime tokią 
kritinę būklę, kurioje susiduria du priešingi pra- 
dai, senas ir naujas, paveldėtasis ir pradžioje ne- 
pastebimas, bet vis labiau ryškėjantis ir, paga- 
liau, nugalintis pradas. 

Tai sąvoka, kuri iš tikrųjų gali būti patei- 
sinta ir naudojama sociologijoje, nuolat kintan- 
čių reiškinių moksle. Ir jeigu galima kalbėti 
apie demografinį, valstybinį, dvasinį, dorinį, 
kultūrinį ir panašų atgimimą, kodėl nekalbėti 
apie tautinį atgimimą? 

Tautinis atgimimas nėra taigi nei tautos gi- 
mimas, nei jos prisikėlimas iš numirusių. Tai 
gyvos tautos kritinė būklė, tautinės sąmonės is- 
torinis pasikeitimas, kurio pasekmėje ji apsireiš- 
kia praturtinta, nauju spindesiu. Iš tikrųjų, ne 
tiek svarbu, ar tai įvyksta visiškai naujų iki tol 
nepastebėtų pradų įgijimu, ar paprastu pakar- 
tojimu bei iškėlimu “lig tol paniekintų". 

Tautinio atgimimo išeities taškas reiškia tam 
tikrą susilpnėjimą, tautinio gyvenimo nuosmū- 
kį, lyginant su jo padariniais, kurie reiškia to 
paties gyvenimo praturtinimą ir pakilimą. Tai 
tam tikra prasme neišvengiamas ir fatališkas su- 
sidūrimas, nes jis reiškia tuo pačių metu nuo- 
smūkį ir užuomazgą. Jeigu tautinis atgimimas 
apsireiškia pereiga tarp dviejų skirtingų tauti- 
nės sąmonės tipų, tai jį tada reikia vertinti kaip 
vieno užuomazgą ir kito nuosmūkį bei išnyki- 
mą. Kiekvienu atveju, tai drama. Ją išryškin- 
ti, nušviesti — tai uždavinys dalykiško aprašy- 
mo, kuris visuomet liečia konkrečius ir atskirus 
atvejus. 

Tačiau jei tautinis atgimimas apreiškia nau- 
ju būdu tautinę sąmonę, tai pastaroji pilnai ap- 
sireiškia tik vienoje ir nedalomoje ištisinėje tau- 
tinės istorijos eigoje, kurioje atgimimo laikotar- 
pis tėra viena dalis. Norint ją gerai suprasti, 
negalima pamiršti organinio ryšio, siejančio vie- 
ną tautinės istorijos laikotarpį su jos visuma. 


Mėginimas dalinti istoriją laikotarpiais sa- 
vyje jau reiškia šį tą savivališko ir gali būti pa- 
teisintas tik griežtai metodiniais sumetimais. 
Istorija, kaip pastebi minėtas G. Papini, yra pla- 
ti upė, kuri nuolat teka nenutrūkstamai ir be 
nuopolių, tačiau kurios didžiulę tėkmę įsidėmė- 
jimo bei mokymo tikslais esame priversti dalinti 
į baseinus ir kanalus.**) 


Tautinio atgimimo laikotarpis bet kurios tau- 
tos gyvenime išryškėja lyginant tai, kas buvo 
prieš jį, su tuo, kas jį seka. Žinoma, vėliausia- 
jam laikotarpiui būdingas tautinės sąmonės tipas 
ar tipai nerandami ten, kur jų nebuvo, būtent, 
pačiame tautinio atgimimo laikotarpyje ir, juo 
labiau, prieš jį buvusiame. 


Taip suprasta tautinio atgimimo sąvoka tu- 
ri labai plačią prasmę. Teoriškai, ji gali būti pri- 
taikyta ne vienam laikotarpiui toje pačioje ku- 
rios nors tautos istorinėje eigoje. Tai fakto klau- 
simas. Iki šiol buvo įprasta ją taikyti XIX-jo a. 
Europos tautiniams sąjūdžiams. Iš tikrųjų, tai 
bendra europinė apraiška, pastebima maždaug 
vienu laiku ir visoje Europoje, ypač Vidurio ir 
Rytų Europoje, ir turinti nepaneigiamai bendrų 
bruožų. Galima aplamai sakyti, kad iš vienos 
pusės ją apibūdina modernios tautinės sampra- 
tos stoka, iš kitos pusės — kaip tik tokios sam- 
pratos sudedamųjų ir tipingų pradų palaipsniš- 
kas iškilimas. Šia siaurąja prasme tautinis atgi- 
mimas tėra modernaus tautiškumo užuomazga. 


7. Lietuviu tautinio atgimimo europiniai 
pradmenys 


Siaurąja prasme kalbame ir apie lietuvių 
tautinį atgimimą, jį suprasdami kaip modernio- 
sios lietuvybės užuomazgą. "Todėl augščiau iš- 
dėstyta schema mums atrodo naudingas darbo 
įrankis. 

Iš tikrųjų, nūdienė lietuvių tautinė mintis 
kaip tautinio atgimimo gaminys gali būti su- 
prasta kaip nesenos praeities priešprieša. Anuo- 
met sumišusi, svetimų pradų stelbiama, neišven- 
giamo nuosmūkio keliu riedanti, lietuvybė nū- 
dien visose savo apraiškose nešioja būdingas iš- 
silaisvinusios ir išsiskleidusios sąmonės žymes, 
atrodo radusi savyje tikslą, patrauklų idealą, 
svariai teigianti savo buvimo pagrindą ir neabe- 
jojanti jai greta kitų tautų priklausančia vieta 
žmonijos tarpe. 

Ši sąmonė yra glaudžiai susijusi su tauti- 
nės valstybės faktu iš vienos pusės, ir remiasi 
lietuvių kalbos kultūrine bendruomene iš kitos. 
Gi tautinė valstybė, lygiai kaip kalbinė bendruo- 
menė yra neginčijamai modernūs tautinės sam- 
pratos bruožai. 


Aišku, kad panašios sąmonės negalima anks- 
čiau jieškoti. Nereikia taigi jos jieškoti nei pas 
tautinio atgimimo laikotarpio veikėjus, nei jų 
aplinkoje, nei juo labiau šio laikotarpio išvaka- 
rėse. Be to, istorinės praeit .es negalima tiksliai 
atkurti, žvelgiant į ją dabarties akimis, įvedant 
laikotarpiui svetimas kategorijas. 


Iš kitos pusės, nieko nuostabaus, jei XIX-jo 
amžiaus eigoje, ypač pirmoje pusėje, matome 
tautiškumą, kurio prasmė nėra ta pati, bet tokia 
skirtinga, kad atrodo nebesuderinama su nūdie- 
ne ir iššaukia gyvą priešingumo jausmą pastaro- 
sios nešėjuose. 

Natūralu, jog bet kokia ideologija gali il- 
gai išsilaikyti, net sugriuvus ją pagimdžiusiai 
visuomeninei sąrangai. Tačiau iš to, kad senoji 
ideologija tebeveikia duoto laikotarpio žmones, 
dar negalima daryti išvados, jog tuo pačiu metu 
nebūtų dedami naujosios ideologijos pamatai, jog 
nebūtų pradėjęs pūsti naujų laikų vėjas. Ne tik 
sąmoningi veikėjai, bet taip pat ir nesąmoningi, 
abejingi, net priešiškai nusiteikę, tiek tos visuo- 
menės viduje, tiek jai nepriklausą, galėjo ver- 
tingai prisidėti prie šios eigos. Tai irgi grynai 
fakto klausimas. Apsiriboti išimtinai sąmonin- 
gais dramos veikėjais reikštų ją iš anksto iškrai- 
pyti. 

Tautinį atgimimą kaip tik sudaro toks pa- 
sikeitimas, kuris nėra nei ramus nei taikingas. 
Kaip kiekvienoje tikroje visuomeninėje dramoje 
lemia ne tiek sąmoningi veikėjai, kiek nuo jų 
sąmonės nepriklausomi veiksmai. Todėl mums 
pirmoje eilėje turi rūpėti pats tautinio atgimi- 
mo darbas, kurį nesvarbu kas ir dėl kurių su- 
metimų dirbo. Šį darbą reikia objektyviai apra- 
šyti pagal jo išorines žymes, kurios jieškotinos 
bendroje europinės dvasios būsenoje. 

Kai XIX-me amžiuje tautinio sąmonėjimo 
banga užliejo Europą, Lietuva, be abejo, nesuda- 
rė išimties bendrame sąjūdyje. Priėmusi krikš- 
čionybę, ji įsijungė į Europos tautų bendruome- 
nę ir tapo daugiau negu vien tik geografinė jos 
dalis. Visos minčių srovės, visi didieji europi- 
niai sąjūdžiai nepraėjo nepastebėti ar be at- 
garsio.*?) 

Napoleono kariuomenė, peržygiavusi visą 
Europą, paskleidė ir sustiprino demokratinės 
minties srovę. Ji pasiekė net Lietuvos valstie- 
čius. Žemaitis bajoras A. Klementas liudija tas 
nuotaikas, kurios tuomet vyravo Lietuvoje, be- 
laukiant Napoleono: “Nors slaptai, buvo kalba- 
ma, kad laisvės valanda artėja. Kiekvienas pus- 
balsiu šnabždėjo, kad bus laisvė palikti poną ir 
eiti kur nori''.*9) | 

Grynai informacinio pobūdžio to meto Lie- 
tuvos spauda taipgi liudija didelį anų laikų dė- 

mesį tarptautiniams įvykiams“) Pavyzdžiui, 
apie 1800-tuosius metus “Lietuvos Kurjeris"? ne- 
daug dėjo vidaus žinių. Užtat daug vietos sky- 
rė užsienio įvykiams, ypač Paryžiuje, Vienoje, 
Berlyne, Briuselyje, Frankfurte, lygiai kaip už- 
sienio spaudos ištraukoms. Prancūzų revoliuci- 
ja ir jos padariniai užėmė ypatingą vietą. Net 
jei tie laikraščiai buvo skaitomi tik rinktinių ir 
labai ribotų sluogsnių, jų mintys, vieną kartą pa- 
tekusios visuomenėn, greitai plito ir rado dėkin- 
gą auditoriją suinteresuotose valstiečių masėse, 
nekantriai laukiančiose išsivadavimo valandos iš 
nešamo jungo. = 


Lenkų - lietuvių jungtinės valstybės galas, 
su neišsenkančia energija nuo Kosciuškos suki- 
limo (1794) vedamos nesiliaujančios pasiprieši- 
nimo bei išsilaisvinimo kovos nuolat didino lie- 
tuviškosios emigracijos eiles Vak. Europoje, ypač 
Prancūzijoje, kuri tada buvo didžiausių vilčių 
židinys, panašiai kaip šiandien Amerika. Emig- 
racija buvo atviras langas į Vakarus, iš kur 
sklido naujų minčių ir naujų vilčių šviesa. Net 
po Napoleono pralaimėjimo, reakcijai prislėgus 
visą Europą ir carui Nikalojui I visom priemo- 
nėm besistengiant izoliuoti Lietuvą, jos ryšiai su 
Vakarų Europa nenutrūko. Taip 1834-38 msztais 
iš Paryžiaus per Tilžę keliavo draudžiami raštai 
Lietuvon, lygiai kaip iš čia siunčiami pinigai 
emigracijos veiklai remti.?*) Rusijos-Prūsijos sie- 
na, einanti per Lietuvą, daug patarnaus keturias- 
dešimt metų spaudos kovoje (1864-1904). 


Tuo pačiu laiku, kai drauge su lenkais bu- 
vo vedamos politinės kovos prieš pavergėjus ru- 
sus, krašto viduje vyko gilus pasikeitimas. Bren- 
do ir jungėsi kovon naujos jėgos, kurios veikiai 
pakeitė pačią kovos prasmę ir kurias nuslopinti 
carinė reakcija buvo nepajėgi. 


Aišku, kad Vakarų demokratinių minčių pa- 
sklidimas žymiai sustiprino visuomeninio išsi- 
laisvinimo sąjūdį ir turėjo didelės įtakos lietu- 
vių tautinio jausmo pasikeitimui. Tačiau tai ne 
viskas. Tos pačios laiko dvesios poveikyje Euro- 
poje iškilo galingas kultūrinio pobūdžio sąjū- 
dis. Jo būdingi bruožai: meilė gimtajai kalbai 
ir tautinei praeičiai. Iš tikrųjų, demokratinės 
minties sąjūdžio negalima atskirti nuo europinio 
romantizmo. Net šiuo požiūriu daugiau europi- 
nio gyvenimo paraštėje buvusios Lietuvos atve- 
jis ryškiai patvirtina faktą, kad Europa sudaro 
vieną politinį bei kultūrinį vienetą, nepaisant 
gausių vidaus pasidalinimų, nusidriekusių gam- 
tinių bei dirbtinių sienų. Be abejonės, daug tie- 
sos turi E. Beil sakydamas, jog kiekviena euro- 
pinė tauta yra mažiau paveikta savo ypatingos 
istorijos, kiek krikščioniškųjų Vakarų bendro- 
sios istorijos. 

Beveik vienu ir tuo pačiu metu visoje Eu- 
ropoje pasireiškė vienodas užsidegimas domėtis 
ilgai niekintomis ir apleistomis vietinėmis kalbo- 
mis, jas gerbti, joms skirti naują dėmesį ir kūry- 
binę veiklą. Tai buvo lyginamosios kalbotyros 
valanda, mada rašyti gramatikas, žodynus, fan- 
tastiškiausias istorijas, paremtas netikrais, nere- 
tai pramanytais dokumentais; mada domėtis folk- 
loru, liaudies dainomis ir bendrai jos kūryba. 
Romantizmas buvo lygiai toks visuotinis, kaip 
prieš tai kosmopolitizmas. “Romantinis sąjudis iš- 
šaukė panašių darbų visoje Europoje, Suomijoje 
kaip Norvegijoje, Katalonijoje kaip Provanse ar 
Graikijoje... Abu priešingų minčių sąjūdžiai — 
revoliucinis, atėjęs iš Prancūzijos; romantinis, 
atėjęs iš Vokietijos — vienas ir kitas padėjo tai- 
kingoms kabinetinių žmonių studijoms patirti 
nelaukto atgarsio... Eruditų darbas paruošė in- 
telektualinį atgimimą, kuris turėjo nuvesti į po- 
litinį atgimimą"'.*?) Šioje vietoje verta prisiminti 
dr. V. Maciūno išvadą, kad “lietuvių XIX-jo a. 
pradžioje sąjūdis nėra kokia išimtis Europos dva- 
sinio gyvenimo bendrosios eigos''.*?) 

Tokioje pakilioje europinėje atmosferoje ap- 
sireiškė ir lietuvių tautinio atgimimo požymiai. 
Pirmu žvilgsniu skiriame keturis: 1. vietinės kal- 
bos rehabilitavimą, 2. grįžimą prie tautinės pra- 
eities, 3. visuomenės demokratėjimą ir 4. moder- 
nių tautiškumų arba tautinių ideologijų susida- 
rymą bei susidūrimą. 

Kaip matyti, tai nėra visiškai nauji anks- 
čiau nežinomi pradai. Jie užtinkami ir senojoje 
ideologijoje. Tačiau tautinio atgimimo origina- 
lumą sudaro tai, kad jis juos apreiškia nauja jė- 
ga, ypatingu svoriu. Be to, jie glaudžiai susiję 
vienas su kitu. neskirtini, pasižymi t kru perspek- 
tyvų savitarpiškumu. Tačiau juos reikia skirti, 
mėginant nustatyti ir aprašyti patį tautinio at- 
gimimo faktą. Aišku, jog tai tik labai nepilnas 
ir paviršutiniškas požymių išskaičiavimas, tačiau, 
mūsų nuomone, pakankamas užsibrėžtam užda- 
viniui praktiškai įvykdyti. 


8. Lietuvių tautinio atgimimo istorinė reikšmė 


Metus žvilgsnį į lietuvių praeitį, nesunku 
įžvelgti tautinės civilizacijos tragediją. Užuot sa- 
vitarpy pasipildžiusios, darniai bendradarbiavu- 
sios ir užtikrinusios tautinės civilizacijos pilny- 
bę, liaudies ir augštesniųjų sluogsnių kūrybinės 
pastangos Lietuvoje gana anksti atsidalino skir- 
tingomis kultūromis. Šia prasme pavėluotas su- 
sitikimas su krikščioniškuoju pasauliu buvo fa- 
tališkas. Augštesnieji sluogsniai, kuriems istoriš- 
kai buvo tekęs vaidmuo sutaikinti pirmykštės 
kultūros pradus su Rytų ir Vakarų krikščioniš- 
kuoju kraičiu, savo uždavinio neįvykdė. Persi- 


sunkę svetima kultūra, jie nutolo ir atitrūko 
nuo liaudiškojo įkvėpimo šaltinių. Kaip ištiki- 
mas sargas, liaudis toliau saugojo pirmykštės ci- 
vilizacijos pradus. Palyginti lėta jos krikščionė- 
jimo eiga ją įgalino su laiku išspręsti tą sunkų 
uždavinį, kurio neatliko augštesnieji sluogsniai. 

Nūdien ši liaudies kultūra sudaro modernio- 
sios Lietuvos pamatus. Tai esminė lietuviškosios 
civilizacijos lytis. Ir visa tai — tiesioginė tautinio 
atgimimo pasekmė. Šiuo požiūriu lietuvių tau- 
tinio atgimimo esmę sudaro grįžimas į pirmykš- 
tės tautinės civilizacijos šaltinius. Liaudies ir 
šviesuomenės kūrybinių pastangų suderinimas 
padarė galą zaling:m lLietuviskosios ci.ilizacijos 
skilimui, kurį iššaukė mūsų bajoriškosios ir liau- 
diškosios kultūrų šimtmetinės skyrybos. Atitai- 
syti istorinę skriaudą — tokia tat buvo lietuvių 
tautinio atgimimo gilioji istorinė prasmė. Stane- 
vičiaus odė ta prasme yra tikra mūsų tautinio 
atgimimo giesmė, nes ji aiškiai paskelbė mintį: 

„..Ir, ką amžiai pagadino, 
Laikas yra sutaisyti! 


Grįžimas prie pirmykštės tautinės civilizaci- 
jos šaltinių iš tikrųjų vyko lietuvių kalbos pa- 
grindu. Atsigręžimu į ją buvo atstatytas seniai 
nutrūkęs sąlytis, atgaivintas nutrauktas dialogas 
tarp dviejų papildomųjų kultūrų, kurios tik 
glaudžiai bendradarbiaudamos gali užtikrinti tau- 
tinės civilizacijos vienybę ir stiprybę. 

Savo ruožtu istorinės skriaudos atitaisymas 
tam tikru būdu reiškia priartėjimą prie tų lai- 
kų, kada ji buvo padaryta. "Tai ir pasireiškia 
Lietuvos senosios istorijos rehabilitavimu. Jos 
reliatyvi pergalė prieš lietuvių-lenkų unijinę tra- 
diciją juo labiau pažymėtina, kad rusiškoji prie- 
spauda vertė lietuvius identifikuotis lenkais. 

Faktas, kad pirmykštės tautinės civilizaci- 
jos pradai buvo paveldėti iš liaudies, aiškiai iš- 
duoda lietuvių tautinio atgimimo demokratinį 
pobūdį. Pasikeitusios pažiūros į liaudį labai daug 
padėjo jos išsaugotoms vertybėms rehabilituoti. 
Savo ruožtu kalbos ir istorijos srityse pasireiš- 
kusios kryptys visiškai atitiko išsivadavusių ma- 
sių, o ypač iš jos kilusių šviesuolių siekimus. 

Sugrįžimas prie pirmykštės tautinės civili- 
zacijos sukūrė naują lietuviškosios sąmonės tipą, 
kuris ne be kovos išėjo laimėtoju. Reikia pažy- 
mėti, kad tos pačios visuomenės viduje aktyviai 
reiškėsi įvairūs nacionalizmai ir dar labiau sun- 
kino jau ir taip kritišką būklę. Tokiu būdu tau- 
tinis atgimimas Lietuvoje apsireiškia kaip tikras 
gelminis sociologinis procesas. 

Atskleisti jo mechanizmą — tai sociologinės 
analizės uždavinys, kuris tebus įmanomas tik 
sąžiningai atlikus istorinio aprašymo darbą. Žo- 


Maironis, 
tautinic atgimimo poetas 


dis pirmiausia todėl priklauso istorikui, ir jo ne- 
kantriai laukiame. 

Kiek tai liečia lietuvių tautinio atgimimo 
pradžią, mūsų nuomone, ji sutampa su XIX-jo 
a. pradžia. Tokios išvados priėjome, mėgindami 
patikrinti tautinio atgimimo faktą pagal nurody- 
tas keturias žymes.*!) Iš tikrųjų, XIX-jo amžiaus 
pradžia inauguruoja lietuvių kalbos atgimimą, 
skelbia senosios Lietuvos istorijos rehabilitaciją, 
žymi visuomenės demokratėjimo eigą ir skina 
kelius naujo tipo tautiškumui. Tai vis naujovės, 
kurios, lyginant su prieš tai buvusių laikų dvasią, 
šiom laikotarpiui užtarnautai pelnė tautinio at- 
gimimo vardą. 

Naujojo sąjūdžio ryškiausiais pradininkais 
mums atrodo profesorius Rėza, įžymus Maž. Lie- 
tuvos atstovas XIX-jo a. pradžioje, ir išsimoks- 
linęs prelatas Bagužis, to paties laikotarpio Didž. 
Lietuvos atstovas. Jie tokie yra paskatomis, ku- 
rių davė, pradedant įvertinti lietuvių liaudies 
kultūrinį palikimą. Jie tokie yra taip pat kaip 
savo laiko dvasia persunkti istoriniai pavidalai: 
vienas — nuoširdus Prūsijos patriotas, kitas — 

nemažiau nuoširdus Lenkijos mylėtojas. "Tauti- 
nio atgimimo drama juose jau vyksta. Atėjo lai- 
kas neaiškumui pašalinti. Lietuvis—prūsas, lie- 
tuvis—lenkas nebeturi ateities. Jie turi per- 
žengti lemtingąjį slenkstį ir tapti vienu ar kitu. 
Ir tokie jie tampa savo veiksmais. 

“Aušros ir “Varpo" laikotarpis pasireiškia 
kaip šio proceso baigiamasis tarpsnis, patvirti- 
nęs galutinę moderniosios lietuviškosios minties 
pergalę. Ji lietuvių visuomenės viduje liaujasi 
buvusi skiriančia žyme, bet, priešingai, sudaro 
bendrą pagrindą, siejantį skirtybes į vieną vi- 
sumą. 

Lietuvių tautinio atgimimo laikotarpis prak- 
tiškai apima visą XIX-jį amžių. 

Tikrovę atitinkąs tautinio atgimimo pa- 
paveikslas gali būti reikšmingas ir mūsų dieno- 
mis, kai nebereikia kovoti už lietuvybę kaip to- 
kią.  Pasitarnavęs tautiniam susipratimui, tas 
pats laikotarpis gali būti naudingas nurodyti til- 
tams, kurie moderniąją lietuvybę jungia su kito- 
mis tautomis. Tautinė gyvybė yra daug turtin- 
gesnė, negu mano riboto nacionalizmo šalinin- 
kai: nacionalistinis ekskliuzyvizmas ją tik sun- 
kiai žaloja. "Tautinis atgimimas sukūrė naują 
lietuviškosios sąmonės tipą, pažadino aistras ir 
sukėlė konfliktus, tačiau jame taip pat glūdi ver- 
tingi pradai siauriems nacionalizmo pradams 
praplėsti platesniu žmoniškumu. Tautinio atgi- 
mimo laikotarpio veikėjai, nežiūrint jų ribotos 
ideologijos, kurią dažniausiai apsprendė jų laiko 
dvasia, gali puikiai patarnauti tautų suartėjimui 
bendradarbiavimo dvasia ir bendromis pastango- 
mis, kurių reikalauja bendro likimo bendruome- 
nė iš esamų ir būsimų kartų. 

(ŽD LEI UA RAILYDA 


(Iš POEMOS “MEILĖ*) 


Motiejus Gustaitis 


Vos žengė ant žemės aušra 
Pirmaisiais dienos siuntiniais, 
Tuojau juodasparnė mirtis, 
Lyg dvasiu žaibinga audra, 
Apskelbia sielos griaustiniais, 
Jog numirė jis... 

Kur žengia nuliūde kaimynai? 
Jie pylimo kalnan keliauna, 
Bevedini gedulo gando! 

Čia raudančią girdi šeimyną 
Ir mato nabašninka jauną... 
Veltui ramint bando... 


SESUO I 

Iš šlovingos giminėlės 
Likom dvi sesutės, 
Dvi sesutės-gedulėlės 
Prie senos močiutės. 


SESUO II 
Trys nendrelės-siubuonėlės 
Be užstovo-užvėjėlės! 


MOTINA 

Iš visu. šaliu 

Kyla tamsūs debesėliai, 
Tai ant gedulių 

Kyla bėdos, rūpestėliai! 
Kas sunkiuos varguos 
Našlaites paguos? .. 


SESUO II 

Kelkis, mielas brolužėlį, 
Nuo pilkos žemelės; 
Ant kojelių stok baltųjų, 
Prakalbėk žodelį! 


Prakalbėk žodelį, 
Suramink motinėlę: 

Kam sukniubus rauda, 
Kaip snieguota apušėlė!... 


Ji tave alkavo 
Ant rankelių—ant lengvųjų, 
Jauną pavadvo 
Nuo darbelių—nuo sunkiųjų. 


Ar ne motinėlė 

Naktimis rymojo, 
Naktimis rymojo, 
Anksti rytą kėlė? 


Ar ne sengalvėlė 
Vargus nesiliovė, 
Tau dalele skyrė, 
Tau kraitelį krovė? 


Vai augino-užaugino 

Savo viekui.paramėlę; 
Nūn sulaukei, motinėle, 
Ant senatvės bankietuži ... 


MOTINA 


Kelk, paguosk, broluži, 
Gedulingas seserėles, 

Kad jos jaunos neliūdėtų, 
Kaip dvi žalios avušėlės. 

Žalios apušėlės 

Nuo vėjelio guodžias, dreba, 
Nuo lietučio gailiai verkia, 
Taip ir jaunos gedulėlės! 


ABI SESERYS 


Džiūsta, vysta gėlės 
Rūtelių daržely, 
Krinta, byra lavai 
Žaliajam. sodely: 


Tai ne gėlės vysta, 

Tiktai jaunos mūsų dienos; 
Tai ne vėjas virkdin medį, 
Tik sesutės gedi! 


SESUO I 


Džiūsta vysta jaunos dienos 
Ne raselių apšlakstytos, 
Tik karčiųjų ašarėlių 
Laistomos kas rytas. 


Kaip ta vėtra medį purto, 
Skausmas “uoba drasko širdi; 
O brolužis nebegirdi, 

O mieliausias it aokurto! 


SESUO II 


Likęs jaunas no tėtušio, 

Vai žinai, broleli, 

Pats kilnoiai daun vargužio — 
Tai našlaičių dalį! 


Kad našlaitė sėda, 
Linksta suolai ąžuoliniai; 
Kad našlaitė žengia, 
Dreba žemė akmeninė. 


Tai suolužiai linksta 
Nuo sunkiųjų dūsimėlių, 
Tai žemužė dreba 

Nuo graudžiųjų dejonėlių. 


O našlaičiu takas 
Tai erškėčiais klotas, 
O našlaitės žodis 
Griaudus ašarotas! 


Kelk, Jonuti, kelki mielas 
Ant baltu kojelių, 
Prakalbėk žodelį, 
Nuraminki mūsų sielas. 


MOTINA 
Tai ilinko ailūs kloniai 


Augštajam kalnely, 
Tai idubo žiedrios akys 


Skaisčiajam veidely, 
O sūnelis mano miega 
Saldųjį miegelį ... 


SESUO I 

Vai reikėjo paguldyti 
Savo vietoj ledo lytį, 

Tai lytis būt sutirpėjus 
Nuo gailiųjų ašarėlių. 
Vai reikėjo paguldyti 
Akmenėlio pilką lytį, 

Tai akmuo būt sutrupėjęs 
Nuo sunkiųjų atdūsėlių. 
O mieliausio mūs brolelio 
Tai kieta širdis! 

Tyli, tyli jis — 

Nekalba žodelio! ... 


MOTINA 

Gal ver rūstūs mūsų žodžiai, 
Gal negailios ašarėlės, 

Kad mieliausias brolužėlis 
Mūs našlaičių nepaguodžia? 


SESUO I 


Tai kad aš turėsiu 

Buvimėlį rūstų — 

Didelį vargelį, 

Bėgsiu pasiskųstų 

Augštajin kalnelin; 

Pas brolužio stosiu kavą 

Ties kamienu no Davėsiuų 
Žaliojo berželio, 

Kad nenustu žiaurūs vėjai, 
Kad nelytu skaudus lietūs... 


SESUO II 

O vėjelis benutuoja, 
O berželis besiūubuoja, 
Ir siubuodams-plėvesuodams, 
Atkalbinėja: 

“Traukis, traukis, gedulėle, 
“Iš no mano liemenėlio: 
“Nuo žodeliu tavo 

“Žalios šakos sudejavo, 
“Nuo atdūsėlių 
“Vysta-krinta lapai, 
“O nuo ašarėlių 
“Virsiu iš šakneliu!... 

SESUO I 


Dievuliau mano, 
Kur aš nasidėsiu 
Tarp nelaimiv. tvano? 
Kas pasigailės 
Vargšės aedulėlės? 


VEJAS GLUOSNIUOSE 


DVIEJŲ VEIKSMŲ DRAMATINĖ POEMA 


ALGIRDAS LANDSBERGIS 


VEESI. Ki £.JIA. I 


KAZIMIERAS 

ANGELAS 

KARALIUS 

EUGENIJUS KUREVIčIUS — Didikas 
KRIšTUPAS VYšNIAUSKAS — Plikbajoris 
PETRAS JASAITIS — Žemdirbys 
ALDONA — Pilaitės vietininko žmona 
KUNIGUNDA — Pilaitės virėja 

ONUTEĖ — Kunigundos globotinė 


VAS DIN CMAS 


vyksta antroje 16 amžiaus pusėje, Lietuvai-Len- 
kijai kariaujant su Maskva dėl Livonijos 


ITA KA 51: 
nuo valandos prieš vidunaktį iki aušros. 
VIETA: 


prie pilaitės vartų Lietuvos-Livonijos pasienio 
srityje (išskyrus pora minučių dangaus erdvėje). 


AAS A: 
Dvi valandos. 


PIRMAS VEIKSMAS 


1 SCENA 
Uždangai pakilus, scena visai tamsi. Dangaus 
erdvė, netoli žemės rutulio. Žvaigždžių spinksė- 
jimas. 


ANGELAS 
Kazimierai! Kazimierai! 
KAZIMIERAS 
Mano angele! 
ANGELAS 
Ar tu leidiesi žemėn? 
KAZIMIERAS 
Taip, angele. 
ANGELAS 
Bet, Kazimierai, mums reikia laukti aušros. 
KAZIMIERAS 


Aš žinau. 


ANGELAS 
Tavo stebuklas įvyks rytoj rytą — toks Die- 
vo įsakymas. 
KAZIMIERAS 
Aš paklusnus jam. 


ANGELAS 
Kazimierai, žemė jau čia pat. Vėjas jau ki- 
toks — dejuojantis vėjas. 
KAZIMIERAS 


Neatsilik nuo manęs, angele. Mes paliesim 
žemę tik vienam žvilgsniui. 


ANGELAS 
Kazimierai, aš niekad nesu lankęs žemės. 
Aš dar per jaunas būti angelu sargu. 


KAZIMIERAS 
Niekas tenai nepažins mūsų. Tik akimirkai. 
(Tyliai) Žemė tokia maža. 


(Žvaigždžių spinksėjimas nutyla. Vietoj jo 
pasigirsta vėjas. Siauras šviesos ratas kairėje 
išskiria  Kazimierąir Angelą, stovinčius prie 
gluosnio. Kazimieras apsirengęs studento rūbais, 
Angelas — jėzuito. Likusi scenos dalis palieka 
neįžiūrima). 

ANGELAS 

(Nusivylęs) Ir tai yra žemė? 


KAZIMIERAS 
Taip, angele. 
(Angelas atsargiai mėgina statyti koją tolyn 
ir atitraukia ją atgal). 
ANGELAS 
Purvas... šaltis... Todėl tu taip skubėjai 
palikti ją? į 
KAZIMIERAS 
Ne, angele. Todėl, kad jos grožis leido man 
pažinti jos Kūrėjo begalinį grožį. (Angelas ap- 
žiūri savo rankas). 
ANGELAS 
Šitie nerangiai sunarstyti sąnariai? 


KAZIMIERAS 
Tavo laikinas kūnas. 

ANGELAS 
Šitie apdarai? 
KAZIMIERAS 
Aš dėviu studento rūbus, o tu apsirengęs 
kaip jėzuitas. 
ANGELAS 
Prašau, Kazimierai, gal kurio nors kito or- 
dino... 


KAZIMIERAS 
Mano angele, jie visi — savaip — tarnauja 
Dievui. 
ANGELAS 


Bet ar mums dera taip apsimest? Ar tai ne 

melagystė? 
KAZIMIERAS 

Mielasai angele, nuo neatmenamų laikų 
dangaus gyventojai nusileisdavo žemėn ir žemiš- 
kuose apdaruose tirdavo žmonių gerumą ir ti- 
kėjimą. 

ANGELAS 

Dabar aš atmenu — aš tai girdėjau savo 
pradinėse pamokose. Mes stovime prie Livonijos 
pasienio, ar ne, Kazimierai? 


KAZIMIERAS 
Aplink mus budi lietuvių-lenkų armija su 
savo karaliumi. Netoli — už vieno tavo sparno 
suplasnojimo — rusų kariauna driekiasi ant Li- 


vonijos arimų, kaip jų vado didžiulė barzda ant 
jo randuotos krūtinės. 
ANGELAS 
Ir jie rytoj susigrums dėl gabalėlio šitos že- 
mės? 
KAZIMIERAS 
Tokia Dievo valia. 
ANGELAS 
Ką tu darysi čia? 
KAZIMIERAS 
Aš noriu pamatyt bent vieną vilnietį ir iš- 
girst jį kalbant apie mano numylėtąjį miestą. 
ANGELAS 
Nepamiršk — tik akimirkai. 
KAZIMIERAS 
Aš stengsiuos nesikišt į jų reikalus. Aš tik 
klausysiuos. Žmonių kalba pat ks ir tau. Ji ne- 
prilygsta angelų liežuviams, bet ji tokia graži 
savo laikinume, kaip vėjas gluosniuose. 


ANGELAS 
Žiūrėk tenai! 


2 SCENA 


(Visa scena pamažu išryškėja. Pilaitės bokš- 
telis su karališka vėliava, gabalas tvoros, vartai. 
Vartų dešinėje tvoros nėra, ir ten matosi Pilai- 
tės kiemas. Šalia vartų rusena lauželis, prie ku- 
rio sėdi Petras Jasaitis ir Krištupas Vyšniauskas). 

KAZIMIERAS 
Klausykis. 
VYšNIAUSKAS 
Velniai raupuoti! Rupūžės, šeškai, nevidonai! 
Grikių košė vidudienį, medžio žievė vakarienei. 
Ir saugok karalių, jei nori. 


ANGELAS 
Vėjas gluosniuose ... 
KAZIMIERAS 
Kažin, ar jie vilniečiai... 
VYšNIAUSKAS 


O, jei aš dabar būčiau namie, savo Vilniuj... 
Dabar ten Viršupio žvėryne rudi lapai krinta ant 
juodų meškų. Pirklių rūmuose storuliai krištolo 
taures daužia, langai sudreba. Vengrų vynas, pa- 
goniški kailiai... Už septynių girių mano Vil- 
nius... Kad nors arčiau virtuvės, prie savo bui- 
niosios virėjėlės... Kad ir kokiam kaimely ar- 
čiau rusų, taip kokį paršėką nutvėrus... (Ka- 
ringai) Kad ir mūšio lauke! 

JASAITIS 

Kodėl gi, Krištupėli, tu taip paknopstom kū- 

rei iš to mūšio lauko? 
VYŠNIAUSKAS 

Nustok, Petrai! Septynis sykius aš tau dova- 

nojau, aštuntą perkūnas trenks! Ar tu neatsime- 


ni? Kai tu stengeis apsaugot karalių, aš atmu- 
šiau penkis maskolius. Žnekt, žnekt, žnekt. 
JASAITIS 
Vakar tu sakei aštuonis. 
VYšNIAUSKAS 


Penki, aštuoni... Kas turi laiko skaičiuot 
mūšio lauke? Šarvai blizga, kraujas švirkščia, 
ūsai svyla. Ten galėjo būt visas pulkas. Jie ne- 
begyvi, nebepasakys. Kodėl, tu manai, jie pa- 
skyrė mane karaliaus sargybon? 

JASAITIS 

Tu jiems taip išporinai. 

VYšNIAUSKAS 

Išporinau, o tu buvai toks geras ir nepanei- 
gei. 

JASAITIS 

Ar man gaila? Sušalčiau aš čia be tavo zau- 
nijimo. . 
VYšNIAUSKAS 

Pats karalius paplojo man per petį. Mums 
abiem sakė: prašykit iš manęs, ko norit. Būkit 
mano sargyboj. Jau man tada akyse vaidenosi 
koks riebus dvarelis. Arba kašteliono apsiaus- 
tas... Nors duonos raikytojo! (Graudžiai) O jis 
kaip į vandenį. 

JASAITIS 

Aš daug neprašysiu. Tik priklaupsiu ir pa- 
sakysiu: šviesiausias karaliau, leisk man išsikelt 
iš bajoro žemės. Perdaus, perdaug sunku gyvent 


juodų jaučių mindomam. Leisk, šviesiausias, 
persikelt į didžiojo kunigaikščio žemę, ir aš am- 
žinai dėkosiu. Karaliui nesunku, tik ranką rei- 
kia ištiest. O dabar jau dvi nedėlios, o jo nėra. 
Tik lange šešėlis pasirodo. Pamiršo mus žemiš- 
kas karalius; melskimės, kad dangiškasai neuž- 
mirštų mūsų. 
VYšŠNIAUSKAS 
Dievas augštai, o karalius toli. 


KAZIMIERAS 
Kaip jis klysta savo nuovargy. Jam reikia 
pagalbos. 
ANGELAS 
Kazimierai, tu žadėjai... 
KAZIMIERAS 
Gal tik vieną žodį... 


JASAITIS 
Bet karalius buvo arti. Aš apglėbiau jį ir 
jaučiau jo prakaitą. Jis bijojo, kaip mes visi. 
Jo akys buvo geros. Aš netikiu, kad jis galėtų 
pamiršt. Juk jis karalius. Jo žodis kaip auksas, 
kaip — marmuras. 


VYšŠNIAUSKAS 
Jis išbarstė visą savo auksą ir marmurą, 
kaip sėjikas pavasarį. Jam užderėjo mauriški 
arkliai, lenkiškos damos, itališki teplioriai. O da- 
bar jis sedi užsidaręs savo kambarėly, kaip elge- 
ta, rauda savo Radvilaitės ir negali atsikratyti 
savo austriškos pačios. 
ANGELAS 
Eime, Kazimierai. 
KAZIMIERAS 
Bet dabar iie kalba apie mano žemiškojo 
brolio sūnų. Vakar naktį jis minėjo mane mal- 
doje. 
VYŠNIAUSKAS 
O mes stimpam čia, grikių košė šala vidu- 
riuos. Didieji ponai niurna, o jis graužia vištie- 
ną ir būrimais užsiiminėja. Tas liuterių kunigas, 
kur šiandien atidulkėjo iš tolimųjų Prūsų ... Tu 
tiki. kad jis kunigas? Šiaudai! (Paslaptingai) Jis 
burtininkos, pašauktas iškviest mirusios karalie- 
nės dvasią. 2 
(Abu instinktyviai sužiūri pilies pusėn Ir 
persižegnoja). 
JASAITIS 
Juodi laikai. 
VYŠNIAUSKAS 
Vakar toks gusaras sakė matęs žvaigždę su 
raudona uodega. 
JASAITIS 
Dievo galybė už viską didesnė. Mano am- 
žinatilsis tėvas pasakodavo. kaip blogai jų ar- 
miiai buvo prie Polocko. Dievas nepamiršo jų. 
Baltas j>unikaitis pasirodė ant arklio ir pervedė 


juos per tvinstančią Dauguvą. (Jasaitis pakelia 
akis į dangų). Atsimink mus, šventas Kazimierai. 


ANGELAS 

Dabar jie kalba apie tave. Mes niekad ne- 

išeisim. 
VYšNIAUSKAS 

Kas mes šventiesiems? Nerūpi jiems mūsų 
vargšė žemelė. Jie pabėga iš jos, kad lengviau 
gyventų. Jei jam tikrai mano nelaimės prie 
širdies, tepadeda jis man kaip nors prie virtuvės 
prisigretint, prie savo plačiažandės bobelės. 


KAZIMIERAS 

Ar aš galiu palikt jį tokiame nežinojime? 
Šventojo dalia — kaip sunku ją suprasti. Jei 
mes dabar prieisime prie jų, kada nors jie supras, 
kad mes jais rūpinamės. Sakyk — taip — an- 
gele. Tik porai žodžių, tik akimirkai šilumos. 
Tu sutinki? Aš parašysiu lotynišką raštą, kad 
jie mus prisileistų. 

(Kazimieras išsitraukia iš už apsiausto 
plunksną, popieriaus tūtelę, ištiesia ją ir rašo 
padėjęs Angelui ant nugaros). 

JASAITIS 

Niekus tu tauški apie šventąjį karalaitį. Ma- 
no tėvas per visą savo amželį nesumelavo — jis 
matė jį prie Dauguvos. Jis rūpinas mumis. 


VYšNIAUSKAS 
Ką tu, mužikėli, bajorui aiškini. 
JASAITIS 
Koks iš tavęs, prieteliau, bajoras. Gal ir 
buvai kada, bet nieko neturi parodyt. Sykį prie 
mūsų kaimynų toks apsigyveno. Nėjo jis jokių 
pareigų, jo bajorystę pamiršo, ir vieną dieną po- 
nija pareikalavo iš jo valstiečio duoklės. Ir spar- 
dėsi jis, ir purkštė, nebegalėjo savo bajorystės 
irodyt ir turėjo su mumis visam amželiui žemėn 
įsiknisti. 
(Sunervintas Vyšniauskas šluostosi prakaitą). 
VYšNIAUSKAS 
Atsitinka taip, teisybė. Ir aš ne iš turtin- 
gųjų. Bet tu galėsi paliudyt. Juk mes keturi 
plikbajoriai susidėję tave karan išruošėm. Nuo 
tavo bajoro bato paliuosavom. Čia, man pade- 
dant, karalių išgelbėjai. Dabar protingo žmogaus 
bendrėje šildais. O valstiečiui sunku taip iškilt 
— bajorai jiems visai ginklų nenori duot. Dė- 
kot man turėtumei, kloniotis. 
JASAITIS 
(Erzinančiai) Kožnas bajoras — velnio tavo- 
ras. 
VYšNIAUSKAS 
Na, koks jau iš manęs velnio tavoras. Aš 
iš tų gerųjų bajorėlių. Apie miestą aš mėgau su- 
kinėtis, apie savo Vilnių. Mano širdį taip trau- 
kė prekiaut, bet aš — gink die — susilaikiau: 

prekiausi, bajorystės nustosi. Oi, sunku būdavo 
susilaikyt. Po nosim alaus statinės ritasi, ge- 
lumbė krebžda. Aš užsimerkiu ir svajoju, kaip 
aš Krymo pirklių kilimus glostau ir už desėtką 
vilyčių iš totorių druskos vežimą parsivelku. 
(Akimirkai tyla) O tu žinai, kokie mano pir- 
mieji žodžiai bus Vilniun grįžus? Ogi: alaus 
Krištupui ir midaus Vyšniauskui! 


JASAITIS 
Kas tau duos, Krištupai Vyšniauskai? Tie 
tavo trys plikbajoriai — amžinatilsį jiems — 5a- 
kė, kad tu dėl skolų išbėgai vaiskan. 
VYšNIAUSKAS 


Melas! Dabar aš tave persmeigsiu, kaip ka- 
ralius kurapką. (Vyšniauskas ima keltis ir Jasai- 
tis keliasi kartu. Tada Vyšniauskas taikiai atsi- 
sėda). 

VYšŠNIAUSKAS 

Per gera mano širdis — aš tau vėl dovano- 
ju. Bet tu pamėgink suprast. Mano kraujas mė- 
lynas. 

JASAITIS 

Man niekad neteks pamatyt. 
už rusų vilyčias. 

(Kazimier-s baigia savo raštą, suvynioja jį, 
įsikiša kišenėn. Jis ir Angelas pajuda sargybi- 
nių linkui). 


Tu greitesnis 


VYšNIAUSKAS 
Po kipšais! Aš moku lotyniškai! 
(Jasaitis pastebi Kazimierą su Angelu ir <t- 
sistoja). 
Ką tu į tai, a? Nieko nebesakai?! Užteko?! 
(Kazimieras su Angelu prieina prie sargy- 
binių. Vyšniauskas pašoka ant kojų). 


JASAITIS 
Stokit, karaliaus vardu! 
VYšŠNIAUSKAS 
Karaliaus vardu... 
JASAITIS 
Kas jūs? 
KAZIMIERAS 


Dievo pasiuntiniai. (Jis paduoda raštą Ja- 
saičiui). Aš esu studentas šito garbaus tėvo jė- 
zuito palydoje. Mes keliaujam po karo lauką at- 
gailaudami. Mes dalijamės visais kareivių var- 
gais ir stengiamės suteikt jiems dvasinės stipry- 
bės. 

JASAITIS 

(Pavarto raštą). Ne man jį perprasti. Te, 

Krištupai. (Vyšniauskas paima raštą). 


KAZIMIERAS 
Jis parašytas lotyniškai ir pagerbtas Kroku- 
vos arkivyskupo antspaudu. 

VYšNIAUSKAS 

Lotyniškai, hm. (Jis apverčia raštą, pažiūri 
į4ji is arti; is tolo) Hm Bi AšEyy LE 
oc0. Yjūs... Nous... (Jasaičiui, tyliai) Tikra 
pagonių kalba. Čia kas nors užkerėta. Jie šni- 
pai, Petreli. Suimkim mes juos už pažastų, O 
raštą į lauželį. 

JASAITIS 

(Ištraukia iš jo raštą). Palauk, Krištupai, 
nesiskubink. (Žvilgteri vartų pusėn). Ten ponas 
Kurevičius eina, tas kur žvaigždes skaičiuoja. 
Jis žinos ką daryt. Ponas Kurevičiau! Oooo! 


3 SCENA 


(Pro vartus įeina Eugenijus Kurevičius. Ja- 
saitis ir Vyšniauskas atiduoda jam pagarbą su 
savo alebardomis). 

KUREVIčIUS 

Kas atsitiko? Svečiai? 


JASAITIS 
(Atiduoda jam raštą). Taip, pone. Čia jų 
raštas. Vyšniauskas sako, kad jis pagoniškai pa- 
rašytas. 
VYšNIAUSKAS 
Bloga lotynų kalba, e, pone... 


KUREVIčIUS 

(Skaito raštą, šypsosi ir linksi galba). Blo- 
ga lotynų kalba! Dangaus galybės! Vienintelis 
jos trūkumas yra, kad ji per gera. Aš nema- 
niau, kad mūsų karalijoje kas nors dar galėtų 
rašyti tokiu puikiu stiliumi. (švelniau). Ji man 
primena Koperniko raštus. (Negalėdamas atsige- 
rėti) Tikrai, parašyta kaip angelo akivaizdoje. 
(Pagaliau užbaigia žavėjęsis raštu). Tai, judu 
atgailaujate. Norite padėti mums kareiviams. 
(Tyliau). Kas mums gali padėti? (Garsiai) Ir tė- 
vas jėzuitas! Matyti jus mums garbė ir malonu- 
mas. (Kurevičius ir Angelas pasikeičia nusilen- 
kimais). Tėvas jėzuitas... Puiku! Kokia idėja! 
mūsų riteriai menėje pradeda nuobodžiaut. Net 
ir gerimas nebedomina jų. Greitai jie užmigs — 
kas gali būt blogesnio priešo pašonėje? Ir niekas 
jiems greičiau neikvėps gyvybės, kaip mokslin- 
gas, audringas teologinis disputas. Tėve, mūsų 
menėje svečiuojasi šiandien atvykęs liuteronų 
dvasininkas. Jis atvežė karaliui Martyno Liute- 
rio dovaną, naują biblijos vertimą. Mes žinome, 
kad jūsų ordinas niekad nesitraukia iš tokios ko- 
vos. Aš kviečiu jus, tėve. Po pusvalandžio mū- 
sų menė vėl skambės ir klegės! 


ANGELAS 
Bet aš... (Angelas maldaujančiai žiūri į 
Kazimierą, kuris rankos mostu parodo esąs bejė- 
gis sutrukdyti tai. Kazimierui, priekaištingai). 
Ar aš nesakiau? Dabar mes užtruksim visą naktį. 


šv. Kazimieras 


(V. K. Jonyno medžio raižinys) 


KAZIMIERAS 
Su tavo žinojimu tau niekas nebaisu. Tu gali 
laimėt bet kokią diskusiją per penkias minutes. 
KUREVIčIUS 
(Vyšniauskui) Kareivi, palydėk tėvą jėzuitą 
į didžiąją menę. (Kazimierui) Jūs eisit kartu? 
KAZIMIERAS 
Dėkui, ne. Aš palausksiu čia. 
VYšNIAUSKAS 
(Jasaičiui) Į menę! Iš menės yra durys į 
virtuvę! Aš tuoj pradėsiu garbint tavo Kazimierą. 
(Pasiunčia bučkį pilies link). Balandėli, aš ateinu! 
(Vyšniauskas ir Angelas įeina pro vartus į 
pilies kiemą). 
4 SCENA 
KUREVIčIUS 
(Kazimierui, draugiškai). Studentas... Vie- 
nintelis studentas visoj šitoj kariaunoj, kaip kny- 


Aš žinau Krokuvos 
universitetą. Didysis Kopernikas mokėsi ten. Ką 
tu studijuoji, jaunuoli? 


ga senos geležies krūvoj. 


KAZIMIERAS 
Teologiją. 

KUREVIčČIUS 
Bent truputėlį astronomijos? 

KAZIMIERAS 
Labai daug astronomijos. 

KUREVIčIUS 
Aš pavydžiu tau. 

KAZIMIERAS 


Man? Mano amžiaus studentai svajoja tap- 
ti riteriais, kaip jūs. 
KUREVIčČIUS 


Tau bus nesunku suprast mano jausmą — 
širdy mes abu mokslininkai. Aš labai vienišas 

šitoje pilyje. Tarp mūšių kareivos suglemba gir- 
ti, lyg lokiai žiemą. Bajorai teskaičiuoja, kiek 
jiems ta iškyla kaštuos. Su kuo aš kalbėsiu apie 
astronomiją? Su lavonais? Su jais varnai tesu- 
sikalba. 
KAZIMIERAS 
Jei jums tai teikia džiaugsmo, naudokitės 
mano kukliu astronominiu žinojimu. 
KUREVIčIUS 
Sakyk, ar Koperniko teorijos dar nepradėjo 
megzt žiedų Krokuvoj? 


KAZIMIERAS 
Dar ne. 
KUREVIčIUS 
Dar ne... (Apsižvalgo). Bet čia ne vieta kal- 


bėt apie Koperniką. Mums reikia būt arčiau 
žvaigždžių. Gal metai praeis, kol aš pamatysiu 
kitą astronomijos studentą. Eime į bokštelį. 


JASAITIS 
(Kurevičiui). Pone — jūs buvot man ge- 
ras — leiskit man įspėti jus. Saugokitės skai- 


čiuot danguj žvaigždes: savąją suskaičiavus, rei- 
kia mirt. 
KUREVIčIUS 

Ačiū, kareivi, bet aš neturiu savo žvaigž- 
dės. Eime, studente. 

(Kurevičius ir Kazimieras įeina pro vartus 
į kiemą. Netrukus iie pasirodo ant bokštelio. Ku- 
revičius rodo ranka į dangų). 

Plejados ... Orionas... Ursa Major. Nei 
vienas žmogus neturi savo žvaigždės. Niekas 
erdvėse nežino apie žmogų. Aš neprisiverčiau ši- 
to pasakyt sargybiniui: jis taip saugiai gyvena 
savo prietaruose. 

KAZIMIERAS 

Jis turi daug daugiau negu prietarus: tikė- 
jimą erdvių Viešpačiu ir pagarbą giliausiems jų 
slėpiniams. 

KUREVIčIUS 

Laimingi tie, kurie nemėgina žiūrėt į slė- 
pinius. Bet neeiliniai žmonės negali to išvengt. 
(Jis parodo ranka pilies pusėn). Žvelk, tenai,ka- 
ralius žiūri pro langą. Ir jis jieško atsakymo 
žvaigždėse. Jis tikisi rasti tarp jų karalienės 
Barboros akis. 

KAZIMIERAS 
Ir ksralienė dabar žiūri į ji, ir jos akys daug 
gražesnės negu bet kada gyvenime. 
KUREVIčIUS 
(Juokiasi). Man patinka tavo poetinš visata. 
KAZIMIERAS 
Tokia ji yra — tobulas eilšraštis. 
KUREVIčIUS 

Gaila, kad rytoj mums jau gali nebetekt dis- 

kutuot apie ją. Rusai gali užplūst mus kiekvie- 

ną minutę. Karalius nesivijo jų po pirmo sek- 
mingo mūšio , ir per dvi savaites jų čia prigu- 
žėjo eibės. Yra gandų, kad karalius nori trauk- 
tis, bet aš tuo netikiu. 
KAZIMIERAS 
Jis nesitrauks! Jis turi būt čia rytoj rytą! 
KUREVIčIUS 
Bijai, kad nepaliktų tavęs rusams? Jau ne- 
pirmą sykį jis įpuola į tokį pavojingą sustingi- 
mą. Po Radvilaitės mirties panašūs priepuoliai 
surakina jį porą sykių per metus. Ar tu kada 
liūdėjai dėl moters? 
KAZIMIERAS 
Aš niekad taip neliūdėjau dėl moters. Bet 
aš galiu suprast jį. 
KUREVIčIUS 
Šitame šaltame pasauly moterys yra kaip 
pagalviai: tol reikalingi, kol mes šiltai ilsimės. 
Aš augau panašiai, kaip karalius: dvaro panų si- 
jonų šiugždėjime. Bet jį aplankė vadinamoji di- 
džioji meilė. Mane ji aplenkė. Gal ir geriau — 
mano akių aiškumo dabar neužtemdo sentimen- 
talios ašaros. 
KAZIMIERAS 
Ar jūs bet kada mylėjote visa širdimi? 
KUREVIčIUS 
Ne. Aš niekad nesugebėsiu mylėt moters, 
o žvaigždynais aš tik pagarbiai stebiuosi. 
KAZIMIERAS . 
Tada, garbusai pone, pro savo ašarų miglą 
karalius mato turtingesni ir aiškesnį pasaulį, ne- 
gu jūs savo sausomis akimis. 
KUREVIčČIUS 
Bravo už atvirumą Kadais »š mylė' au — aš 
mylėjau mokslą. Dar išplėstaakis devyniolikme- 
tis aš klausiausi Koperniko Frauenburge. Aš ti- 
kėiau juo, aš garbinau jį. Aš vaizdavausi sau 
mokslininko ateitį. Bet mano tėvai privertė ma- 
ne pasirinkti dvariškio gyvenimą — pareiga šai- 
mos tradicijai. Aš buvau jų vienatinis. Čia aš 
stoviu po penkiolikos metų. Dvariškis, kariau- 
jas nuoboduliui numalšinti ir tebegrimstąs dv2- 
riško'e nuobodybėje. Isistebėięs į žvaisždynus, 
nes žemėje nebėra nieko įdomaus. 
KAZIMIERAS 
Nieko įdomaus? Rudens spalvų gaisras ry- 
toj primins auksą liepsnoje. Netrukus žiema ap- 
klos viską skaistybės apsiaustu, kurį stebint jau- 
non sielon nusileidžia pirmoji mintis siekti šven- 
tumo. Kaip gelima nesidžiaugti matant pavasa- 
ri krykščiant maudomo kūdikio linksmumu? 
Vasaros vaisiai trauks jūsų akis savo prisirpu- 
siu tobulumu: maži pasaulėliai nei kiek nemen- 
kesni už žvaigždes. Nejaugi žemės grožis pajun- 
temas tiktai palikus ją?! 


KUREVIčIUS 


Aš dar nesiruošiu palikt jos, jaunuoli. Ne, 
aš dar nepasidaviau. Aš girdėjau apie vamzdį su 
stiklais, kuris priartina žvaigždes. Aš bandysiu 
įsigyt jį, daryt apskaičiavimus. Rytoj. (Trumpa 
tyla). Rytoj? Anoj pusėj upės styro rusų jiečių 
miškas. Vienos jų smaigalys yra mano likiminė 
žvaigždė. Galbūt, rytoj. 


KAZIMIERAS 
Rytdienos mūšio pabaidytas žvirblis pames 
plunksną — su Dievo valia. Kodėl jūs turėtu- 


mėt žūti rytoj, kai viltis atgyja jūsų akyse? Di- 
džiosios armijos nesykį bėgo nuo mažųjų. Prisi- 
minkite Polocko mūšį. 


KUREVIčIUS 
O, šventieji... Ankstyvoje jaunystėje ir 
mano tikėjimas buvo uolus kaip tavasai. Bet vie- 
ną dieną aš dūriau pirštu į savo tikčtąjį dangų, 
ir jis plyšo kaip popierius. Ir už jo buvo tikroji, 
tuščioji visata. 
KAZIMIERAS 
Visi mūsų vaizduotės dangūs turi suplyšti, 
kol mes prieinam prie tikrojo. 


KUREVIčIUS 


Mielas jaunikaiti, kodėl tu sutikai mane? 
Dar valanda mano draugėje, ir tavo pasaulėžiū- 
ra pradės tirpt. Klausyk, aš ilgus metus rezgiau 
Koperniko studijų siūlus. Aš tikiu juo. (Garsiai 
ir iškilmingai). Žemė nera visatos centras. Pla- 
netos nesisuka apie ją. 


KAZIMIERAS 
(Labai ramiai). Aš žinau tai. Ir kas? 


KUREVIčIUS 
Kaip tu gali žinot?! Ir jei tu žinotum, ar tu 
sugebėtum ištart tuos žodžius, kaip laiko pa- 
klaustas. Jei jie, ten žemai, žinotų ... Dabar jie 
gyvena patogioje senoviškoje visatoje. Jų žemė 
nejuda, ir visi dangiški kūnai ir saulė sukasi ap- 
link ją. Ir tos skruzdės, tie bajorėliai nutriušu- 
siom barzdom, yra tos žemės centras, tobulos 
būtybės, nedaug žemesnės už angelus. Jiems aš- 
tuonios dangaus sferos groja amžiną muziką ... 
Jei jie žinotų, kad tos visatos nėra! Kad mažytė 
žemė tirti užkampyje, kurin krinta žvaigždžių iš- 
matos... 
KAZIMIERAS 
Žemė spindi Dievo visatoje, kaip vertingiau- 
sias brangakmenis — Jo sūnaus kojų pėdos am- 
žinai liks joje. 
KUREVIčČIUS 
Taip man byloja tavo naivus tikėjimas. Pa- 
žvelk į visatą. Ji tyli. 


rą 


KAZIMIERAS 
Ne, ji skamba! Visi žvaigždynai gieda di- 
džiojoj sandaroj, kaip koplyčios vaikų choras. 
Visatos viršūnėje tarp tikėjimo ir mokslo nebėra 
skirtumo. 
KUREVIčIUS 
Niekas negali žinot tų dalykų. Su savo vaiz- 
duote tu turėtumei rašyt sonetus dvaro damoms. 
Man, mokslininkui, tai tik dūmai. Aš turiu pas- 
kutinį smūgį tavo visatai. Jei Dievas ir yra, jis 
daug blogesnis už mus. Aš niekad netarnausiu 
jam! 


KAZIMIERAS 
Ne! 
KUREVIčIUS 
Iki pasimatymo, jaunuoli. (Jis išeina), 
5 SCENA 
KAZIMIERAS 


(Žengia prie bokšto krašto). Pone Kurevi- 
čiau! 

(Išgirdęs Kazimiero balsą, Jasaitis sužiūra 
augštyn). 

JASAITIS 

(Garsiai). Oo! Ponaiti! Ooo! Sietynas vidury 
dangaus, vidunaktis jau! Laikas pasilsėt iš po 
kelionės. 

KAZIMIERAS 

(Garsiai). Dėkui už rūpestį, kareivi! Nėra 
kada ilsėtis! Turiu laukt savo bendrakeleivio! 
(Sau). Du žmonės, toliau nuo vienas kito kaip 
du žvaigždynai. Ir tasai, kur arčiau žemės, taip 
pat arčiau dangaus. 


6 SCENA 


(Tarpuvartėje pasirodo Onutė. Ji pliaukšteri 
rankom ir pasislepia už vartų. Jasaitis žengia var- 
tų pusėn. Ji išnyra užpakaly jo. 

ONUTE 

Geras vakaras, Petrai. 

(Petras apsisuka, pastebi ją ir nutveria ją 
už rankų). 


JASAITIS 
Geras vakaras, Onyt. Vaje, kokia tu įrau- 
dus. Kuo prauseis — ar šaltinio vandenėliu ar 
ž>liu vyneliu? 
ONUTĖ 


(Ištraukia savo rankas). Vynelis teka tik 
menėj. Virtuvės garai nuraudino man skruostus. 


JASAITIS 
Ar nematei virtuvėj mano bajoro Krištupo? 
ONUTE 2 
Jo tai nemačiau, tik daug jaunų bajorėlių 
menėje. 

JASAITIS 
Ko gi jie ten sugužėjo, gal tavęs pažiūrėt? 


ONUTEĖ 
Kam jie žiūrės į mane? Klausosi, kaip liu- 
terių kunigas su jėzuitu ginčijasi. 
JASAITIS 
Ir anei vienas nepažiūrėjo į tave? Akli tie 
bajorėliai, nežino kur dailumą rast. 
ONUTE 
Jei tu jau taip sakai, tai vienas pažiūrėjo. 
Kad tu žinotum, kokios jo baltos rankos. Kaip 
panelės. 


914 

VYTAUTAS IGNAS 


PROCESIJA 


JASAITIS 
Bajorėlio baltos rankos — juoda duona. 


ONUTE 
Jis man kalbėjo aukso pily gyvenąs. 


JASAITIS 
(Pikčiau). Aukso pilys ašarom numazgotos. 


ONUTE 
O kitas, netikėsi, ką man čiulbėjo. Žadėjo 
Rygą užkariaut, kad tenykščius karolius galėtų 
ant mano kaklo užmaut. 


JASAITIS 
Aš jam ašutinę virvę ant kaklo... 


+ 


ONUTE 
Vai, koks tu susiraukęs, Petreli. Aš tų ba- 
jorėlių visai nesiklausiau ir tau užpečky vaistus 
priruošiau. Kad tavo petis greičiau užgytų. 
JASAITIS 
Tokia ten žaizda, būtų pati sugijus. 
ONUTĖ 
O vaistus bedarydama, tavo alkį atsiminiau. 
(Ji išima iš po savo apsiausto vištos koją ir 
paduoda jam. Jasaitis griebia ją). 
JASAITIS 
Dabar tai mano petis bematant sugis. Te- 
gul Dievas duoda tau sveikatos. 
ONUTĖ 
Prieš valgydamas, vaistus užsidėk. Aš tas 
šaknelz=s gavau iš vienaakės elgetos, išmirkiau jas 
gyvatės piene ir degtinėje. 
JASAITIS 
Nepabus jos ant manęs. Krištupas užuos ir 
nulaižys degtinę man miegant. 
ONUTĖ 
Dėk netauškęs, kol mėnulis iš už debesų ne- 
išlindo. Mėnulio šviesoj jas reikia pridengt. 


JASAITIS 
O gal... tu man uždėsi? 
ONUTE 
Kaip aš... Gerai, tik pažadėk nežiūrėt man 
į akis. s 
JASAITIS 
Prižadu. 


(Jis padeda vištienos gabalą šalia savęs ant 
malkos. Ji atsargiai atsega jo apikaklę ir palie- 
ima iš sijono kišenės žolių gniužulėlį, uždeda 
jam ant skaudamos vietos ir laiko prispaudusi 
prie peties su ranka). 

JASAITIS 

Oi, geriau... daug geriau. 

ONUTEĖ 
Dabar pats palaikyk valandėlę ir nejudink 
peties. (Ji pradeda ištraukti savo ranką). 

JASAITIS 

Oi, skauda. Oi, vėl blogai. 

(Onutė vėl sugrąžina savo ranką). 
JASAITIS 

Geriau, iš karto geriau. Oi, gera. 

ONUTEĖ 

Šidiji tu mane... 
JASAITIS 

Palik savo rankutę ten visam amžiui ir man 
visad bus gera, aš niekuo nesiskųsiu. 

ONUTE 

(Žiūri i dangų, niūniuoja): 

Nuo pazarėlio, nuo vėjužėlio 
Koki raudoni debesėliai. 


JASAITIS 
Sakyk, nekankinus, ar tu paliksi man savo 
rankelę? 
ONUTĖ 
(Staigiau). Jaunas mėnuo! O aš dar nebuvau 
mačius ... (Kalbėdama, ji ištraukia savo ranką, 
užsega Petro marškinius ir atsistoja). Dabar nei 
žingsnio toliau, nei žodžio daugiau.  (Nusiima 
skarelę, pasilenkia, paima žiupsnelį žemės iš po 
savo kojų, įberia savo skarelėn ir užriša ją). 


JASAITIS 

(Niūriai). Aha, jaunas mėnuo žemė skare- 
len. Dabar tu nieko nekalbėsi, atsigulsi, padėsi 
skarelę po galvą ir savo būsimąjį susapnuosi. 

(Onute linksi galva). 

(Jasaitis, pamėgdžiodamas moterišką balsą): 
Jaunas menuli, leisk man susapnuoti su kuo 
reiks gyventi. (Onutė tebelinksi pritardama). 
Gal dar bajorą susapnuosi: rudais ūsais, aukso 
žiedais ant storų pirštų? 

„(Onute tebelinksi, stengdamasi sulaikyt juo- 
ką. Jasaitis pažiūri į mėnulį). 

(Piktai). Jaunas mėnuo, tau sudilti, o man 
pražilti! 

ONUTĖ 

(Onutė ima juoktis. Ji atriša skarelę, išbe- 
ria žemes ir niūniuoja, žiūrėdama į jį: 

Ei liūliuoj, liūliuoj juods vandenėlis, 
Už vandenėlio aug man bernelis, 
Aug man bernelis, kaip parašytas. 


JASAITIS 
Onut... (Jie susiima rankom). Kai karas 
baigsis, lauk manęs dieną ir naktį. Vos tik iš to 
jauno mėnesio pasidarys pilnatis, kaip turtingo 
malūno ratas, aš ateisiu tavęs paimt. 


ONUTE 
(Ištraukia savo rankas). O kur mes eisim 
tada? Tavo bajoras juodas ir piktas. Tu vienas 
kareivėlis, neįprastoj vietelėj. Aš jauna be mo- 
tulės, kaip lazdynas be riešuto. Neišleis manęs 
globėja. O ką aš tau atnešiu? Nėra kam man 
kraitelį duoti, dalelės skirti. Kas palydės mane 
per pievą? 
(Kazimieras, klausęsis jų pokalbio, nulipa 
nuo bokšto). 
JASAITIS 
Sietynas brolelis palydės mus abu. Abu mes 
našlaičiai, abu tuščiarankiai. Onyt, mieliausioji. 
Tuojau aš pamatysiu karalių, jis išleis mane į 
savo žemę, ir mes abu ten laimingai amželi nu- 
gyvensim. 
ONUTĖ 
Neateina pas tave karalius. Karas greit baig- 
sis, ir tu jo niekad neberegėsi. Kas mes jam, 
Petreli? :, ALI ) 

JASAITIS 
Nesakyk taip, Onyt. Jo gyvastis buvo mano 
rankose, ir aš jį apgyniau. Dabar jis laiko ma- 
no gyvastį. Karalius, Onyt, turi ilgas rankas, ir 
jo atmintis karališka. 


ONUTEĖ 
Kodėl tu negimei aukso pily ir nesutikai 
manęs baltom rankom? Jei ir atsimins karalius, 
ar ne tas pat vargas jo žemėj? 


JASAITIS 
Šimtą syk lengviau jo žemėj. Nevienas pa- 
bėgo ten nuo bajorų, aš savo ausim girdėjau 
juos pasakojant. Nedelsk, Onyt, ištrūkt iš savo 
globėjos prieglobsčio. Šiltas jis, bet ir marina. 
(Kazimieras pasirodo vartuose ir lėtai pasu- 
ka dešinėn). 
ONUTĖ 
Aš užgimiau našlaitėle ir nugyvensiu naba- 
gėle. 
JASAITIS 
Tikėk man,Onyt. Anava, tas ponaitis paliu- 
dys, kad aš teisybę sakau. Jis žino, kaip kara- 
liaus žemėj gyvena. (Kazimierui). Ponaiti, mums 
labai reikia jūsų protingo žodžio. 


KAZIMIERAS 
Klauskit manęs visa ko. Man nebus dides- 
nės laimės, kaip padėt jums. 


JASAITIS 
Gal vištienos kąsnį? 
KAZIMIERAS 
Ačiū, aš nealkanas. 
JASAITIS 


Jūs nepriklausot jokiam bajorui. Kokioj že- 
mėj jūs gyvenat? 
KAZIMIERAS 
Didžiausiojo karaliaus. 


JASAITIS 
(Onutei). Matai, mūsų karaliaus! (Kazimie- 
rui). Pasakykit jai, koks gyvenimas jo žemėj. Ji 
netiki, kad ten lengviau. 
KAZIMIERAS 
Mano karaliaus žemėje yra vietos visiems 
nuskriaustiesiems. Jos pievos priglaudžia visus 
pavargusius. Visi pažemintieji keliasi jos saulėj. 
JASAITIS 
Girdi, Onyt? O ar žemė ten derlinga? 
KAZIMIERAS 
Tenai nėra nei vargo nei alkio. 
ONUTE 
Kad Dievas išgirstų jūsų žodžius. 
(Už scenos girdisi Vyšniausko dainavimas). 

VYSNIAUSKAS 
Padariau alų, 
Gražų geltoną, 
Užgėriau mergelę 
Baltai raudoną. 

(Onutė sužiūri išsigandusi. Jasaitis paima 
savo nugraužtą vištos koją nuo malkos ir pasle- 
pia po savo apsiaustu). 

JASAITIS 

Nebijok, Onyt. 

ONUTEĖ 

Jis pasakys globėjai. Sudievu. 

(Onutė pasisuka išbėgti ir tarpuvartėje vos 
nesusiduria su Vyšniausku). 


7 SCENA 


(Vyšniauskas įeina, viena ranka kažką pasi- 
kišęs po apsiaustu. Jis dar pažiūri Onutės pusėn 
ir tyliai švilpteri). 

JASAITIS 

Sudiev, Onyte. 

VYšŠNIAUSKAS 

Matai, kas daros vyresniems išėjus. Burka- 

vimas, čiulbėjimas. 
JASAITIS 

O iš kurgi pats ateini, širdžių rijike? 

(Vyšniauskas, už Kazimiero nugaros, ženk- 
lais rodo Jasaičiui į savo apsiaustą ir į Kazimierą). 

KAZIMIERAS : 
Jums tikrai bus įdomu išgirsti, ką aš nese- 
niai Krokuvoje skaičiau apie karalaitį Kazimierą. 
VYšNIAUSKAS 
(Rąžosi). Vaje, koks aš pavargęs. 
KAZIMIERAS 

Beskaitant man pasidarė aiškiau, kas yra 
šventumas... 

(Vyšniauskas demonstratyviai žiovauja. Jo 
užkrėstas, nusižiovauja ir Jasaitis). 

VYšNIAUSKAS 

Tai vėlu jau, ponaitėli. Ar negeriau būtų nu- 
snūst? 

JASAITIS 

Geriau kur prieangy prisiglaustum. Naktys 
čia vėsios. 

(Kazimieras pastebi Vyšniausko ženklus). 

KAZIMIERAS 

(Liūdnai). Tikrai, laikas ilsėtis... Aš prisi- 
glausiu prie tvoros. 

(Kazimieras eina dešinėn, atsisėda scenos 
gale ir įkniaubia galvą tarp kelių. Vyšniauskas 
seka jį akimis). 

VYšNIAUSKAS 

Pagaliau nuėjo. Turbūt, buvo užuodęs ką 
nors gero pas mus. Apsieis. Atgailauja — tepa- 
alksta. 


| JASAITIS 
i Ką jis čia gali užuost — nuodėgulius? Ver- 
čiau būtum pasiklausęs, kaip gražiai jis kalba. 


VYŠNIAUSKAS 
(Iškilmingai). Jei tu prižadėsi būt geras: 
klausyt kilmingo, prityrusio žmogaus patarimų, 
padėt man tokioj zbitkoj... (Vyšniauskas iš- 
traukia iš po apsiausto vištos koją ir iškelia 
augštyn). ... Tada aš tau duosiu pusę šitos gro- 
žybės. 
JASAITIS 
(Ištraukia iš apsiausto savo vištos koją). 
Griebi tu lašinėlius, griebsiu aš taukelius. (Vyš- 
niauskas apstulbsta ir teprabyla po trumpos per- 
traukos). 
VYšNIAUSKAS 
Tai bobų galybė... 
(Abu įninka valgyt. Kazimieras stebi juos). 
(Tarp kąsnių). Klausyk seno kareivio. Karo 
metas, tai bobinėjimo metas, tai poravimosi lai- 
kas. Giltinė sau su dalgiu renka jaunuosius. Ka- 


reivėliai, pražygiuodami, mergas akim valgo, 
kaip vilkai. O mergos pro kamarų langelius juos 
blakstienom  glamonėja — kaip šviežias oras 


joms papučia. Jų vyreliai nieko naujo joms ne- 
bežada: tik taukais apsidengs, susiraukšlės kaip 
seni obuoliai. O kareivėlių dantys blizga, bru- 
kas po kojom dainuoja... Pasibaigia karas, nu- 
vysta ir trumpos meilės, nuvogti bučkiai: Tik 
mergos dar trejus metus tirti prisiminusios, į 
pagalvius dūsauja. 
ANGELAS 

Ne viskas nuvysta karui pasibaigus. Eglė ža- 

liuoja per karo žiemą ir taikos pavasarį. 


VYšŠNIAUSKAS 
Taigi, eglaitės tos lieknosios. Aš jom neuž- 
siimu. Man tokie medžiai, kur vaisius neša, to- 
kios plačios obelys. Su viena aš tuoj pasimaty- 
mą turiu. Jei tu padėsi man, aš tau auksiną del- 


nan.. 
JASAITIS 
Iš kur tu gausi? 


VYšSNIAUSKAS 
Ji turi visą maišelį prisiraugusi. Aš myliu 
virėjas. 
JASAITIS 
(Šypsodamasis). Auksinas man dabar pra- 
verstų. O ką aš turiu daryt? 
VYšNIAUSKAS 
Jei ta virėja — Kunigunda — tavęs klaustų 
apie mane, nepagailėk man garbės ir turto. Ma- 
tai, aš turiu dvarą. 


JASAITIS 
Žemai kloniojuos, pone dvarininke. 


VYšNIAUSKAS 

Duok die, kad tas pilaitės vietininkas parsi- 
kapstytų iš mūšio lauko. Jis žadėjo mano ba- 
landėlei penkis auksinus, jei ji užkluptų jo žmo- 
ną neištikimybe verčiantis. 

(Jis apsižvalgo). 

(Tyliau). Penki auksinai jau lenda į mūsų 
maišelį. Ponas Kurevičius apie vietininkienę su- 
kas, o ji apie jį sparneliais plazda. 

JASAITIS 

Jo pėdsakų aš nei už dešimt auksinų ne- 
šniukštinėsiu. Aš netikiu, kad jis koks nedorė- 
lis būtų. 

VYŠNIAUSKAS 

Ha, nepažįsti tu mūsų bajorų. Tie jaunieji 
pily, kaip šarančiai paskui kiekvieną sijoną dūz- 
gia. Tu, klausyk. Mano storiukė sakė, kad jos 
globotinė — toji Onytė — visam tuzinui akis 
užbūrė. Jei nebus kvaila, ji gali sau krūvelę 
žvangučių susikraut. Tu nepaleisk jos. 

JASAITIS 

Nutilk, seni! Aš tau tavo auksiną atgal per 

gerklę sugrūsiu! 
VYšNIAUSKAS 

A, tai ta eglelė, kur amžinai žaliuoja. Aš 
tau tik gero norėdamas. Ar tu buvai menėj, ar 
matei? 


JASAITIS 
(Karčiai). Aukso pilys jai... Teisybė, aš 
nemačiau. 
VYŠNIAUSKAS 


Pst. (Klausosi). Taip tik ji tegali šlepsėt. 
Pasaugok už mane, aš tuoj grįšiu. 


9 SCENA 


(Kunigunda ateina kiemu iš dešinės. Pro 
vartus prie jos atskuba Vyšniauskas). 
KUNIGUNDA 
Mano ritieri! 
VYšNIAUSKAS 
(Ženklu rodo jai tylėt. Tyliai ir piktai). Mus 
gali išgirst. (Labai švelniai). Mano gyvenimo sal- 
dybe. 
KUNIGUNDA 
Niekas manęs nematė. Aš prasmukau grei- 
čiau, negu jie spėjo blakstienas pakelt. 


VYŠNIAUSKAS 
Tik šakaliai gali taip prasmukt, išdžiūvėlės 
kokios. Gražiosios moterys — tos kurių yra ko 
apimt — jos niekur neprasmunka nepastebėtos. 


Ir istorija taip išrodo, kad tas gražiąsias, storą- 
sias visad pagaudavo bebėgant ir galvas nukirs- 
davo, ar ant jiešmo pamaudavo. 
KUNIGUNDA 
Kaip baisiai tu kalbi. Ir kaip gražiai. Aš my- 
liu istorijas. Pasakyk man dar ką nors. 

VYšŠNIAUSKAS 
Volunge, lakštingala, laukine antele .. 
atnešei maišelį? 


Ar 


KUNIGUNDA 
Oi gerai, kad priminei. Man reikia rytdie- 
nai paukštienos paruošt. 
VYŠNIAUSKAS 
Mus užklups čia. Maišelį? 
KUNIGUNDA 
Krištupai Vyšniauskai, ar tu tikrai esi ba- 
joras? Aš tikiu tau, tik man pasigirdo, kad vie- 
nas bajorėlis tave šaukė kareiviu. 
VYSNIAUSKAS 
Kad ir nesupratlyva tu. Mes, bajorai, tokius 
juokus tarp savęs darom. Jis man — kareivi, aš 
jam — kazoke. Turke. Maure. Kur būtų links- 
mybė, jei ponai vienas kitą ponais vadintų. Įpra- 
si ir tu prie poniškų baikų, kai aš tave nusive- 
šiu į savo dvarą, balandėle. 


KUNIGUNDA 

Papasakok man dar apie savo dvarą. 
VYšNIAUSKAS 

Bet, mieliausia... Gerai, trumpai. Liūtai 

prie vartų. Kolonos. Palivarkas. Tvartai. 

KUNIGUNDA 

(Susižavėjusiai). Liūtai... 
VYšNIAUSKAS 

Sakyk, brangiausia, ar tu atnešei mai-še-lį? 
KUNIGUNDA 

Žinai, Krištupėli. Aš galvojau, galvojau ir 


sugalvojau. Tu toks narsus, tu vis švaistais pir- 
mose eilėse, ir man prisiminė, kad per visus 
tuos kartus vis tuos narsiuosius ant lentų skylė- 
tus parnešdavo. Jei tu, gink Dieve, pražūtum 
pirmose eilėse, pražūtų ir mūsų maišelis. Nebe- 
nuneštum tu jo į Rygą tų gerųjų mainų su savo 
prietelium pirklių padaryt. O jeigu aš pasilai- 
kyčiau maišelį, tada aš su juo į mūsų dvarą nu- 
važiuočiau, kaip našlė... Tu užrašei man jau? 
VYšŠNIAUSKAS 
Taip, kaipgi, užrašiau. 
KUNIGUNDA 
Tai aš nuvažiuočiau ten tavo senųjų tėvelių 
karšint ir už savo maišelį tuziną jaučių nusipirk- 
čiau. Ir tau būtų geriau grabe, žinant apie tai. 
Ir aš, kada tik tuos jaučius pamačius, vis grau- 
džiai apie tave mąstyčiau. 
VYŠNIAUSKAS 
Palauk, Kunigunda, aš dar ne grabe. Tu ne- 
taip mano narsumą supratai. 
KUNIGUNDA 
Vai, kažkas krapštelėjo. Bėgsiu aš jau, pri- 
gąsdinai tu mane. 
VYŠNIAUSKAS 
Kas čia mus matys? Kam čia rūpi? Klausyk, 
aš narsus, bet aš nekišų galvos pavojun. Tai jau 

nebe narsumas, tai akiplėšiškumas. Tikrai narsūs 
žmonės laikosi nuošaliai Kodėl? Jais remias sei- 
meliai, valstybė, viskas. Kas bus, jei jie lįs į 
mūšio vidurį? Man saugiau čia mūšy, kaip na- 
mie medžioklėj. 
KUNIGUNDA 
Vaje, mano galva. O aš visai kitaip per- 
pratau. Tai aš: bėgsiu. 
VYšNIAUSKAS 
* Palauk. Mes abu tam tuzinui jaučių nuga- 
ras glostysim ir taip susidursim rankom. Kada 
tu atneši maišelį? Rytoj gali būti pervėlu. 
KUNIGUNDA 
O kaip tu atsiimsi mane iš čia? 
VYšNIAUSKAS 
Kai tu p:matysi karietą, kurios arkliai ai- 
rodys kaip lekajai, kurios lekajai atrodys kaip 
bajorai ir kurių bajoras, kaip aš ir ant kurios * 
bus herbas... su višta ir dviem bokštais, tada 
pamesk viską ką darius... 
KUNIGUNDA 
O, kaip man tada nepliš širdis iš džiaugsmo. 
VYšNIAUSKAS 
Kada atneši? 
KUNIGUNDA 
Tu pasek mano ponią, dar penki auksinai 
įkris. Už valandos. 
VYšNIAUSKAS 
Gerai, balandėle. Už valandos. Dabar eik. 
KUNIGUNDA 
Kad man dar norisi tavo bajoriško saldžia- 
liežuvavimo ... 
VYSNIAUSKAS 
Mus gali išgirst. Sudiev, kurapkėle. 
KUNIGUNDA 
Sudiev, manasai. 
(Kunigunda išeina). 


10 SCENA 


(Vyšniauskas pasilieka stovėti vietoje. Pilnas 
pasitenkinimo, šypsodamasis, jis žiūri į žvaigž- 
des. Jo lūpos kruta, ir jo pirštai juda be perstojo 
skaičiuodami. Iš kiemo vidaus ateina Kurevičius). 

KUREVIčIUS 

Oo, kareivi! 

(Vyšniauskas krūpteli ir atsisuka). 

Kodėl ne sargybos vietoj? 


KUREVIčIUS 
Pone Kurevičiau, aš... išgirdau įtartinus 
žingsnius. 3 : 
KUREVIčIUS 
Kieme? 
VYSŠNIAUSKAS 


Taip! Geroms ausims, šnipų aEnusi turi 
toki ypatingą garsą. 


TL V-A E US 


NAKTIS 
(pastelė) 


KUREVIčIUS 
Ir? 
VYšŠNIAUSKAS 
Nieko. 
KUREVIčIUS 
Kareivi, tavo tėvai davė tau geras ausis, 
bet pagailėjo akių. Kaip tu galėjai nepastebčt 
tokios didžiulės būtybės, kuri ką tik prariedėjo 
pro mane. Mažiausiai trys šnipai po vienos mo- 
ters apsiaustu. 
VYšŠNIAUSKAS 
Pone, jei aš praleidau tą būtybę, ji turi būti 
moteris. Žinote, ne visos jos tokios lieknos, kaip 
mūsų ponia vietininkienė. 


KUREVIčIUS 
Palik ponią vietininkienę ramybėj! 
VYšNIAUSKAS 
(Labai nuolankiai). Mano pareiga saugot vi- 
sus pilies gyventojus. 
KUREVIčIUS 
(Pasižiūri bokštelio pusėn). Kur tas jaunas 
studentas? 
VYšŠNIAUSKAS 
Miega anoj tvoros pusėj, mylista. Ar jam 
pasakyt, kad jūs norit kalbėt su juo? 
KUREVIčIUS 
Temiega. Jeigu jis norės mane pamatyt, jis 
pats ateis. Aš būsiu bokštely. 

VYšŠNIAUSKAS 

Klausau, mylista. 

(Vyšniauskas žemai nusilenkia ir grįžta į 
savo vietą šalia Jasaičio. Kurevičius pasirodo 
bokštelyje. Jis glaudžiau apsisupa savo apsiaus- 
tą ir žiūri į Žvaigždes). 


11 SCENA 


(Iš kairės, pro vartus, įeina Angelas. Jis ran- 
kove šluostosi prakaitą ir giliai įkvepia orą. Jis 
pažiūri į sargybinius. Vyšniauskas pirštu paro- 
do Kazimiero pusėn. Angelas eina prie Kazimie- 
ro, kuris pamato jį ir atsikelia). 


ANGELAS 
O, Kazimierai, pirmą sykį aš jaučiu koks 
gaivus yra grynas oras. 


KAZIMIERAS 
Kas atsitiko, angele? Tu išbuvai ten visą 
valandą. 
ANGELAS 
Mielas Kazimierai. Aš žinau visus jėzuitų 
argumentus, visus protestantų argumentus. Aš 
žinau klausimus ir atsakymus į visas filosofines 
ir teologines sistemas. Bet aš nežinojau, ką reiš- 
kia diskutuoti su žmonėmis. Jie neklauso tiesos, 
logikos, įrodymų. Jie klausosi tik savo balso 
skambėjimo ir nenustoja žavėjęsi juo. Mūsų dis- 
kusija baigėsi be pasekmių, ir jie atidėjo ją ryt- 
dienai ... Niekadai. (Po tylos akimirkos, skaus- 
mingai). Kazimierai, sakyk, kodėl aš negalėjau 
rasti žodžių didžiajai tiesai išreikšti? 
KAZIMIERAS 
Tokia yra žmonių kalba, angele. Tokia gra- 
ži ir tokia ribota. Kol mes būsime čia, mus te- 
supras dalinai, arba višai nesupras. 


ANGELAS 
Tu taip pat mėginai aiškinti? 
KAZIMIERAS 
Ir turėjau tiek pat laimės. 
ANGELAS 
Kokia nevaisinga valanda. 


KAZIMIERAS 

Anaiptol, kokia turtinga. Aš stebėjau tris že- 
miškus gyvenimus. 

(Kazimieras parodo į Kurevičių, Vyšniauską 
ir Jasaitį). 

Mes galime matyti juos iš dangaus, kada tik 
panorime. Bet žiūrint į juos iš čia, jie darosi 
suprantamesni. Per tą valandą aš daugiau su jų 
vargais ir kančiomis. Aš pamilau juos su visomis 
jų svajonėmis ir silpnybėmis. 

(Kazimieras nutyla staigios minties per- 
trauktas. Jis pastveria Angelą už rankos). 

Angele, tu žinai protestantų ir jėzuitų argu- 
mentus, tu permatai visų filosofų ir teologų pro- 
tus. Tau duota ir ateities žinojimo dovana. Sa- 
kyk man, ar jie išeis sveiki iš rytdienos mūšio? 

(Angelas apžvelgia tris vyrus ir atsisuka į 
Kazimierą). 


ANGELAS 
(Liūdnai). Jie žus. 
KAZIMIERAS 
Visi trys?! 
ANGELAS 


Taip, ši trijulė žus rytoj rytą. 
(Kazimieras žiūri į juos). 
KAZIMIERAS 
Žvaigždės... karaliaus žemės... Vilniaus 
kalvos... (Jis puola ant kelių) Viešpatie, išklau- 
syk mano maldos. Mane apėmė nauja meilė ta- 
vo tvariniams, leicžianti man ger.au pažinti ta- 
vasias gelmes. O, mano Dieve, ankstyvoje jau- 
nystėje aš veržiausi kovoti su netikėliais turkais. 
Dabar aš supratau, kad didžiausioji kova vyksta 
žmonių širdyse. Trys širdys, taip artimos man 
šią naktį, nustos plakusios rytoj rytą, kai aš nu- 
švitusiame danguje vykdysiu Tavo valios stebuk- 
lą. Trys kareiviai gulės pasliki tarp daugelio. 
Vienas jų dabar stebisi Tavo visatos tobulybe. 
Ir aš kadais žiūrėjau į dangų, pasiaukodamas tau, 
ir žemiškas ūžimas man buvo tolimas. Kiek už- 
tvenktos išminties, kiek užsklęsto gerumo užges 
kartu su juo! Jis žus kaip netikėlis, paženklin- 
tas didžiąja nuodėme. Kitas yra artimas man, 
nes jis nuoširdžiai myli mano brangiausiąjį mies- 
tą. Kokia laki jo vaizduotė, nors ir naudojama 
trupiniams ir dulkėms. Aš žinau, jis nesiklausė 
mano aiškinimo, bet jis buvo toks alkanas. Die- 
ve, koks didelis yra alkis ir kiek maža duonos. 
Jis žus rytoj rytą, kaip menkysta ir apgavikas. 
Tik trečiasai yra pasiruošęs mirčiai. Jis kentėjo 
tiek daug ir taip nuolankiai. Jame aš regiu su- 
kauptą visą Lietuvos gėlą, jos aimanos skaudų 
mėlynumą. Jo mirtis nulems jaunos, silpnos 
mergaitės likimą — be jo ji nuslys pigios mei- 
lės taku. Jis žus rytoj rytą, tiek maža teprašęs 
ir niekad nesulaukęs išsipildymo. Mano Dieve, 
aš neabejoju Tavo sprendimo išmintimi. Tačiau 
Tu turi šį pasaulį be perstojo, tavo rankose yra 
visa jūra galimybių, ir todėl aš drįstu melsti ma- 
žos Tavo malonės. Nukelk stebuklą į kitą dieną. 
Kiek daug reiškia viena diena! Paklydusieji gali 
sugrįžt ir teisingieji sutvirtėt. Ir jeigu mūšis 
įvyks viena diena vėliau, jis bus kitoks. Jietys 
jieškos kitų krūtinių ir patrankų sviediniai iš- 
raus kitas duobes. Suteik man atsakymą, o, Die- 
ve. (Staigiai ir skausmingai). Atimk rytdienos 
taurę nuo manęs. 
Uždanga 


RELIGINIS ŽMOGAUS POLĖKIS 


PR. GAIDAMAVIčIUS 


Įžvalgi tyrinėtojo akis atidengia visatoje vis 
daugiau ir daugiau paslapčių, kurios iki šiol te- 
buvo spėjamos ar ir visai nežinomos. Panašus 
procesas vyksta ir mažojoj visatoj — žmoguje, 
kur taip pat tebeglūdi daugybė neištirtų lobių. 
Nors ir labai lėtai, jie vienas po kito yra bando- 
mi iškelti švieson. Vieni jų buvo pastebėti jau 
prieš ištisus šimtmečius, kiti mūsų laikais. Yra 
betgi vidinių žmogaus prigimties lobių, kurie, 
kad ir nebūdami nauji, pastaraisiais laikais iškilo 
nauju aktualumu. Prie tokių lobių priklauso ir 
religinis žmogaus polėkis. Jis yra senas kaip ir 
pats žmogus, betgi jo iškilimas naujaisiais lai- 
kais filosofiniame-psichologiniame mąstyme yra 
įsidėmėtinas. 

Yra patirta, kad žmoguje glūdi dvasinis po- 
lekis augštyn. Jis nėra pripuolamas reiškinys, o 
pagrindinis žmogiškosios prigimties balsas, einąs 
iš „sačios jos gelmės. Jis aidi visose jos apraiš- 
kose nepriklausomai nuo pripuolamų nuotaikų. 
Tai tarsi magneto rodyklė, nuolat krypstanti į 
šiaurės polių — kaip besukiosi kompasą, ji vis- 
tiek krypsta savon linkmėn. Tegu žmogaus po- 
lėkis ir nėra toks automatiškas ir netaip leng- 
vai išsilaiko savojo poliaus linkmėje, tačiau jis 
gana atkakliai siekia savojo poliaus, kurį Žžmo- 
gus nevisada moka pavadinti tikruoju vardu. 
Visi sutinka, kad jis siekia savojo gerio, ir tai 
nepraeinamo gėrio, pajėgiančio nuraminti bai- 
mingą prigimties virpesį, tačiau nesutaria dėl jo 
vardo ir yra linkę jį laikyti nežinomu absoliu- 
tiniu geriu, toli prašokančiu visas žmogiškojo p3- 
saulio vertybes. Atėjus betgi iki šios minties 
pakopos belieka nuosekliai žengti dar vieną 
žingsnį ir absoliutinį gėrį vadinti tikruoju vardu: 
absoliutine Būtimi — Dievu, kuris anaiptol nėra 
jau toks nežinomas. Danų mintytojas S. Kierke- 
gaard šiuo atveju yra visai atvirai pareiškęs: 


“Polėkis turi įvairių vardų, tačiau tas, kuris 
krypsta į Nežinomąjį, yra palenktas Disvop. Tai 
reiškia, kad jis yra begalinis, nes yra palenktas 
į Nežinomąjį''. (Rel'gioese Redea, p. 134). 


Ir tai nuoseklu, nes absoliutinis gėris negali 
būti nebūtis. Kad ir kaip nežinomas jis būtų 
žmogui, viena belieka aišku, kad jis turi būti 
pilnutinė Būtis, kuri savo turiniu atbaigia pilna- 
ties besiekiantį žmogų. Kitaip jis tebūtų dalinis 


gėris, kurin nebesistiebių begalybinis žmogaus 
polėkis. 

Šv. Augustinas, aistringai gyvenęs polėkiu 
augštyn ir ilgai klaidžiojęs, tą absoliutinę Būtį, 
kurios visa širdimi jieškojo, vadina augščiausiuo- 
ju gėriu, tiesa, grožiu, šviesa ir t.t., bet turi gal- 
voje Dievą kaip galutinį viso jieskoj.mo polių: 
“. „nerami mūsų širdis, kol neatsilsės Tavyje“. 

Konvertitas Illemo Camelli, išgyvenęs ilgo- 
ką jieškojimo laikotarpį, jautė savo sieloje besi- 
graužiantį nerimą, kažkokį ilgesį neaprėpiamų 
tolių, mėgo gyventi prie jūros bei gėrėtis jos 
neužmatomomis platybėmis, kurios jo nepajegė 
patenkinti. Jis jautė polėkį begalybėn, bet il- 
gai nesuvokė jo paskirties. Štai jo paties pasi- 
sakymas: 

“Tartum savaimingai kilo manyje įsitikini- 
mas, kad už sienos yra naujas pasaulis... . Pali- 
kau vienišą namą ir išvykau Genujon paouvoti 
prie beribės jūros, juoba, kad jaučiau savyje 
kažką neišmatuojamo, neišsakomo, kuris neabe- 
jotinai buvo neryški begalybės apraiška... Ča 
užtrukau vos dvejetą savaičių beveik vien dėl to, 
kad beribės ir amžinai siūbuojančios jūros aki- 
vaizdoj galėčiau sustiprinti savo banguojančią 
sielą.  Ištisas dienas stebėjau neišmatuojamą 
vandens paviršių ir vis jaučiau ilgesį dar toliau 
matyti, norėjau, kad išnyktų iš mano akių bet 
koks horizontas' (Bekenntnisse eines Sozialisten, 
p. 131-135), 

Jūros didybė Camelli ilgesio ne tik nenura- 
mino, bet dargi jį paaštrino, ir jis ėmė žvelgti 
savo paties vidun, kur atrado vaikystės pergy- 
venimus, susi;usius su Dievu, ir tuo momentu su- 
vokė, kad jo ilgesys bei polėkis siekia ne jūros, 
o Dievo didybės. 

R. M. Rilke, turėjęs didelės įtakos Europos 
poezijai ir pasaulėžiūrai, gilioj ir originalioj ly- 
rikoj atskleidė savo sielą, kupiną ilgesio bei ne- 
rimo, besiveržiančio begalybėn. Gimęs Prahoj 
ir ten augęs, buvojęs Rusijoj, pagaliau apsigy- 
venęs Paryžiuje, Rilke jautėsi vienišas, benamis, 
besiveržiąs pralaužti šios tikrovės sienas į kos- 
minę begalybę, tačiau skaudžiai atsitrenkiąs į 
jos nepramušamumą. Jis norėjo prasiveržti į 
dvasingesnį pasaulį, jieškojo “des Uebergrossen" 
— neaprėpiamojo, kurį vadina Dievu. Apie jį 
sukasi visa jo kūryba, jo gyvenimas, nors tas jo 

Dievas yra “neišsakomas", “nepažįstamas. Vis 
dėlto Jis esąs tikroji Būtis, ir mūsų gyvenimas 
tesanti kelionė Jo link. Nežiūrint, kad Rilke jau 
26 metus eidamas atsiskyrė nuo katalikybės, nie- 
kad nesiskyrė su savo Dievu, visą laiką gyven- 
damas Jo ilgesiu. Tiesa, jo Dievas nėra krikš- 
čionių Dievas, o savaip suprasta kosminė Būtis, 
kurion vis dėlto sviro jo kūryba ir gyvenimas. 


Tai rodyte rodo, kad žmogaus polėkis augš- 
tyn, kuris savo pačia prigimtimi linksta į ab- 
soliutinį gėrį — Dievą, yra religinio pobūdžio, 
nes jame jau aidi religiniai pradai. "Tiesa, jis 
dar nėra religija tikrąja prasme, bet yra pa- 
keliui į ją. Juk žmogus .savo polėkiu, kad ir 
neryškiai, siekia anapus žemiškosios tikrovės, 
anapus savo ribotumo, jaučia savo nepakanka- 
mumą, nepasitenkinimą ir priklausomumą nuo 
kažko augštesnio, galingesnio, nors ir savaip su- 
prantamo. Anot A. Rademacherio: 


“Šis begalybinis polėkis mumyse yra dau- 
giau nei strėlė"... religinės tiesos link, tai tik- 
roji vadovė jon'“ (Die Gottsehnsucht der Seele, 
p. 60). 


* * * 


Tai dar ryškiau matyti, žvelgiant į paski- 
ras gyvenimo sritis, kuriose polėkis augštyn bū- 
dingiausiai pasireiškia. Imkime pirmiausia min- 
ties sritį. Čia žmogaus polėkis visa savo įtam- 
pa yra pasinešęs tiesos link, ir tai tokios tiesos, 
kuri yra ne dalinė, ne jos atlauža, o pilnutinė— 
absoliutinė. Tokia gi tiesa yra ne kas kita kaip 
absoliutinė Būtis — Dievas, į kurį savaimingai 
gravituoja žmogaus mintis. Pastaroji, būdama 
sąmoninga šviesos kibirkštimi prieblandoje, ne- 
rimstą ir veržiasi į patį šviesos šaltinį. Šv. Au- 
gustinas, remdamasis savo patirtimi, aiškiai iš- 
pažįsta: “Dieve, Tu esi Tiesa“. Kiekvienas, ku- 
ris siekia tiesos, siekia Dievo, nes tuo pačiu esą 
jis siekia ir savo laimės, kuri yra “džiaugimasis 
Tiesa". 

Nevisuomet žmogus sąmoningai siekia abso- 
liutinės Tiesos — Dievo. Jis jaučia minties ne- 
rimą, akinantį nuolat mąstyti, tyrinėti, studi- 
juoti, jieškoti, tačiau nežino kurlink jo tos pa- 
stangos nuves. Jis niekad nėra tikras, kad suras 
Tiesą, nes jam tenka eiti per klaidomis nusėtus 
plotus. Nekartą jis didžią klaidą palaiko didžią- 
ja Tiesa ir suklumpa. Radęs betgi Tiesą, į kurią 
jis gali atremti savo gyvenimą, nušvinta džiaugs- 
mu. Antai H. Bergson, vienas įtakingiausių mū- 
sų šimtmečio mintytojų, brendęs materialistinio 
galvojimo įtakoj, pastebėjo, kad jo amžininkų 
galvosena buvo įstrigusi vienašališkai suprastoj 
tikrovėj. Jis, vidinio nerimo akinamas, šmė lauž- 
tis į dvasingesnį pilnesnės tiesos pasaulį; žings- 

nis po žingsnio jis atrado tai, ką ir šv. Augusti- 
nas prieš pusantro tūkstančio metų buvo radęs 
— absoliutinę Tiesą — Dievą. Kaip vėliau pats 
H. Bergson prisipažino, jo mintis nuolat krypusi 
į Absoliutą, nors jis to ir nepastebėjęs: “Tiesą 
sakant, aš į nieką netaikiau, ir ne mano kaltė, 
jeigu visi geri keliai veda evangelijon". Laiške 
E. Gilson (1947. V. 29) jis rašė: 


“Religija, kuri tartum slypėjo mano pradi- 
niame mąstyme, mano pirmose išvadose, išryš- 
kėjo tiktai pabaigoj. Ir aš klausiu save, kaip 
galėjau nepastebėti pradžioje to, kas dabar man 
pasirodo pilnoj šviesoj". 


Šis bruožas daugeliui jieškotojų būdingas. 
Paklusdami vidiniam savo balsui, jie leidžiasi 
minties kelionėn, nežinodami kur sustos. Ir tik 
vėliau, žvelgdami atgal, nustemba, kad nebuvo 
aiškiai pastebėję kelionės tikslo. Yra betgi at- 
vejų, -kad žmogui niekad ryškiai neatsiskleidžia 
absoliutinė Tiesa. Jis jaučia savo gelmėse, kad 
turėtų būti kažkas, bet jis taip ir lieka anuo 
kažkuo. "Tai atsitinka ypač su tais tiesos jieško- 
tojais, kurie yra įstrigę daiktinėn tikroven ir 
tiktai daiktinę tiesą temato. Kaupdami savo ži- 
nojimą šiose srityse, jie plečia daiktinę patirtį, 
izoliuojasi nuo antdaiktinės tikrovės ir lieka ap- 
sikasę gamtos pylimais, kliudančiais kilti tiesos 
pilnatin. Tuo būdu jie dirbtinai nuskurdina sa- 
ve, bandydami minties polėkį užkrauti daiktinės 
žinijos kiekiu. Bet tie, kurie neprievartauja sa- 
vo prigimties balso bei joje slypinčio absoliuti- 
nės tiesos troškimo, nesitenkina bevarde miglo- 
ta nuojauta ano Kažko, o ją nuolat ryškina, — 
atsiduria ties absoliutine Būtimi, kuri įprasmi- 
na visą gyvenimą. Tai daryti juos akina ne smal- 
sumas, 0 egzistencinis tikrosios Tiesos troškimas. 
Pvz. J. Maritain, didis mintytojas ir konvertitas, 
šį troškimą aštriai pergyveno savo studijų me- 
tais, kai klausydamas paskaitų apie įvairias filo- 
sotines sistemas, negalėjo rasti nė vienos, į 
kurią būtų galėjęs atremti savo gyvenimą. 
Dėl to jis kamuote kamavosi, dejuodamas, kol pa- 
galiau atrado Tiesą katalikybėje. Šis polėkis tuo 
ir yra būdingas, kad jis nesitenkina vien žinoji- 
mu. Jame glūdi natūralus siekimas susitikti su 
vienu ar kitu būdu pažinta Tiesa bei ja gyventi. 
Jeigu ta absoliutinė Tiesa yra tokia, kuri nepra- 
byla į žmogų, kad ir slapčiausia šviesa, žinoma, 
jis neranda savo polėkio išsipildymo ir lieka ži- 
nojimo steroje. Jis gali tada savo logikos peiliais 
varstyti argumentus už ir prieš ir pasilikti įstri- 
gęs p>keliui į išsipildymą. Jei betgi Žmogus, sa- 
vo polėkio vedamas, atranda tiesą — Būtį, ku- 
ri prabyla neužrašoma kalba, pasirodydama jam 
kaip gyvenimo kova bei jo siekiamasis polius, 
jis palinksta Jon visa savo būtimi. 


PRANAS DUMšAITIS 


Čia tad ir iškyla religinis polėkio pobūdis. 
Viena, jis, sąmoningai ar nesąmoningai, 1 nksta į 


absoliutinę Tiesą — Dievą, antra — jis siekia 
su Ja susitikti bei į Ją visu gyvenimu atsiremti. 
* * * 


Pasekdami polėkį valios srityje, kur jis pa- 
sireiškia dorinio gėrio siekimu, randame tą p3- 
čią linkmę. Ir čia augščiausias siekiamasis gėris 
yra ne kas kita kaip absoliutinė Pilnatis. Pats 
žmogus jaučiasi nešiojąs savyje tik dalinį gėrį, 


NUKRYŽIAVIMAS 


kuris sunykimo akivaizdoje šaukiasi absoliutinės 
Pilnaties esančios už bet kokios grėsmės ribų. 
Ta Pilnatis jam nėra jokia abstrakcija, o abso- 
liutinė Būtis — Dievas, pats Gėris, kurio at- 
švaistų pilnas pasaulis. Jin tad ir gravituoja 
žmogaus polėkis, aplink save tematydamas tiktai 
gėrio fragmentus bei negalėdamas ties jais nu- 
rimti. Kiekvienas jų dvelkia dalinumu ir savai- 
mingai rodo į pilnatį. Norėtų žmogus jais gėrė- 
tis, juos pamilti, bet vos tik prisiriša prie jų, 

pastebi, kad jie keičiasi ir nyksta. Tuo būdu 
žmogus nuolatos yra apsuptas nykstančių daik- 
tų, darbų ir žmonių, kurie primena tikrąją gė- 
rio polėkio kryptį — nenykstantį Gėrį — Dievą. 
Ir jeigu žmogus visa savo širdimi atsiduoda gė- 
rio tarnybai, tai tik todėl, kad jis Dievo siekia. 
Didžiausio pasiaukojimo žygiai yra ne kas kita 
kaip žingsniai Dievop. Kiekviena žmogaus p3- 
stanga skleisti gėrį savyje ir kituose yra ėjimas 
ta pačia linkme. Juk kiekvienas geras darbas 
yra mažytė atšvaita tos transcendentinės Tobu- 
lybės, panašiai kaip paskiras akordas yra didin- 
gos simfonijos aidas. 


Gera darydamas, žmogus gali netgi to nejus- 
ti, nes jis tai daro vien gero siekdamas, tačiau 
dorinis veikimas pačia savo prigimtimi liudija, 
kad tai gėrio atšvaita, rodanti Gėrio link. Todėl 
ir tais atvejais, kai žmogus gera daro, returėda- 
mas intencijos vykdyti Dievo arba artimo meilės 
įsakymo, siekia pačiu savo veiksmu Dievo, nors 
savo sąmonėje ir kitaip galvotų. Jo valios p2- 
judėjimas kuriuo nors doriniu darbu yra kartu 
pajudėjimas ir Dievo link, juoba, kad žmogus 
tai darydamas turi, kad ir labai neryškią, Die- 
vo kaip augščiausio Gėrio sampratą. Anot J. 
Maritaino: 


“Net ir tada, kai sąmoningasis protas nieko 
režino apie Dievą. žmogus vis dėlto suvokia D'e- 
vą nesąmoningu, tačiau realiu, praktiniu, egzis- 
tenciniu ir valiniu būdu, pasirinkdamas laisvu 
apsisprendimu savo dorinį gėrį—bonum hones- 
tum" (Approaches to God, p. 99). 


Taigi, pačiame doriniame veiksme glūdi ne- 
visuomet regimas kelias Dievop. Juo eina dau- 
gybė žmonių nenutuokdami, kad tai Dievo ke- 
lias. Tiesa, juose pats polėkio dinamizmas nebū- 
na labai gyvas ir nepasireiškia didelio pasiauko- 
jimo žygiais. Jis yra nepalyginamai gyvesnis 
tuose žmonėse, kuriems siekiamasis gėris yra 
tapęs aiškiu idealu ir kurie suvokia Dievą kaip 
aiškią gyvenimo viršūnę. Jie žiūri į ją kaip į 
savo laimės žiburį bei viso gyvenimo prasmę ir 
pagal ją rikiuoja savo žygius. Jų gyvenimas — 
tai ištisa geroji kova, skinanti sau kelius augš- 
tyn į vis pilnesniį gėrį. 


Jeigu minties polėkis, jieškąs Tiesos, siekia 
su ja susitikti bei ja gėrėtis, juo labiau valios 
polėkis. Jis siekia dorinio gėrio, kad su juo su- 
artėtų bei jį pasisavintų. Žmogus realizuoja sa- 
vyje dorines vertybes, kad praturtėtų savo bū- 
timi, stipriau atspindėtų absoliutinę Būtį ir pa- 
galiau joje atrastų siekiamąją pilnatį. Todėl do- 
Tinis gyvenimas žmonių, kurie siekia dorinių 
vertybių, yra religinio pobūdžio apraiška. Juo 
žmogaus polėkis sąmoningai ar nesąmoningai, 


Na A 


“< -z 


siekia vienaip ar kitaip suprasto Dievo, trokšta 
išlaikyti santykį su Juo ir į Jį atremti visą savo 
gyvenimą. Tas santykis apsireiškia ne aritme- 
tiniu dorybių skaičiavimu, o asmenine meile, ku- 
ri ir yra tas nematomas spindulys, rišąs sielą su 
Dievu. Joje atsispindi žmogaus polėkis, nelei- 
džiąs jam nurimti bei akinąs artėti Dievop. Juk 
pvz. ir šv. Augustinas, atpalaidavęs savo polėkį 
augštyn nuo blogybių traukos, intensyviai siekė 
savojo Gėrio—Dievo vis didesniu pamilimu: 
“Tavo ranka palietė mane, ir aš degu Tavo ra- 
mybes ilgesiu" (Conf. X, 7). 


* * * 


Religinis polėkio pobūdis yra gana ryškus 
ir grožinėj srity. Kūrybinis žmogaus polėkis ne- 
sitenkina apčiuopiamų daiktų grožiu ir ilgisi ne- 
praeinamo absoliutinio grožio. Pastarasis gi ne- 
gali būti kažkokia dirbtinė abstrakcija, nes joks 
kūrėjas tada nesiilgėtų. Kūrėjo sieloje virpąs 
ilgesys savaimingai krypsta į absoliutinę Būtį, 
kurios atšvaitų yra taip gausiai pažerta daikti- 
niame pasaulyje. Šv. Tomas Akvinietis vadina 
ją savimi egzistuojančiu Grožiu, iš kurio plaukia 
visi daiktai. Kitaip tariant, tai Dievas, kuris at- 
sispindi savo raštuose, poezijoj, tapyboj, dramoj 
— visoj didžiojoj savo Kūryboj. Pastarojoj ir 
pats žmogus yra didžiojo Kūrėjo atšvaita, “nu- 
švitusi dulkė“', besidžiaugianti Jo kūryba. Jo gė- 
rėjimasis būties grožiu ir yra kilimas į grožio 
šaltinį—Dievą. Jis gal dar nepažįsta Jo savo 
svarstomuoju protu, bet įžvelgia tarsi savaimin- 
gu būdu Dievop vedančią liniją. Užtat J. Mari- 
tain, nagrinėdamas grožio santykį su Dievu, ir 
rašo: 

“Pažinimas — ne racionalinis, ne sąvokinis, 
jausminis, nostalginis, pažinimas savaimingas, 
kurį menininkas įgauna savo kūrybine grožio pa- 
tirtimi, yra pats savyje... ėjimas Dievop, dva- 
sinis polinkis Dievo linkme, tai pradžia migloto 
bei svyruojančio Dievo pažinimo, lengvai pažei- 
džiamo iš visų pusių, nes jis tebėra neišryškintas 
bei neparemtas protinės šviesos" (Approches de 
Dieu, p. 97). 

Menininkas gyvena nuojauta, savaiminga 
įžvalga. Jis perdaug nesirūpina išryškinti logi- 
nius argumentus už ir prieš. Užtat polėkis, ku- 
ris savo prigimtimi siekia absoliutinio Grožio— 
Dievo, dažnai klaidžioja. Jis suplaka Jį su gam- 
ta, su joje glūdinčia slėpininga jėga ir t.t. Bet 
faktas lieka faktu, kad kūrėjas jautriai išgyvena 
savo polėkį Dievop, ypač poetai, nors ir nežino- 
dami arba labai neryškiai nujausdami grožio 
bei poezijos ryšį su Dievu. Net ir tuo atveju, 
kai jie sąmoningai paneigia Dievą, gyvena Jo 
ilgesiu, kuris glūdi jų širdyse, nepaisydamas jų 
valios paneigiančios laikysenos. Dievo vietoj at- 


siranda Nežinomasis, kurin krypsta jų jieškoji- 
mas, ir būna momentų, kad jis švysteli tikrojo 
Dievo ilgesiu. Antai Lautrėamont, žinomas kaip 
ateistinis poetas, vienoj vietoj rašo: 


“Kai atsimeni tiesą, iš kur visos kitos plau- 
kia, absoliutinį Dievo gerumą ir jo absoliutinį 
nežinojimą blogio, sofizmai subyra patys... Mes 
neturime teisės klausinėti Kūrėją". 


O. R. Desnos, irgi netikintis rašytojas, sa- 
ko: “. .. niekas neturi religiškesnės sielos kaip aš" 
(Cit. J: Maritain, t. p., p. 91). 


Nevisuomet ir nevisi kūrėjai savo darbuose 
tiesiogiai apreiškia polėkį Dievop. Jei betgi jie 
yra tikri kūrėjai, o ne pseudomeninkai, jų su- 
kurtas grožis pats kalba už juos. Savo prigim- 
timi jis yra reliatyvus, ir todėl rodyte rodo į 
absoliutinį Grožį. Juk pažertasis grožis daiktuo- 
se ir perkeltasis menininko kūrinin yra atšvaita 
transcendentinės grožio pilnaties, kurios vardas 


galutinėj sąskaitoj — Dievas. Todėl kūrėjai sa- 
vo žodžiu nors ir kitaip sakytų, savo darbais 
vistiek lieka absoliutinio Grožio — Dievo liudy- 


tojais. Šia prasme yra pagrindo sakyti, kad me- 
nas, ypač poezija ir muzika, yra savotiška teolo- 
gija, kuri gyvena žmogišku Dievo pėdsakų ap- 
reiškimu. Jis trykšta iš slėpiningų žmogaus sie- 
los gelmių, savaimingu, nemeluotu keliu atskleis- 
damas tikrąjį polėkį Dievop. "Tiesa, jie dažnai 
būna sumišę su aistromis, nuotaikomis, paviršu- 
tiniais troškimais, tačiau už viso to fasado slypi 
pogrindinė srovė Dievop. Šv. Augustinas, paste- 
bėjęs savo išpažinimuose, kad daiktai ir pačių 
žmonių kūriniai juos vilioja ir suvilioja tiek, 
kad užmiršta net Tą, kuris juos sukūręs, vis dėlto 
savo patirtimi liudija: 

“Aš betgi, mano Dieve ir mano Grožybe, 
giedu Tau gyrių dėl tų pačių daiktų, Tau, mano 
Pašventintojau, nes grožis, įdėtas per sielas į ku- 
riančias rankas, kyla iš ano tauraus Grožio, ku- 
ris yra virš sielų ir kurin dejuoja mano siela 
dieną ir naktį" (Conf. X, 34). 


Ir kiekvienas tikras kūrėjas yra pilnas to 
“dejavimo"', tos, sakytume, šird'es teologijos, ku- 
ri galutinėj sąskaitoj teikia jo darbams silpnesnį 
ar stipresnį religinį atspalvį. Nebūtinai jo kūri- 
niai turi kalbėti religinėmis temomis. Tas at- 
spalvis matyti ir tuose darbuose, kuriems reli- 
ginės temos svetimos, jeigu jie atvaizduoja žmo- 
gaus būtį giliuoju aspektu. 

Menininkas ne tik apreiškia polėkio Dievop 
virpėjimą žmogaus sieloj, bet ir ilgisi susitikti su 
Dievu, ypač jeigu jo pažinimas yra tapęs dau- 
giau ar mažiau sąmoningu. Jam svetima yra 


mokslinė-teorinė laikysena, kuri savo žinojimą 
gali konservuoti universitetuose, laboratorijose, 
klinikose, juo nė kiek nesisielodama. Net teologas 
gali ramiai sau sėdėti prie traktatų krūvos, ku- 
rių visi puslapiai kalba apie Dievą, ir jais negy- 
venti. Tuo tarpu menininkas, per sukurtąjį gro- 
žį pajutęs Dievo artumą, negali nurimti; kiek- 
vienas žemės grumstas tada jam kalba apie Die- 
vą, ir akina jo ilgesį sueiti į dialogą: “Mylėjau 
kalnus, jūras ir grūdelį gelsvo smėlio, tačiau 
visur, visur ilgėjausi Tavęs" (L. Andriekus). Ne 
be pagrindo meniškos sielos žmonės jieško Die- 
vo poezijoj, muzikoj, architektūroj, tapyboj ir 
pan., nes jaučia šiuo keliu galėsią sueiti į gyvą 
santykį su Juo. Nevienam jų, kaip J. K. Huys- 
mans, W. Verkade, tai buvo pradžia revoliucinio 
sielos lūžio, kuris galutinai suartino su pasiilg- 
tuoju Dievu. Net mintytojui G. Marcel menas 
turėjo svarios įtakos — per jį jis atrado pradžią 
Dievop. Savo raštuose jisai prisipažįsta: 


“J. S. Bachas mano gyvenimui davė tai, ko 
nedavė nei Paskalis, nei šv. Augustinas, nei joks 
kitas autorius... Taip pat Šubertas, Brahmsas, 
Faurė savo ugningais sužaibavimais perteikia 
mums konkretų dvasingumą, kurį vėliau atpa- 
žįstame kasdieninėj patirty savo žvilgsniu, kupi- 
nu kažkokio neatmenamo lobio... Iš Dukaso, o 
ypač per paskutiniuosius Beethoveno kūrinius, 
aiškiausiai suvokiau augštesnę minties paskirtį" 
(Ariane et Barbe - Bleu, 13. II. 1935). 


Šis žmogaus polėkio prasiveržimas mene da- 
vė pagrindo kai kurias meno šakas, ypač poeziją, 
laikyti mistika ar beveik religija bei ją lyginti 
su malda. Kad ir yra tarp jų tam tikro gimi- 
ningumo, vis dėlto nereiškia, kad nebūtų esminio 
skirtumo. Menas visada lieka menu, o mistika 
lieka mistika. Menas, būdamas žmogaus sielos 
išraiška ir neprarasdamas savo prigimties, yra 
pajėgus iškelti paviršiun ir tai, kas glūdi svars- 
tomajam protui nepasiekiamose gilumose, ir są- 
monės šviesoj tampa tikru pergyvenimu. 


Peržvelgus sritis, kuriose žmogaus polėkis 
augštyn būdingiausiai apsireiškia, matyti, kad 
jis visur yra tas pats. Jis aidi visa žmogaus pri- 
gimtimi bei visomis savo dvasios galiomis, kryp- 
damas ta pačia linkme Dievop. Jis nepražūva 
nei prigimties, nei gyvenimo įvairybėje ir, nors 
kartais labai silpnu ir netiesioginiu virpėjimu, 
linksta į Vienintelį, su kuriuo norėtų buvoti nuo- 
latiniame susitikime. Tai rodo religinį polėkio 
pobūdį, kuris dar nėra religija — išpažinimas 
tikrąja prasme, tačiau rodo josios link ir, jieško- 
damas išsipildymo bei ryškėdamas, atsiduria ge- 
rojo Tėvo prieglobstyje. 

J. AUGUSTAITYTĖ-VAIčIŪNIENĖ 


PAVĖJUI LEKIANTYS LAIšKAI 


Kai tik vėjas sukasi į rytus, 
Sidabriniais irklais olėšdamas mMiglas, 
Aš valeidžiu baltus laiškus prirašytus 
Pro sugriautas rytmečio angas. 


Ežerais dangaus nuplaukia grakščios gulbės, 
Trikampiais tiksliai matuodamos mylias. 
Akys, pridengtos delnais, į tolį siurbias — 
Kur atolėštus laiškus vėjas mes. 


Pamatau — nubude kyla pilkos svirtys ... 
Leidžiasi sklandydami laiškai... Ant jų! 
Išeinu su tokio meto žingsniais skirtis 
Ties pavartėm vandenų žalių — 


Kur, lyg obuolį auksinį, skelia žemę — 
Ir aulbes ir laiškus vedančiu pirštu... 
Mano pusrutulyje langai sutemę — 
Tavo aukuro maldoj skaistu. 


UžLDŽUID-IE-NLI S 


Ant ranku atnešė nualousius šešėlius 

Ir juos paguldė po sapnuojančiais. klevais. 
Švytuoklė laikrodžio, ver delną sumažėjus, 
Mojavo vario spindulių aidais gelsvais. 


Žieduos miegojo peteliškės margasparnės. 
Ant stalo dubenys vrikritusių spalvų... 
Suplaukę vilkstinės iš mėlynos nakalnės, 
Padangtes tiesia viršuje keliaujančiu kalvų. 


Mergaitės sodo menėse ratelį žaidžia 
Ir valgo kruvinai nuraudusias vyšnias. 
Sustojusiojo laiko valandą namaldžią 
Kas Afroditės obuoli taro jų numes? 

Pravertos durys poilsiui akis užmerkia... 
Namų lanaai, sienoiai nuostabiai šilti... 
Tik kažin ko aludišiai pasislėpę verkia, 
Lyg būtų pamotės išbarti, išpeikti ... 


Į vatiesto šešėlio vėsą įsisiautus, 
Nei valandų ribų, nei metų neliečiu ... 


Tiktai atodūsius, suspaustus rankų skliaustuos, 


Surinkusi išdėstau po dangaus pločiu. 


LAIŠKAS NUO šV. ANTANO 


Visiems jų dali atiduodų — 
Žuvims, paukšteliams ir žvėrims ... 
Pakol žiema, atbėgus gruodu, 
Šerkšnotą želmenį pasiims, 
Paliepsiu bitei amžinu vardu 
Surinkti medų iš visų žiedų. 


Užtai ant žydro klevo laoo 

Ir šitą laišką varašiau — 

Tikėki, burtas taip sutapo — 

Kad dūmu keltusi našiau 

Kviečių laukai, lyg gintaru šviesiu, 
Pražydusiais delnais rankas tiesiu. 


Matei — beržai, lyg pranciškonai, 
Apsivelka rudus rūbus. 

Auksinių žodžių milijonai 

Kai našaukti iš žemės bus, 

Už nebylių kapų aukos mainus 
Paleisim Baltaragio malūnus. 


Jeigu nebut tiesos šiuos žodžiuos, 
Ir aš nebūčiau gėręs Nemune, 
Beraščiams laišką šį parodžius, 
Mirtim nalėtum teist mane! ... 


O aš sakau: “Audra ir viesulai gyvens — 


Žmogus ir sraigė, ašara akmens“. 


VIENAS Iš NEDAUGELIO 
PATS SAVE PRALENKES 


ANTANO VANAGAIčIO PORTRETO ESKIZINIS BANDYMAS 


Dal ARS VSS BI LEK A 


They were sailors, but of narrow seas, 
poets, for ages without an alphabet... 


Leah Bodine Drake 


Viskas pasauly reikalinga: ir šventieji 
yra reikalingi, reikalingi ir kareiviai. 


George Bernard Shaw. 


Su Lietuvos teatru rišami įžangos žodžiai 


Lietuvos teatras savo analuose jau yra p3a- 
slėpęs nemenkus vakardienos lobius. Tapusi 
slaptinga ir saldi, berods, dar taip netolima pra- 
eitis dabarties jau yra parblokšta ir nugalėta. 
Išnykusių dienų kūrybos versmė vien silpnais 
prisiminimais garuoja iš pažemiais kritusios bu- 
vusių žygdarbių miglos. Atminties regėjimas 
mato tik nublankusius, deformuotus, nors dar 
tebegyvus šešėlius. 

Kai užmiršimo rūkas išsisklaido, iškyla ne- 
įtiketini ir žavūs lietuviškojo teatro įvykiai. Vi- 
su ūgiu keliasi retais talentais stebiną scenos 
žmonės: dar gyvųjų tolima vizija ir didinga am- 
žinybėn pasitraukusių eisena. Šioje nebūtin ei- 
tynių kelionėje ryškėja ir Antano Vanagaičio sa- 
vitas ir neeilinis pavidalas. 

Lietuvos teatrų žiūrovai iš scenos žmonių 
stabų kurti nebuvo linkę. Paplitusi legenda ta- 
po tik operos artistas Kipras Petrauskas. Dra- 
mos teatre — ir tik kauniškės publikos malone 
— stabų papėdėse trumpą laiką tėra išbuvę vien 
Kastantas Glinskis bei Ona Rymaitė. Šiaip gi 
iki nesuvaldomų emocijų scenos menininkų kū- 
ryba susižavėjimo žiūrovai neiškeldavo. Lietu- 
viškoje aplinkoje teatro Žmogaus su publika su- 
sigiminiavimas atslinkdavo palaipsniui — ne 
ūmai, bet tik po ilgesnio ir patvaresnio kontak- 
to. Išimtys, kad jau pirmaisiais rampos švie:o- 
je pasirodymais aktorė ar aktorius būtų žiūrovus 
pavergę ar bent stipriai palenkę, buvo labai re- 
tos. Viena tokių, nedažnai pasitaikančių išim- 
čių tapo trumpalaikis, tik keturmetį tvėręs, An- 
tano Vanagaičio Kauno scenoje darbas. Jis bent 


dalį žiūrovų į save patraukė jau pačiais pirmai- 
siais aktoriškais pasistengimais. 

A. Vanagaitis, kurio gyvenimiški akiračiai 
ribojosi vargonininko, chorvedžio, muzikos stu- 
dento ir muzikos mokytojo darbais bei ambicijo- 
mis, į profesinę Lietuvos dar taip jauną, sceną 
atėjo atsitiktinai. Į Kauno teatrą jį atvedė gal 
smalsumas, gal talkos reikalas. Gauna pavaduo- 
ti ką tik susikūrusios operos pirmąjį suflerį Juo- 
zą Žilevičių. Ir čia štai K. Glinskis prikalba 
Antaną Vanagaitį užpildyti dramos taip dar ne- 
gausioje trupėje spragą: suvaidinti vaidmenį, ku- 
riam pristigo aktoriaus. Tokiu netikėtu būdu 
įsijungęs į Kauno Dramos Vaidyklos (taip vadi- 
nosi, vėliau Valstybiniu tapęs, teatras) darbą, 
Antanas Vanagaitis netrukus tampa trupės ne- 
pakeičiamu nariu ir iškyla į ryškią padėtį. 

Jis pasirodė nemenko ir tikro talento žmo- 
gus, gerų paviršutinių duomenų ir individualy- 
bės aktorius. Vienintelis iš visos Dramos Vai- 
dyklos sudėties, buvo jau pagyvenęs Drezdene 
ir kiek įgavęs vakarietiškumo bruožų. Lygiai 
gyvenimišku patyrimu A. Vanagaitis pralenkda- 
vo daugelį savo bendradarbių. Teatrą mėgo ne- 
paslepiamai, aktoriaus darbas jį pavergė. 

Žmogaus savybėmis Antanas Vanagaitis bu- 
vo patrauklus — maloni ne tik santykiauti, bet 
ir bendradarbiauti asmenybė. Pareigose discip- 
linuotas, nepristingąs energijos, vienu kuo ne- 
pasitenkinąs. Buvo būdingas Lietuvos fone, o 
sykiu ir išsiskiriąs. Mokėjo elgtis viešumoje, 
paisė išorę. Linkęs į humorą, santykiuose su 
žmonėmis nevengė išdaigų, bet tai visada būda- 
vo tik natūrali, linksma nuotaika, be tikslo ką 
nors įžeisti ar pažeminti. Vengė visko, kas bet 
kuriuo būdu gali sukompromituoti, orumui pa- 
kenkti. Konfliktus ir nesusipratimus stengėsi iš- 
spręsti taikiomis priemonėmis. Tai buvo A. Va- 
nagaičio būdo ypatingi bruožai. 

Šios žmogiskosios savybės palikdavo įspūdį, 
tolkininkavo santykiuose su kitais žmonėmis ir 
Vanagaičiui kitus palenkdavo; palankiai trans- 
liavo ir menininko pastangas bei visuomeninin- 
ko ryžtą. 

Jei Antanui Vanagaičiui scenos darbe stigo 
dar patyrimo, aktoriškos technikos, stiliuose su- 
sivokimo, visa tai išpirkdavo jo retas talentas, 
intuityvi meninė teisybė, švelnus emocionalu- 
mas ir nuotaikingas sąmojus. 

Jo Kauno scenoje sukurti personažai, ar jis 
vaidino George Dandiną ar Figaro ar Amerikos 
prekybininką Potašą, esmėje buvo lietuviškieji 
tipai, ne prancūzai ir ne amerikietis. Bet atlik- 
damas pagrindinius ar antraeilius vaidmenis 
Oscar Wilde ir George Bernard Shaw komedijo- 
se (Kaip svarbu būti rimtam, Atskalūnas ir Šo- 
koladinis kareivis), Antanas Vanagaitis intuicijos 
ir talento pagalba jau prisiartino prie anglų cha- 
rakterio, kaip kad, vaidindamas smuikininką 
Millerį (Klasta ir meilė) rodė jau vokietį. Žo- 
džiu, jis brendo, stiprėjo ir būtų, turbūt, Lietu- 
vos scenoje ypatingai iškilęs, jei jo būtų neįsiur- 
bus Amerika, kur praleido ištisus dvidešimt pen- 
kerius metus. 


Dar kiek apie A. Vanagaitį, kaip apie žmogų 


Kaip ir kompozitoriai Juozas Gruodis bei 
Stasys Šimkus, Antanas Vanagaitis nesimokė jo- 
kiose gimnazijose ar tolygiose mokyklose. Bet ji- 
sai, kaip aniedu, tobulinosi vargoninkavime, sie- 
kė muzikos gilesnio pažinimo. Tolygiai mokėsi 
iš gyvenimo. Jam įtakos padarė kun. Juozas Tu- 
mas, dekanas V. Mironas ir kompozitorius Juo- 
zas Naujalis. Visa tai jau yra žinoma iš A. Va- 
nagaičio monografijos puslapių, iš pasirodžiu- 
sių spaudoje prisiminimų. Čia tik norisi primin- 
ti, jog, būdamas Valstybės Dramos aktorium, Va- 
nagaitis tebuvo vienintelis trupėje žmogus, ku- 
ris visiškai nematė Rusijos. Ir kuris iš visų nau- 
jo amato kolegų labiausiai buvo pažinęs Lietu- 
vą ir jos Žmones. 

Antanas Vanagaitis buvo ne tik savitas, bet 
savaip spalvingas charakteris, užbaigtas, dide- 
les ambicijos, t. y. siekimų ir norų žmogus. Tu- 
rėjo patrauklią išžiūrą, rodėsi švelnus, ramus, 
nelinkęs garsiau supykti, buvo kantrus, visada 
mandagus ir paslaugus. Jis suprato pasisekimo 
gyvenime techniką ir gebėjo ja sėkmingai nau- 
dotis. Kai kiti būna labiau linkę gyventi patys 
su savimi, Vanagaičiui maloniau buvo bendrau- 
ti su žmonėmis (ir juos sau ar kuriam tikslui 
palenkti). Atrodo, kad norėjo tapti išskirtiniu ir 
to siekė per visą gyvenimą. 

Bet tuo pat metu organiškai troško, kad 
žmonės juoktųsi. Jam tai patiko matyti besijuo- 
kiančius, pralinksmėjusius, laimingesnius. Pats 
jis tikrovėje jautėsi kiek vienišas, nelinksmas, 
susimąstęs ir susikaupęs. Apie tai atvirai pra- 
kalba menininko užsilikę dienynai. 

Antanas Vanagaitis lyg ir negalėdavo pzs'- 

priešinti impulsui padaryti ką nors, kas iššauk- 


tų juoką — be rezistencijos! Nes jam patikdavo 
sukurti linskmas situacijas ir aplinkos pasiten- 
kinimą. 


Jisai buvo tikras kūrybos žmogus. Keldavo 
ir guldavo kupinas sumanymų, jo vaizduotėje 
skambėjo melodijos, pynėsi ir formavosi mintys. 
Galėjo kūrybiškai dirbti neatsikvėpdamas. Po- 
draug nestigo jam šilto entuziazmo ir projek- 
tams įgyvendinti šalto apskaičiavimo. Buvo daug- 
norįs ir nemenkai galįs kūrėjas. Gal kaikuriais 
atvejais diletantas, bet ne bet koks, o kūrybin- 
gas ir kuklus. Ir daug dirbąs, silpnybėmis nesi- 
didžiuojąs. 

Vanagaičio būde visada buvo kažkas tėviško, 
globoti pasirengusio. Patekęs į sceną jau trisde- 
šimties metų slenkstį peržengęs, jis buvo tre- 
jais metais jaunesnis už K. Glinskį, bet vyres- 
nis už kitus dramos trupės vyrus. Gal todėl v:- 
sada paveikdavo kitus švelniai ir raminančiai. 

Juozas Naujalis palydėjo A. Vanagaitį į gy- 
venimą ir vargoninkavimą, sakydamas: “Būk in- 
teligentas, mokėk gražiai elgtis (!-—St. P.)... 
Pirmoje vietoje inteligentiškumas. Tikiu, kad 
gėdos nepadarysi“. Ir Antanas Vanagaitis šiuo. 
atveju gėdos nepadarė: išgyveno gyvenimą pa- 
mokos neužmiršęs. 

Juozas Tumas Vaižgantas savo keliu pavei- 
kė A. Vanagaitį: studijuoti, gal net rašyti ir 
komponuoti. Bet, svarbiausia, užkrėtė lietuviš- 
kai visuomenei tarnauti. Ir šios pamokos taip- 
pat neužmiršo. 

Apie dveji metai išgyventi puošnioje Sak- 
sonijos sostinėje, ir Drezdeno konservatorija, be: 
abejo, irgi paliko Vanagaityje savo antspaudą. 
Trys didžiosios įtakos, regimai, paveikė jauną 
vyrą, susipynė su zanavykuose, žemaičiuose ir 
dzūkuose įgautais įspūdžiai ir suformavo išsiski- 
rianti Žmogų. 

Jisai savo prigimtimi buvo socialus žmogus. 
Nežiūrint didelio veržlumo, gal net garbės ir 
pasisekimo nesuvaldomo troškimo, buvo par 
jautrus, kad ką nors įžeistų. Tačiau kuris žymes- 
nis žmogus neturi silpnumų? Ir Vanagaitis nepa- 
kentė Juozo Vaičkaus “didybės", jaudinosi, kad 
bičiulis Kipras Petrauskas veda ne geltonkasę 
mergužėlę, o persiskyrusią moterį, skaudžiai per- 
gyveno teismo bylą su buvusiais spaudos vien- 
minčiais ir gal net todėl sukūrė savąją “impe- 
riją". Didieji nebūtų ryškūs, jei neturėtų savų- 
jų silpnybių. Bet kaip šviesai išgauti reikalingi 
šešėliai, charakteriui pavaizduoti negalima nu- 
slėpti skirtingų žmogaus būdo ypatumų. Nuo to: 
žmogus pasidaro tik pilnesnis ir įvairesnis. 

Antaną Vanagaitį galima matuoti siauresniu 
amerikinės mūsų emigracijos mastu ar lietuviš- 
kuoju platesniu. Pastarasis vertinimas, manau, 


ANTANAS VANAGAITIS 


bus tikresnis, nes kitaip žmogaus paveikslas iš- 
nyks iš deramo spindulių lūžimo ir susikirtimo 
centro. 


Antanas Vanagaitis aktorium taves muzikas 


Žmonės turi kartu linksmai gyventi 
— toks yra įstatymas. 
Šv. Tomas Akvinietis 


You know, it is very enviable thing 
to be a clown. 
Charles Chaplin 


Apie A. Vanagaitį negalima teigti, kad jis, 
kaip daugelis aktorių, savo kraujuje turėjo 
įšvirkštus sceniškojo grimo dažus.. Bet jis dide- 
liu malonumu užsidėjo ir keitė aktoriškas, gis- 
trioniškas kaukes ir jas nusiimdavo tik pasilik- 
damas pats su savimi. 

Jis niekad nebuvo mimas, galis estradoje ar 
scenoje save išreikšti be žodžių. Jam buvo rei- 
kalingas žodis, žodžių lengva melodija, minčių 
lyriškumas, sąmojaus čiurlenimas. Ir ne bet ko- 
kio žodžio, o tik savo, lietuviško, suvalkiečių tar- 
me tarto. 


“Įasmeninta inteligencija“ tapo A. Vanagai- 
čio menininko puolamas ginklas ir skydas. Iš da- 
lies tai buvo intymumo transliacijos paslaptis, 
kurios galią neretai rodo žymūs aktoriai: suge- 
bėjimas tyliu žodžiu ir be afekcijos nugalėti ski- 
riančią vaidintoją nuo žiūrovų, plačią ir gilią 
prarają (vien išgyvenimų, efekto neparemiant 
technikos gudrybėmis!). Jo meistriškumas viso- 
se praktikuotose meno šakose niekad nebuvo per 
stiprus, šią silpnybę dažnai nugalėdavo vien ly- 
riškas kūrybos pobūdis ir pastangų didelis nuo- 
širdumas. Ir ypatingai tuo menininkas laimėda- 
vo sau dėmesį ir meilę. 


Antanas Vanagaitis intrigavo publiką (ir 
klausytojus!), teikė žmonėms pramogą, juos 
linksmino ir kartais virkdė, bet ne vien tik sce- 
ninė ar estrados kūryba pelnė jam pripažanimą 
ir atnešė išgarsėjimo aurą. Prie to, manau, ne- 
menkai prisidėjo asmens žavesys bei žmogiškie- 
ji bruožai. Ir, žinoma, įvairiose srityse pastangos 
ir darbai. 

Nuo pat pirmųjų sceninės karjeros žingsnių 
A. Vanagaitis jautė ir jau žinojo, kuriuo būdu 
galima žiūrovams patikti bei kaip publiką pasi- 
seks pavergti. Jisai numanė, kad salės minia 

komikus mėgsta ir kad tiems, kurie sugeba links- 
minti, anoje uždangos pusėje gimsta spontaniš- 
kas palankumas ir simpatija. Publika tarsi at- 
lygina už malonias minutes ar valandas, kai 
skardus ir šiltas juokas ją atpalaiduoja nuo tik- 
rovės, nuo susirūpinimų ir kartais nelinksmos 
aplinkos. Dėlto Antanas Vanagaitis noriai rody- 
davosi il comico buffo vaidmenyse, tačiau jo 
jautri širdis vien tik žmonių linksmintojo pa- 
dėtyje gyvenimiško tikslo nematė. Savaime to- 
dėl atsirado kūrybos bei veikimo šakotumas ir 
kūrėsi Vanagaičio gyvenimo legenda, kai žmo- 
gus sugebėjo pats save pralenkti. 

Jis temėgdavo bendrauti su rinktiniais, su 
įtakingais, vien su “reikšmingais"" žmonėmis. Bet 
tuo pat metu nei galingiesiems nei turtingiesiems 
aklai nenusilenkdavo ir savo tvirtovės jiems ne- 
užleisdavo. Kietai laikėsi savųjų principų ir mė- 
go laisvę. O drauge mokėjo ir pats save pamėg- 
ti ir pamylėti. Niekad nebuvo alkanas epikuras, 
bet lygiai organiškai nepajėgė vergauti ar nusi- 
lenkti. Tame buvo Vanagaičio asmens autori- 
tetas, kuris negalėjo neimponuoti. 

Atėjęs scenon iš (kad kiek ir siauresnio) 
muzikos pasaulio, Vanagaitis, šalia aktoriaus dar- 
bo, veikia Kaune dar kaip muzikos mokytojas ir 
chorvedys. Be to, anuo laikotarpiu pradeda kom- 
ponuoti populiariomis virtusias solo dainas ir 
chorams kompozicijas. Tuo pat metu sukuria dai- 
nas ir paruošia muzikinį apipavidalinimą keliems 
Kauno Dramos Teatro pastatymams (Kęstučio 
mirtis, Jiolė, Durklas ir kt.)*) 


Amerika dvidešimtųjų metų vaizduose ir 
lietuviško kaimo artimas paveikslas 


Palikęs Lietuvą, Antanas Vanagaitis 1924 
m. birželio 24 d. su Viktoru Dineika ir Juozu 
Olšausku atkeliavo į New Yorką. O rugpjūčio 
27 dieną Bostone jau įvyksta “vodevilio Dzim- 
dzi Drimdzi" spektaktis, kurį lydi kelerių metų 
po lietuvių kolonijas kelionės. Tos išvykos-vieš- 
nagės buvo sekamos vargų ir džiaugsmų, žiūro- 
vų entuziazmo, tarp auditorijos ir programos da- 
lyvių reto kontakto. Į “Dzimdzi Drimdzi" įsi- 
jungia Jonas Dikinis, vėliau Bronė Dikinienė, 
paskui dalyviai kiek pasikeičia — vieni Lietu- 
von sugrįžta, kiti atvyksta. Apie patį vadevilį 
“Dzimdzi Drimdzi" yra jau nemažai pasakota. 

Kai A. Vanagaitis atvyko į Naująjį Pasaulį, 
Ameriką gyveno prohibicijos linksmomis nuo- 
taikomis ir “big boom"' (1919-1929) įkarščiu. Au- 
tomobiliai kasmet darėsi vis didesni ir greites- 
ni. Iš New Yorko į Chicagą greitasis traukinys 
atveždavo jau bemaž per 18 valandų. Visur 


*) Apie A. Vanagaitį — muziką išsamiau yra rašę 


Juozas Žilevičius, Vladas Jakubėnas, Antanas Kučiūnas 
ir kt. 

skambėjo džiazo muzika. Prisiekę blaivininkai ir 
tie gėrė namuose darytą degtinę, džiną ar vyną, 
kuriuos sumanūs vertelgos (lygiai ir kaip alų) 
raugino rūsiuose bei kitokiose slaptesnėse vie- 
tose. 

Lietuviškoje aplinkoje reiškėsi reakcija. Vei- 
kimo vadai ir laikraščių redaktoriai liūdnai pra- 
našavo, jog po dešimtmečio lietuvybei Ameriko- 
je teks pratarti amen! Kaip ir kiti padorūs pro- 
hibicijos gadynės amerikiečiai, lietuviai nugerda- 
vo (slaptai!), pasidžiaugdavo ekonominio klestė- 
jimo perspektyvomis ir įvairiai pašnekėdavo. 
Pasiskirstę pagal ideologijas, neretai vieni ki- 
tiems rodė rezervuotumą. Laikraščiai priešingos 
srovės vadams ir pakeleiviams nesigailėjo piktų 
keiksmų. 

Ir naujose rezidencijose ir dideliuose, grei- 
tuose automobiliuose lietuviams Amerikoje buvo 
lyg kažko ilgu. Lietuvos savarankaus ir dar ne- 
nusistojusio gyvenimo formos rodėsi keistos. Iš 
užjūrio atsklindą žodžių superliatyvai, nelauk- 
tos sąvokos, skaldymosi šmėklos nesipynė į mar- 
gą svajonių ir troškimų vainiką. O visiems juk 
buvo miela ir brangi toji tolima, bet sava maža 
Lietuvėlė, apleistas kaimas, savo žmonės, gimto- 
ji aplinka! Kiekvienas troško į tą linksmą Lie- 
tuvos kūrimosi ratą įsijungti, rankomis su kitais 
džiugiai susikibti. O aplinkui griaudė partijų vai- 
dų griausmai, kilo nesantaikų miglos, ir pragied- 
ruliai šydu apsidengdavo. i 

Štai tokiu metu Amerikon atvyksta Anta- 
nas Vanagaitis. Aktorius-muzikas. Mėgęs santy- 
kiavimo su žmonėmis šilumą, numanąs, kas iš 
sodžiaus kilusiems yra artima ir įvertinęs Ame- 
rikos lietuvių patriotinį nusiteikimą. Žmogus, ge- 
bėjęs minią linksminti, mokėjęs dainas kompo- 
nuoti, vargonais groti, stiprus chorvedyboje, 
lipšnus ir malonus santykiauti. 

Jau prieš A. Vanagaitį pas Amerikos lietu- 
vius lankėsi iš Lietuvos dainos ir scenos žmonės. 
Be koncertinio tenoro Juozo Babravičiaus, užka- 
riavusio visuotinį pripažinimą, iš Kauno pagas- 
troliuoti buvo atvykusi trijulė — Petras Oleka, 
Jonas Byra ir Mykolas Leškevičius. Jau atkelia- 
vo (su Pola Tendziulyte ir Jonu Dikiniu) “dra- 
mos tėvas“ Juozas Vaičkus (tarp kitko, bandęs * 
jungti nejungiamus daiktus, bet teatrine veikla 
Amerikoje įvykdęs neįtikėtinus dalykus). 

Naujose sąlygose apsidairę, A. Vanagaitis ir 
jo bendradarbiai išėjo į gyvenimą su nelauktu, 
bet anuometinėse nuotaikose ypač tinkamu lie- 
tuvišku vodevilio teatru. Pirmoji vodevilio 
“Dzimdzi Drimdzi" keturių jaunų vyrų trupė su- 
tiko naujus žiūrovus ir jau pirmuoju kontaktu 
rado kelią į susidomėjimą ir į amerikiečių lietu- 
vių atviras širdis. 

(Bus daugiau) 


BIS ILEZR ACT NERA 


MOTIEJUS GUSTAITIS IR JO KURYBA 
(Tęsinys) 


Sekdami Gustaičio kūrybos raidą, 
mes dažnai pajuntame joje mūsų 
tautinio visuomeninio ir kultūrinio 
gyvenimo atramą. ši atrama ypatin- 
gai išryškėja nuo didžiojo karo pra- 
džios, o dar vėliau randame eilėraš- 
čių, parašytų ir dienos įvykių temo- 
mis. 

Pirmasis didesnio masto kūrinys, 
plačiau pagarsinęs M. Gustaičio var- 
dą mūsų literatūroje, buvo A. Bara- 
nauskui skirtos “Raudos" fragmen- 
tai, išspausdinti “Gabijoj" 1907 m. 
Gustaičio rankraščiuose yra likę ke- 
letas neišdailintų “Raudos varijan- 
tų, iš kurių ir suredaguotas šiame 
rinkinyje (Motiejaus Gustaičio Raš- 
tai, 1940, Sakalas) spausdinamas vi- 
sas kūrinys. “Raudos idėjinė kon- 
cepcija gana paprasta. Mirus A. Ba- 
ranauskui, “Anykščių šŠilely“ taip 
gražiai apdainavusiam mišką, ta ži- 
nia skaudžiausiai ir atsiliepia miške. 
Poetą sukausto mirtis, o girią — 
žiema. Po ilgų posmų, skirtų giriai, 
klasikinio stiliaus žiemos personfi- 
kacija, pakaitomis su raudos moty- 
vais, baigiasi tokiu prasmingu simbc- 
liniu ir gan įmantriu posmu: 


Žiema sidabrinė! 
Imk šio debesėlio 
Maršką atlosinę 

Ir užklok krūtinę 
šalto ežerėlio! 

Te pasilsi! 

Pasilsėk, krūtine, 
Nuo šio rudenėlio — 
Ik pavasarėlio — 
Ik sušilsi!... 


Toliau vėl skaitome alegorinį poe- 
to, kaip audros laužiamo ąžuolo, mir- 
ties vaizdą, ba'giamą vėl simboline 
strofa, pranašaujančia pavasarį ir 
naują gyvybę: 


Pavasaris ateis 

Ir vėl žiedus paskleis; 
Ir vėl giria atžels: 
Tik ąžuolas nekels... 
Tačiau iš jo šerdies 
šaltinis prasidės. 


Jau vien dėl šitokių posmų, plas- 
dančių nauja prasme, naujais išsi- 
reiškimais, sukonstruotų nauju kūry- 
biniu metodų, Gustaičio “Rauda" yra 
pažymėtinas mūsų literatūros i-tori- 
jos kūrinys. 


Paskutiniame savo raudos frag- 
mente poetas kilnia apostrofa kreipia- 
si į mus melsts už mirusįjį. Baigia 
“Raudą" prašymu, kad vyskupas pa- 
dėtų nugalėti tautos priešus ir vestų 
ją “į šventą tautos gadynę". Tokiu 
būdu A. Baranausko mirties proga 
Gustaitis ne tik apraudojo “Anykščių 
Šilelio" autorių, bet išreiškė ir tau- 
tines to laiko aspiracijas. 


Tačiau kaip “Raudoje", taip ir vi- 
soj patriotinėj lyrikoj M. Gustaičio 
santykis su gyvenamąja epocha yra 
visai kitoks, negu, pvz., Maironio. 
Augęs ir auklėjęsis draudžiamojo 
laikotarpio gyvenime, Gustaitis savo 
poezijoj neskelbė tokių charakterin- 
zu “maironiškų" to laikotarpio šūks- 
nių. Tačiau negalime sakyti, kad pa- 
triotinio entuziazmo Gustaičio lyrikoj 
nebūtų. Jo yra, bet ir čia Gustaitis 
pasircdo visuotinesnis. Jam svarbu 
ne konkretus reiškinys, ne praeina- 
mas laiko šūksnis, bet principas, idea- 
las. Lietuvių tautos kančios kelias, 
kultūrinė, o vėliau ir politinė laisvė 
vyra tas patriotinis leitmotyvas, ku- 
rį jis išreiškia bendros, visuotinės 
prasmės simboliais. Visą skaudžią 
lietuvių tautos praeitį Gustaitis su- 


kaupia į vieną sintetinį posmą: 


Lietuva! sunkiausia tau teko dalis! 
Likimas išbūrė 
Tau sielvartų jūrą. 
Gyvenimas tavo—be ryto naktis, 
Ant amžino tako 
Erškėčiai be lapo, 
Po kryžium—-našlaičiai, išverkę akis. 


Poaušrinės ir porevoliucinės (1905 
m.) jaunosios Lietuvos veržimąsi į 
kūrybą, laisvę Gustaitis vėl sinteti- 
niais vaizdais išreiškė karštam eilė- 
rašty “Jaunos širdys", vėliau įjung- 
tame į “Laisvės" ciklių. 


Tautinio kultūrinio darbo ideologi- 
ją, pagrįstą religija ir tėvynės meile, 
M. Gustaitis išgiedojo kantatoj “Bro- 
liai", parašytoj apie 1910 metus ir 
naujai perredaguotoj bene prieš mir- 
tį. Poetas šaukia visus, kas myli Lie- 
tuvą, giedoti tėvynės meilę. Praam- 
žinasis Dievas yra mūsų valdovas, 
Aušros Vartų Marija — mūsų moti- 
na, šventasis Kazimieras — mūsų 
globėjas. Dzūkai, žemaičiai, lietuviai 
turi būti vieningi. Pasiryžimas ir 
darbas, mokslas, tikyba ir dailė kels 
Lietuvos pažangą ir gerovę. Kadan- 
gi: 


šaknys pastangų pirmykščių 
Glūdi milžinkapių įsčiuj, 


Tai ir dabar 


Broliai! Atminę senovę, 
Kokią turėjome šlovę, 
Bočių pakelkime skydą — 
Vargui atremti ir pavydui. 
Te santaika esti tvirta, 
Laiminga bus mūsų tauta. 
Vienybės ir meilės ryšys 
Galybę ir garbę grąžins. 


Giesme visko neišdainuosi, tad ge- 
riau ją pavaduoti darbu ir juo “įkū- 
nyti viltį". Nė didžiausios audros da- 
bar nebeišgriaus tautos rūmo pama- 
tų. Finalas, kaip ir dera, optimisti- 
nis: 


Patapsim dvasios milžinais, 
Tikrai Lietuvos ateitis 
Skaisčiau, negu saulė, prašvis. 

šitokius sausus šūkius ir abstrak- 
tines mintis Gustaitis mokėjo išreikš- 
ti kietais, vienodais, skambiais, gra- 
nitinio ryškumo posmais ir apgaubti 
rimta kantatine nuotaika. Antroji re- 
dakcija už pirmąją žymiai tobulesnė. 


Didžiajam karui pasėmus Lietuvą, 
Gustaičio kūryboj pastebimas žymus 
posūkis į žemę, į gyvą žmogų, į jo 
vargus bei kentėjimus. Poetas tarsi 
nusileidžia iš savo augštybių kentėti 
su visa tauta, o ypatingai su ištrem- 
taisiais Rusijos gilumoj, 


Karo motyvų lyrika yra surinkta 
į vieną dvilypį rinkinį — “Tėvynės 
ašaros" ir “Erškėčių vainikas". Ne- 
galime nepagerbti poeto, kuris, be 
abejo, nuoširdžiai sielodamasis dėl 
visokeriopų karo nelaimių, atjausda- 
mas visos tautos ir atskirų Žmonių 
vargus, skausmus norėjo visa tai pa- 
versti lyrinėmis emocijomis ir duoti 
poezijos meno išraišką. Deja, Gus- 
taičiui tas nepavyko, Ne toks jis bu- 
vo poetas ir ne tam siųstas, kad kū- 
rybai naudotų, tegu ir didelius, bet 
vis dėlto kasdieninius, konkrečius gy- 
venomojo momento reiškinius. Gus- 
taitis — idealistas, augštybių poetas, 
buvo perdaug artimai apsuptas karo 
realybės, nugramzdintas jos į apa- 
čią, del to jam stoka buvo perspek- 
tyvos, deramo atstumo, iš kur jis 
būtų galėjęs vienu žvilgsniu apimti 
tą chaosą ir išskaityti jame, išgriebti 
iš jo amžinas, visuotines idėjas. Gus- 
taičio garbei tenka pasakyti, kad 
jis nedaug tos karo motyvų lyrikos 
parašė. Randame čia pakenčiamų 
eileraščių, kuriuose kiekvieno mato- 
mi karo reiškiniai ir jų keliamos 
mintys, sueiliuotos ypatingų artizmu 
nepasižyminčiais posmais, kaip pvz., 
“Ant Marių Krašto". Taip pat ir il- 
gokas ciklius “Erškėčių Keliais" 
skaitytojo nepagauna ir nesujaudins. 
Turiningus prasme ir stiprius išraiš- 
ka randame tik keturius dalykus: 
“Tėvynės Raudą", “Gedulių šeimą", 
“Iš Pennsilvanijos" ir “Ant tėvynės 
griuvėsių". Bet “Tėvynės raudos" 
abudu eilėraščiai spausdinti dar “"Tev. 
Sarge" ir tik vėliau pritaikyti 
karui, pakeitus keletą posakių — ir 
tai nevisai laimingai. “Gedulių šeima" 
ištisai paimta iš prieškarinės poemos 
“Meilės". “Iš Pennsilvanijos" para- 
šytas Amerikoj ir karo motyvai su- 
sksomba tik paskutiniame cikliaus ei- 
lerašty. Ir tik vieninteliame “Ant 
tėvynės griuvėsių" matome ir jaučia- 
me įkvėptą poetą, karo gaisro aki- 
vaizdoj bylojantį stipriu išgyvenimu 
ir ne banaliais žodžiais: 


Ir stovi Tu man akyse, 

Lyg keistas miražas šaly išgriautoj. 
Ir kalba man Tavo dvasia, 

Kaip angelas šviesus nakties tylumoj... 
Norėčiau priglausti prie krūtinės, 

Bet tai tik iliuzija mano Tėvynės. 

Sunku būtų pasakyti, ar poetas są- 
moningai po visos tos karo įspūdžių 
lyrikos padėjo eilėraštį “Tik ištiesk 
sparnus", kurio antroji dalis mūsų 
šio svarstymo kontekste skamba. itin 
įtikinamai; 


Tik ištiesk sparnus 

Ir pakilk bent valandėlei! 
Ne gana dar tau prigėlė 
Šita žemės arzatis 

Su tuščiomis skundomis, 
Kad grįši jon vėliai ? 


Iš augštybių daug naujų 
Pamatysi vieškelių 
Į tėvynę mielą. 


Taip M. Gustaitis jautėsi esąs 
augštybių poetas, ir tik iš augštybių 
suskambėjusi daina tampa reikšmin- 
ga ir kūrybiškai graži. Šitą išvadą 
patvirtina ir vėliau jau nepriklauso- 
moj Lietuvoj parašyti eilėraščiai vi- 
suomeninėmis patriotinėmis temomis: 
tai sausa publicistika be vaizdingu- 
mo, be nuotaikos, be stipresnės iš- 
raiškos. 


Karo laikotarpiui priklauso dar il- 
gokas alegorinis eilėraštis “Vėliava", 
parašytas brolelio ir sesutės dialogo 
forma, liaudies dainų stilium. Brole- 
lis prašo sesutės, kad ji išaustų lais- 
vai tėvynei trispalvę vėliavą: gelto- 
ną - žalią - raudoną. Tautinės vėlia- 
vos spalvos dirbtinai ne visai sko- 
ningai aiškinamos šitaip: žalią spalvą 
sesutė išausianti iš žalių rūtelių, gel- 
tonai brolelis nužiūri auksinius sesu- 
tės plaukus, o raudona būsianti pa- 
daryta iš juostos, kurią sesutė dova- 
nojo berneliui, o kuri, šiam žuvus ka- 
re, buvo raudonai nudažyta jo krau- 
ju, Papildyti alegoriniam vėliavos 
vaizdui brolelis prašo įrašyti jon dar 
tris dalykus: žaliojon — “cseptynstygę 
lyrą žadinti jausmams", į geltonąją 
“ąžuol nį kryžių, kur gyvybę žada' 
ir į raudonąją “žiburį liepsnotą, kad 
kelionei šviestų“. Visa ši simbolika 
gan naivi ir paviršutiniška. 


Po didžiojo karo nepr'klausomoj 
Lietuvoj M. Gustaitis išleido vienin- 
telį savo poezijų rinkinį “Varpeliai", 
1925. šis rinkinys, kaip visuma, jo- 
kios chronologinės reikšmės Gustai- 
čio kūrybai nušviesti neturi, nes api- 
ma laikotarpį nuo pat poeto studijų 
Šveicarijoj, vadinasi, nuo pirmųjų 
bandymų, ligi rinkinio pasirodymo 
dienos. Vis dėlto “Varpeliai" sudaro 
vienetą ne tik dėl savo turinio. So- 
netas — Gustaičiui mėgiamiausia 
poezijos forma. Jis yra išvertęs Ado- 
mo Mickevičiaus “Krymo Sonetus", 
rašęs apie juos dcktoratą, jis ir “Var- 
pelių" pabaigoj neiškentė nepridėjęs 


trumpos soneto raidos apžvalgos. 
“Varpeliuose" matom visą Gustaitį 
— žmogų, lietuvį, poetą. 

M. Gustaičio, kaip žmogaus, aske- 
tiškas taurumas lenkia jį rinktis rim- 
tas, dažnai net rūsčias temas, susie- 
tas su patriotiniais, doroviniais arba 
šiaip kilniais žmoniškais išgyveni- 
mais, lenkia jį vengti visokio ne tai 
kad jau moralinio dviprasmingumo, 
bet ir šiaip lengvų žaismingų nuo- 
taikų. Kilnus protas ir kilni širdis 
daro Gustaitį pilnutinio visuotinio 
humanizmo poetą; poetą, kuris 
smerkdamas egoistinį hedonizmą, kū- 
rybą ir visą žmoniškumą laiko au- 
kojimosi veiksniu tolimesniam žmo- 
niškumo išaugštinimui: 


Ar Žiani, kad esi tu žmogus 

Ne tada, kai lakioji akis 
Jieško grožio po pievas, laukus 
Vaidentuvei papuošt gėlėmis, 


Bet kai tavo vainikas gražus 
Anta statulo skruostų nušvis; 
Tik pirma pažiūrėk, atsargus, 
Ar to statulo plaka širdis. 


Galimas daiktas, kad tokiam turi- 
niui -tinka soneto forma — griežta, 
dėsninga, santūri, lakoniška ir tauri. 


Daugiausia sonetų Gustaitis yra 
paskyręs savo, kaip lietuvio, būsenai 
išreikšti. Tėvynės pasiilgimas esant 
svetur, Lietuvos senovės palaikai, 
Lietuvos gamta, Lietuvos garsūs 
žmonės, pagaliau net politinio gyve- 
nimo įvykiai duoda Gustaičiui pro- 
gos poezijos kalba prabilti apie sa- 
vo tėvynę. Poetas patrictas, ginda- 
mas savo tautos teises, kompromisų 
nepripažįsta ir galingiesiems nesi- 
lanksto, Jis, nors ištikimas Bažny- 
čiai kunigas, išdrįsta tarti viešą pa- 
smerkimo žodį Vatikanui, kai šis pri- 
pažino Vilnių Lenkijai, o senovėje 
siuntė į Lietuvą “kalavijo nešėjus". 
Rūsčiai klausia poetas ir Vytautą Di- 
dijį, kodėl jis nekūrė savosios kultū- 
ros žinyno, kuris būtų papuošęs tau- 
tą ir išgelbėjęs jos sostinę. Kituose 
“Lietuvos vyrams" cikliaus sonetuose 
poetas pagerbia Koperniką, vysk. M. 
Giedraitį, Sarbievių, Ad. Mickevičių, 
Maironį ir vysk. M. Valančių, 


“Varpeliai" — tai būdingiausia M. 
Gustaičio kūrybos dalis. Idealistiniai 
minties polekiai, emocijų santūrumas, 
banalumo bei šablono vengimas čia 
artimai siejas su intelektualizmu, 
moralizavimu bei didaktika. Kaip vi- 
sa Gustaičio kūryba, taip ypatingai 
ir jo sonetai yra daugiau svarstan- 
čio intelekto padarinys, negu emoci- 
nio išgyvenimo išsiliejimas. Gustaičio: 
kūrinio tūris vystosi griežtai planin- 
gai simetriška dalių proporcija ir 
dažniausiai simetriškomis strofomis. 


Mums belieka bežvelgti į du dides- 
n uosius Gustaičio veikalus — poemą 
"Meilė" ir oratoriją “Aureclė"', 


Apsiriktų, kas spręsdamas iš ant- 
raštės, jieškotų “Meilės" poemoj to- 
kios meilės, kuri yra pažįstama iš 
romanų arba randama gyvenime kaip 
dviejų jausmai ir santykiai, kilę iš 
skirtingo lyčių traukimo. Gustaičio 
“Meilėj" erotinio elemento nerasime 
nė krislo. Šios poemos pobūdį apta- 
ria poeto pasir/nktasis motto iš šv. 
Jono evangelijos: “Didesnės meilės 
niekas neturi, kad paguldytų kas gy- 
vastį už savo prietelius". Gustaičio 
vaizduojama meilė gal net ir šitą 
praneša, nes jo herojus guldo galvą 
ne už prietelius, bet stačiai aukoja 
gyvybę dėl artimo ir didžiausiu he- 
roizmu nugali savo gyvybės instinktą. 
Ruošdamas skaitytoją priimti tą he- 
roiško pasiaukojimo pavyzdį, taip 
nesuderinimą su žemiškos laimės su- 
pratimu, poetas dvilypėj simbolinėj 
prefacijoj nusako tos laimės nyksta- 
mumą ir reikšmingu simboliniu vaiz- 
du išreiškia tą  gaivalinių instinktų 
ir didvyriškumo nesantarvę; 


Įs:žiūrėjo Ievas 

Į skaistų Laumės veidą; 
Gražuolės šypsnio žirklės 
Nagus nukarpė Ievui.., 


Tai ant Dalilos kelių 
Užsnūdo didžiavyris, 
O ji nukirpo plaukus 
Įmigusiam Samsonui... 


Jisai liepsnotą širdį 
Iškėlė į padanges, 

Balti atskrido paukščiai, 
Nusvilo ir nukrito... 


Trumpai suglaustas poemcs siuže- 
tas yra toks: Jaunas kalvis, ginda- 
mas viską nuo pasiutu io šunies, pats 
tompa apr'etas ir apserga. Jausdamas 
besiartinanti pasiutimo mcmenta, jis 
savo kalvėj pats sau kala grand'nes, 
nakčia eina ant kalno, prisirakina 
jais prie medžio ir raktą nusviedžia 
pakalnėn. Jis ima baisiai kankinti: 
ir staugti kartu su kaimc šunimis. 
Mot'na per miegus girdi šunų stauzi- 
mą ir sapnuoja sunkiai įtikimą sap- 
ną apie įvykusią nelaimę: kaip jos 
Jonas apgina vaiką nuo pasiutusio 
šun'es, pats pavirsta šunim ir loja 
kaip šuo. Kalvis tuo tarpu miršta. 
"Toliau eina šermenys su gedulių rau- 
da. Dvi se-erys ir motina pakaitomis 
rauda brolio ir sūnaus. šita rauda 
tai vienas iš geriausų dainiško sti- 
liaus kūrinių mūsų literatūroj. Toli- 
mesnėj nuotrupoj, gyvai primenan- 
čioj A. Mickevičiaus balačę “Roman- 
tiškumas", paaiški kūrinio prasmė. 
Tėvas atveda velionies išgelbėtą sa- 
vo sūnų, kur3 lavono akivaizdoj ima 


kliedėti aplinkiniams nesuprantamus, 
bet įkvėptus kažkokios vizijos Žžo- 
džius. Senelis išaiškina, kad tas vai- 
kas nešioja krūtinėj didelį turtą, kad 
ateity jo laukia darbas “didis ir vie- 
šas". Mes suprantame, kad velionis 
savo pasiaukojimu bus išgelbėjęs 
žmonijai ir tautai gal būsimą genijų. 
Tačiau be šios tiesiogiai didaktinės 
prasmės daug svarbesnės yra paski- 
ros idėjos ir simboliai, kuriais yra 
ataustas ir išpintas šiaipjau netur- 
tingas Meilės" siužetas, Poema bai- 
giasi lyrinėmis refleksijomis, meilės 
ir širdies apoteoze. 

Skaitydami šią poemą tuoj pama- 
tome, kad ji maža ką bendro turi su 
gyvenimo tikrove, o konstrukcijos ir 
nuctaikos atžvilgiu visai skiriasi nuo 
tradicinių romantinių poemų. “Meilė" 
mūsų literatūroj yra vienas iš nedau- 
gelio ryškesnių simbolizmo pavyz- 
džių. Fabula ir susiejimas su gyve- 
nimu čia reikalingi tik išgelbėti kū- 
riniui nuo sauso alegorizmo, kuris 
visuomet žudo poetą, kai tik js ati- 
trūksta nuo gyvenimo ir, užuot se- 
kęs jo keliamomis emocijomis, ima 
sekti savo minties protavimais. Gus- 
taitis savo “Meilėje" nors atiduoda 
geroką davinį didaktizmui, bet sau- 
so alegorizmo vis dėlto išvengė. Poe- 
mos ryšiai su tikrove yra pakanka- 
mai sliprūs, o poeto emocijos pakan- 
komai svyvos. kad “Meilė" būtų tikru 
simbolin' u kūriniu, atsirėmusiu į rea- 
lybę. c siekiančiu dar realesnių, nes 
amžinų grožio ir gėrio idealų. 


Antras didesnysis Gustaičio kūri- 
nys — tai oratorija “Aureolė"'. Iš 
autor'aus pridėtų paaiškinimų mato- 
me, kad oratoriją Gustaitis aptaria 
kaip “dvasinę muzikalinę dramą“, 
kurioj yra apsčiai lyrinio ir epinio 
elemento, kurios turinys paprastai 
esti religinis dorovinis, didus ir k'1- 
nus, apvilktas simboliniais paveiks- 
lais, Esama oratorijų, kuriose, “kaip 
antai Messias Israel visai nėra vei- 
kiamų asmenų, net nėra sukoncen- 
truoto veikimo, vien tik eilė vaizdų, 
kuriuos riša bendra pagrindinė idė- 
ja". Visa tai tinka ir Gustaičio “Au- 
reole'". Siužetas ir veikiamieji asme- 
nys, tiesa, čia yra, bet visumos jung- 
tis atrodo labai laisva ir pačios ben- 
driausios prasmės. Pažymėtina ir tai, 
kad Gustaitis norėjo sukurti religinę 
patriotinę oratoriją, kurioje religinė 
mistika jungiama su patriotine sim- 
kbolika. 


Simbolinis “Aureolės" turinys ir 
siužetas apytikriai gali būti ta'p nu- 
žymėtas: 


Pirmame idiliškame veiksme ketu- 
rios mergaitės laisto rūtas, puošia 
gėlėmis Mergelės Marijos paveikslą 
'+ meldžiasi už tėvynę. Antrame 
veiksme tautinio peisažo su pilies 


griuvėsiais fone simbolinėmis prie- 
monėmis vaizduojama karo pradžia 
ir artėjančios laisvės viltys. Ką reiš- 
kia simboliniai šio veiksmo persona- 
žai, galime tik apytikriai spėti. Ne- 
regys, berods, simbolizuoja tautą, 
kurios akys, aptemusios nelaisvėj, 
nemato aplinkinio pasaulio grožybių. 
Vaidila reiškia ateities pranašą. Žval- 
gai — pirmieji naujųjų laikų kovo- 
tojai, skatina žmones eiti garbingais 
prabočių keliais ir siekti laisvės. 
Įvairūs chorai gieda tautos pasiry- 
žimą keliančius posmus ir veiksmo 
pabaigoj himną laisvėjančiai Lietu- 
vai. Trečiame veiksme matome 1915 
metais išdeginto kaimo griuvėsius ir 
pradėtą statyti bažnyčią. Vaidila, 
Neregys, Regėtoja, Lakštingalų cho- 
ras, Balsai iš minios ir iš dangaus, 
pagaliau chorai lyriniais simboliniais 
posmais gieda "Tėvynės skausmus, 
auštantį rytą ir meilę. Ketvirtas 
veiksmas rodo svetimoj šalyje, vie- 
nuolyno celėj laidotuvių giesme pbe- 
simeldžiančią vienuolę — gal vieną 
iš pirmojo veiksmo mergaičių. Gam- 
tos dvasios. Vėlyvis, Eonas, Gėlinė 
— gundo vienuolę gamtos ir pasaulio 
gražumu, Vienuolė tik vieno ilgisi — 
toli rytuose  pasikusios tėvynės. 
Veiksmas baigiasi įspūdingais cho- 
rais — Maldomis už žuvusius trem- 
tinius, išgriautus aukurus, knygne- 
šius, Kražių kankinius — ir kad Die- 
vas duotų Lietuvai laisvę ir saugotų 
ją nuo bado, maro ir ugnies. Finalo 
scenoje vienuolė — dangaus sužie- 
duotinė miršta kaip auka už Tėvynę, 
o angelų chorai garbina pasaulio 
Kūrėją. 

Kritiškai vertindami tokį “Aureo- 
lės" siužetą, galėtume prikišti jam 
tuleriopų neaiškumų ir dėl visumos 
ir ypatingai dėl vienuolės rolės. Ta- 
čiau oratorijos žanras ir simbolinis 
kūrinio pobūdis bent iš dalies tuos 
neaiškumus pateisina. “Aureolė"' 
mums žymėtina kaip bandymas pa- 
gilinti mūsų patriotinę poeziją, sie- 
jant tėvynės meilės jausmą su reli- 
gine mistika. Laisvėjančios Lietuvos 
dvasinės pastangos, jos skausmai ir 
viltys virpa šiam Adomo Mickevi- 
čiaus mistiką primenančiame kūriny. 

Baigiant šią trumpą Motiejaus 
Gustaičio kūrybos apžvalgą, reikia 
dar tarti porą žodžių dėl formalinių 
jo raštų savumų, Kad Gustaičio kū- 
riniai nėra sklandūs ir lengvai skai- 
tomi, pastebi kiekvienas, paėmęs į 
rankas kurį nors jos rinkinėlį. Dau- 
gelis jo posmų atrodo iš tiesų “kal- 
tiniai-veltiniai", pasak Vaižganto. 
Apsčiai pasitaiko ir nugnaibytų Žžo- 
džių ir nepateisinamų gramatinių 
formų, sugalvotų eileraštinio metro 
reikalui. Tačiau visas šias eilėdaros 
ydas išperka geresniųjų eileraščių 
išvidinis eilutės skambumas, pasiek- 

SENIEJI GINTARO KELIAI 


ARNOLD SPEKKE: The Ancient 
Amber Routes and the Geographical 
Discovery of the Eastern Baltic. M. 
Goppers, Stockholm 1957. XIII, 120 
p., 11 pav. tekste, 15 lentelių, 8 že- 
mėlapiai. 


“Senieji gintaro keliai ir geografi- 
nis rytinio Pabaltijo atradimas" yra 
visų pirma išleista latviškai 1956, 
Stokholme. Angliškasis vertimas yra 
antroji laida: Jos autorius — dabar- 
tinis Latvijos charge d'affaires Va- 


tas garsų derinimu, orkestracija. Iš 
tiesų, garsai Gustaičio eilutėj kaita- 
liojasi tokiu būdu, kad jauti stačiai 
fizini malonumą jo eiles skaityti. 
štai pora pavyzdžių iš daugelio: 


vieversiai čiulbėjo, 
kojas glamonėjo. 


Lydėjo saulė, 
Takeliai glostė, 
Kelkite! Kelkite! — kas tebetikite; 
Ruoškitės, puoškitės! — neatsilikite; 
Tai plaukia, banguoja keliai ir takai, 


Kitas vertingas atžvilgis Gustaičio 
kūryboj, svarbus ypatingai literatū- 
ros istorikui, tai nauji vaizdiniai mo- 
tyvai ir posakiai, kuriais poetas pra- 
turtino vaizdų ir išsireiškimų pasi- 
gendančią anuometinę mūsų lyriką. 
štai keletas, ilgai nejieškojus: 


Audra apsisupus calūno paloms... 
Lyg marių įbingus snieginė vilnis... 


Ir podraugių tautas greta 
Krivulę neš aukso ir šviesią 
Karūną garbingų tėvų. 
Grandinę, it varpučio žolę, 
Nuskynęs Jo kardas aštrus, 
Išpildė, ką Kryžius žadėjo, 
Užlaužęs. rankas. prieš. save, 
Ramstydamos šaltu, kaip plienas 
žvilgsniu. 


Taip pat ir patriotinėmis temomis 
Gustaitis randa naujos vaizdinės iš- 
raiškos. Pav.: 


Kol Lietuvai švino dangus bekabos, 
O debesio rūdys 
Gyvenimą pūdys 

Ir dūsaudams beržas su ja ašaros. 


Nešabloninį tėvynės meilės jausmų 
išreiškimą randame ypatingai ““Var- 
peliuose", kurie iš viso laikytini ge- 
riausiai išbaigtu, tobuliausiu Gustai- 
čio kūrinių rinkiniu. 

Vengdamas banalumo ir jieškoda- 
mas savo minčiai naujos išraiškos, 
Gustaitis pavartojo daug naujadarų 
ir šiaip maža kam žinomų žodžių: 
mėlis, šešuolėlis, bažmas, kekundą, 
kanka, žąstai, gūžas, gedulėlė, links- 
mė, kartunta, žvaigkinis, bijonė, de- 
besylas, vilyklės, ikaukeras, kelionė, 
mąsyklė, vienesysta, važas, įturys, 
pašiaušos, valdija, pilnamėnis, ošmas, 
paskanda, svinda, muko, nusarioti, 
lusoti 

Kiek šie žodžiai yra vykę, te- 
sprendžia žinovai. Poetinės išraiškos 
tikslui, Gustaičio eilių kontekste, 
daugelis jų yra reikalingi ir atrodo 
ekspresyvūs. O tai svarbiausia. 

Dėl šitų grynai formalinių ir anks- 
čiau nurodytų išvidinių savumų, Guš- 
taičio kūryba įgyja savotišką charak- 
terį, poeto asmenybės, jo sielos, jo 
galvosenos ir jausenos atspaudą. O 
tai juk ir yra neginčijama talento 
reiškimosi išdava. 

Minėtieji Gusatičio kūrybos savu- 
mai apibrėžia ir jo vietą mūsų lite- 
ratūros istorijoj. Gustaičio, žinoma, 
negalima laikyti pomairon' nės kartos 
atstovu. Didele savo kūrybos dalim 
jis vis dėlto siejasi su draudžiamuo- 
ju laikotarpiu, jo idealogija ir to lai- 
ko poetika. Tačiau lygiagrečiai Gus- 
taičio kūryboj išeina aikštėn jau ir 
naujų pradų, kuriuos galėtume pa- 
vadinti ankstyvesniaisiais simbolizmo 
reiškiniais mūsų literatūroje. 

Balandžio eilėraščiai pasirodė Ameri- 

V. Mykolaitis 


šingtone, istorikas, buvęs Latvijos 


universiteto profesorius. 

Didelio masto prekyba gintaru pra- 
sidėjo naujajame akmens amžiuje, 
tęsėsi per žalvario ir geležies amžių. 
Gintaras keliavo tūkstančius kilomet- 
rų per Europą ir Artimuosius Rytus, 
kultūriškai ir ekonomiškai jungdamas 
Baltijos pajūrio tautas su augštesnė- 
mis civilizacijomis pietuose. 


Savo gražiai išleistoje knygutėje 
autorius apžvelgia gintaro prekybą 
pirmaisiais pokristiniais šimtmečiais, 
kada toji prekyba buvo pasiekusi kul- 
minacijos tašką ir apie ją nemaža 
žinių yra palikę romėnų autoriai. 
Spekke instruktyviai skaitytojo dė- 
mesį atkreipia į baltus arba senuo- 
sius Aestii, prūsų protėvius, kurie 
buvo pagrindiniai gintaro parūpinto- 
jai. Soli omnium pagal Tacitą (1 a. 
po Kr.). Pietų rytų Baltijos jūros 
pakraštyje yra gaunama 88 procen- 
tai viso gintaro pasaulyje. Nors va- 
karinis Jutlandijos pusiasalio pakraš- 
tys yra tik antraeilis gintaro šaltinis, 
bet ligi šiol tiek archeologinėje, tiek 
istorinėje literatūroje Danija buvo 
linksniuojama kaip pagrindinė ginta- 
ro šaltinio sritis. 


Pirmame skyriuje dr. Spekke pa- 
sakoja apie paties gintaro istoriją: 
jo atsiradimą iš “gintaro pušų“ apie 
prieš 40 milijonų metų, tų pušų sa- 
kų suakmenėjimą ir jų išplovimą Bal- 
tijos ir šiaurės jūrų pakraščiuose, to 
“šiaurės aukso" vertinimą, naudoji- 
mą ir su juo susijusius tikėjimus. 
Antrajame skyriuje duotos ištraukos 
iš graikų ir romėnų rašytojų raštų, 
liečiančios Baltijos gintarą. Duoti 
tekstai iš Herodoto, Polibijaus, Dio- 
doro Siciliečio, Strabo, Plinijaus ir 
Tacito, Pastarojo veikale “Germania" 
iš pirmo a. po Kr. randamos vertin- 
giausios ir patikimiausios žinios apie 
gintaro šaltinio sritį ir jo rinkėjus 
Aestii. Trečiame skyriuje autorius 
kalba apie pačius gintaro kelius, duo- 
damas trumpą apžvalgą apie gintaro 
prekybą žalvario amžiuje ir anksty- 
vajame geležies amžiuje ir prieida- 
mas iki Romos imperijos laikų. Gin- 
taro keliai Romos imperijos laikais, 
ypač pirmaisiais amžiais po Kr., de- 
taliai aprašyti, pasiremiant romėnų. 
autorių tekstais. Iš tų tekstų mes 
matome, kiek daug dėmesio anais 
laikais buvo skiriama gintaro pre- 
kybai. Baltų kultūrai ši gyva pre- 
kyba taip pat turėjo milžinšką reikš- 
mę, mMedžiaginė kultūra smarkiais 
šuoliais pakilo. Knygoje išspausdin- 
ti gintaro kelių, romėniškųjų monetų 
ir keramikos paplitimo Baltijos sri- 
tyie žemėlapiai. Ketvirtame skyriuje 
iškeliama, kaip toji transkontinentinė 
gintaro prekyba  paslaptinguosius 


"LIETUVIŠKI PEILIUKAIT"' PRIEŠ 550 M. 


Tie “lietuviški peiliukai" mane su- 
intrigavo dar Lietuvoje, kai 1934-35 
m., rašydamas apie “Švitrigailą, Lie- 
tuvos Didįjį Kunigaikštį' (išsp. Kau- 
ne 1938 m.), pirmą kartą juos užti- 
kau. Be keliasdešimt kitų veikalų, 
anos studijos reikalui, nuo pradžios 
iki galo peržiūrėjau du po apie tūks- 
tantį puslapių šaltinių rinkinius: 
“Das Marienburger, "Tresslerbuch' 
(leidėjas Dr. Joachim, Koenigsberg 
1896) ir “Codex Epistolaris Saeculi 
Decimi Guinti" (Krakow 1891). Pir- 
masis yra iždo knyga Prūsijos Kry- 
žiuočių centro Marienburgo mieste 
(pietinėje Prūsijoje,  nepertoliausia 
nuo Vyslos). Ten tarp 1404. IX. 15 
pajamų (psl. 318) vokiškai užrašy- 
ta: “Littowische messe:"', atseit, “lie- 
tuviški peiliai“. Kaip intriguojantį 


“Šiaurės okeano" krantus iškelia iš 
proistorės į ictorijos šviesą. Baltų 
tautos pasidarė žinomos. -Žemėlapiuo- 
se pažymimi net atskirų kilčių var- 
dai (pavyzdžiui Ptolomajaus žemėla- 
pyje Minimi sūduvių ir galindų var- 
dai). Knygos gale autorius apžvel- 
gia visą eilę geografinių legendų, 
susijusių su rytų Pabaltijo atsisklei- 
dimu istorijai. 

Knyga yra labai gražiai iliustruo- 
ta gintaro dirbiniais iš pietų rytų 
Baltijos jūros atkraščio, centralinės 
Europos, Italijos bei Asirijos. Iliust- 
racijos bei gyvas stilius daro šią 
knygą patrauklią ne tik specialistui, 
bet ir kiekvienam besidominčiam 
skaitytojui. Lietuviams ir latviams 
ši knyga itin vertinga tuo, kad ji 
tinkamoje šviesoje gintaro reikšmę 
senovėje pristato tarptautinei publi- 
kai, 

M. Gimbutienė 


ATSIŲSTA PAMINĖTI 


Kovos metai dėl savosics spaudos. 
Redagavo kun. Vytautas Bagdanavi- 
čius, M.l.C., Dr, Petras Jonikas, Juo- 
zas Švaistas Balčiūnas. Leidinio au- 
toriai: K. J. Avižonis, kun. V. J. 


Bagdanavičius, prof. Vacl. Biržiška, 


K. J. Čeginskas, D. Lipčiūtė-Augienė, 
Dr. J. Matusas, Dr. J. Prunskis, J. 


dalyką, aš nusirašiau ir atidėjau į 
Antras rinkinys yra lotyniškas ir 
išleistas lenkų įstaigų Krokuvoje. 
Ten (2-rojo tomo Nr. 92, psl. 114) 
nepažįstamas asmuo siunčia dovanų 
tūlam žymiam dvasininkui, be kitų 
daiktų, ir “arma ferrea lorica lignea 
circumdata cultellos scilicet Littwa- 
nicos guibus illic sevicia crapule ex- 
pugnatur..." Lietuviškai žodis į žo- 
dį tai reiškia: “geležinius ginklus, 
įdėtus į medines makštis, būtent, lie- 
tuviškus peiliukus, kuriais tenai iš- 
mušama girtybės siautėjimas'. 

Bet kas tie “lietuviški peiliai arba. 
peiliukai"? Išvarčiau vidurinių am- 
žių lotynų ir vokiečių kalbų žodynus, 
— nieko nėra. Paskui Gorbačevskio 
Lietuvos istorinių dokumentų kalbos 


Sangaila, Vyt, širvydas, Dr. V. Sruo- 
gienė Lietuvių Bendruomenės Chica- 
gos Apyg. leidinys, Chicago, 1957. 
365 psl. 

Smulkioji tautosaka. Patarlės, prie- 


žodžiai, posakiai. Surinko ir užrašė 
Jonas Mingirdas. Los Angeles, 1958. 
182 psl. 

Antanas  Liuma, S. J.: SAINT 


FRANCIS DE SALES A L'ECOLE 
DES A'MES. Roma. 


Petras Kiaulėnas (12 spalvotų jo 
tapybos darbų reprodukcijų). Įžangi- 
nis žodis Gordono Browno. Leidėjas: 
B. A. Thrania, 30 p., 1958 m. Išleis- 
ta labai gerame popieriuje, didelio 
formato su celofano aplanku. Kaina: 
83.50. Užsisakyti galima šiuo adre- 
su: V. Kiaulėnienė, 34-21 TTth St., 
Apt. 500, Jackson Heights, N. Y. 


o Jau atspausdintas A. Simučio 
redaguotas “Pasaulio lietuvių žiny- 
nas", apimąs 454 psl ir susidedąs 
iš trijų dalių, Angliškoje dalyje (6- 
116 psl.) paduotos pagrindinės žinios 
apie Lietuvą, jos istoriją, teritoriją, 
gyventojus ir straipsniai apie lietu- 
vių kalbą, meną, muziką, literatūrą, 
spaudą, sovietų okupaciją, deportaci- 
ją ir bendrai sovietų nusikaltimus 
Lietuvai ir lietuvių tautai. Skyriaus 
gale paduotas platus leidinių apie 
Lietuvą svet:tmom kalbom sąrašas. 


žcdynus, — irgi nieko. Nieko nera- 
Čau nci “Encyklopedya. Staropolska!'. 
Negalėjo padėti nei kolexos profeso- 
riai, kuric š'aip neblogai nusimanė 
apie Lietuvos senovinę kultūrą ir ci- 
vilizaciją. Tad dalykas taip ir liko. 


Savo straipsnių serijoje “Lietuvos 
kultūra senais laikais" (“Liet. Ai- 
de", 1939 m. nr. 280-313, “Sakalo"? 


taismet išleista atskira knygele) “lie- 
tuviškus peiliukus“ suminėjau kaip 
faktą, visiškai nemėgindamas aiškin- 
ti jų prasmės, 

Dabar, daugiau, kaip po 20 metų, 
man kilo tokia mintis: kaip kiek- 
vienos problemos raktas glūdi joje 
pačioje, taip turi būti ir su tais mįs- 
lingais peiliukais. Juk dokumentas 
aiškiai sako “guibus... sevicia cra- 
pule expugnatur“, būtent, “kuriais... 
išmušama girtybės siautėjimas". Tai 
negali būti kas kita, kaip vėmimo 
sužadinimas. Ši priemonė yra primi- 
tyviškiausia, bet tik ar nebus natū- 
raliausia ir sėkmingiausia girtybės 
svaigulio palengvinimui ir, gal būt, 
pašalinimui? Vadinasi, mūsų proble- 
ma nukrypsta į mediciną bei gydy- 
mo praktiką, kurie dalykai viduri- 
niais amžiais (ir kokius porą šimt- 
mečių vėliau) buvo rankose vadina- 
mų chirurgų, barzdaskučių ir mau- 
dytojų. 

Pasirodo, skrandžio ir su juo su- 
sijusių organų išvalymas anais lai- 
kais laikyta svarbia gydymo priemo- 
ne. Anot kompetentingo A. Chėruel 
(Dictionnaire Historigue des Institu- 
tions, Moeurs et Coutumes de la 
France, I, 6-me ėd., Paris 1884, p. 
66) Prancūzijoje chirurgai-barzdasku- 
čiai nuo 14-to šimtmečio savo pa- 
cientams plačiai taikydavo se pur- 
ger. t. y., “išsivalymą". Apie 15-tą 
šimt. chirurgai tai laikė savo privi- 
legija, kurią, girdi, neteisėtai savi- 
nąsi barzdaskučiai les barbiers). 

Tas pat ir Vokietijoje. F. M. Feld- 
haus aprašo ir atitinkamus medici- 
niškus instrumentus (Die "Technik 
der Vorzeit etc., Leipzig u. Berlin 
1914). “Magenfeger", atseit, “skran- 
džio šlavikas" (tnp., psl. 671) buvo 
šepetys iš stirnino plaukų, kiaušinio 
apvalumo, apie 1 cm ilgio, pritaisy- 
tas prie dvigubai suvytos vielos, ku- 
rio kotas apvyniotas šilku. šepetys- 
šlavikas buvo įkišamas iki skrandžio 
ir taip sužadinama vėmimas. ši prak- 
tika 16-me amžiuje turėjo būti gerai 
žinoma, jei Hans Sachs'o eilėse gy- 
dytojas sako: 


Du hast forthin her in viel tagen 
Gesammelt ein inn deinen Magen, 
Das ist dir all darin verlagen, 

Des muss ich dir tein Magen fegen. 


1711 m, Berlyno centralinė valdžia 
tą skrandžio šepetį oficialiai reko- 

APIE VYRESNĖS IR JAUNESNĖS KARTOS 
BENDRAVIMĄ 


1. Rūpestis 


Didysis lietuvių bendruomenės už- 
davinys — palaikyti, išlaikyti bei 
tęsti lietuvių kultūrą svetimybėj — 
yra taurus. Kai reikia jį vykdyti, 
plačiuose dirvonuose įklimpstame. šia 
proga mesime žvilgsnį į iškilusį kar- 
tų bendravimo reikalą ir bandysime 
pasekti tuos kelius, kurie tiesiausiai 
veda į užsibrėžtą tikslą. 

Per porą pastarųjų metų mūsų 
žurnaluose šia tema pasirodė keletas 
pirmaeilių straipsnių. Čia tenka pa- 
minėti — chronologine tvarka — Vy- 
tautas Vardys — Žvirgždys (Lietu- 
viškasis dialogas, “ Aidai", 1956, nr. 
6), dr. Vytautas Vygantas (Kartų 
bendravimo problema tremtyje, “Į 
Laisvę", 1956, nr. 11) ir dr. Andrius 
Baltinis (Mūsų tremties jaunimas 
vertybių kryžkelėje, “ Aidai", 1956, 
nr. 10). Kiekvienas jų palietė kartų 


mendavo. Anksčiau jis plačiai naudo- 
ta Italijoje, gal būt, iš ten ir pateko 
į Vokietiją. 

Tiesa, Marjorie and C. H. B. Guen- 
nell savo veikale “A History of 
Everyday Things in England" (2nd 
ed. 1931, London) nemini skrandžio 
valymo praktikos. Bet tai ne įrody- 
mas, kad to dalyko tenai nebuvo, 
ypač kad autoriai laikosi, sakytu- 
mėm, akademinėje plotmėje, apleis- 
dami daug nereikalingų ir reikalin- 
gų smulkmenų. 4 

Vadinasi, skrandžio valymas vidu- 
rinių amžių Europoje buvo plačiai 
prakt'kuojama, kaip lengvinančioji 
bei gydomoji priemonė. Dar daugiau. 
Lictuvoje iki pat paskutinių laikų 
liaudies medicina vėmimui sužadinti 
naudodavo paprasčiausią priemonę— 
kišama pirštas giliai į gerklę. 

Belieka tik klausimas įrankio bei 
in:trumento tam reiškiniui sužadinti. 
“Lietuviški peiliųkai", aišku, nebuvo 
vekiečių “skrandžio šepečiai" (Ma- 
genfeger). Bet ano meto Europoje 
medic nos tikslams naudota įvairūs 
zondai (vok. Sonden), t. y., zonduo- 
jami-tyriamieji instrumentai kūno 
įvairioms gilioms vietoms (ausims ir 

problemą iš savos specifinės kertės: 
pirmasis — sociologiškai, antrasis — 
psichologiškai, trečiasis — filosofiš- 
kai. Pirmiesiems autoriams parūpo 
atskleisti svetimą aplinką, savaip 
formuojančią lietuvių kilmės jaunimo 
asmenybes, 0 pastarajam knietėjo 
atkreipti dėmesį į kultūrinių normų 
idealą, prieštaraujantį svetimos ap- 
linkos tikrovei, 

Nors remdamiesi dvejopais meto- 
dais (pirmieji daugiau moksliniu, 
pastarasis — filosofiniu) ir daugiur 
prieštaraudami, vienu atveju visi su- 
tinka: grynai lietuviškuoju požiūriu 
mūsų jaunimas tremty bei emigraci- 
joj atsidūrė žūstančios kartos veikė- 
jo vaidmeny. Sociologas ir psicholo- 
gas, tapatindamis save su jaunimu 
ar jam atstovaudami, bando pateisin- 
ti jo nukrypimą -nuo lietuviškos kul- 
tūros idealo ir norėtų apginti status 
guo. Ta padėtis yra laikoma neiš- 


kitiems organams). Jų, pasak Feld- 
haus (cit. ve kalo psl. 22, 1038) bū- 
ta įvairiausių formų, Paprasčiausias 
zondas buvo plonas metalinis kotelis 
su buku, drabužių sagos pavidalo 
galu. Tad “lietuviški peiliukai" bus 
buvę daugiau ar mažau į juos pa- 
našūs. Kadangi ir vckiečių ir lenkų 
šaltiniai sako “peiliai, peiliukai", tad 
jie turėjo būti paplokšti ir mažesni 
už paprastus peilius. Žiūrint jų pa- 
skirties ir lietuvių frazeologijos, tuos 
"lietuviškus. peilukus" galėtumėm 
pavadinti “vemiamaisiais koteliais". 
Jie galėjo atrodyti panašūs į peilius, 
kadangi anais laikais šie būdavo ne- 
sulenkiami. 

“Lietuviški peiliukai" įrodo, kad 
15-to š mtm. pačioje pradžioje Lie- 
tuvoje būta neblogų gydytojų ir me- 
talo 2matininkų. Jų gildės paliudytos 
tik 16-to šimtm. viduryje. Kadangi 
draugijai steigti reikia keliasdešimt 
narių, tad paskrų amatininkų tu- 
rėjo būti ir anksčiau. Jų čion nema- 
ža pateko iš Rygos, su kuria kultū- 
riniai santykiai prasidėjo ypač Vyte- 
nio laikais, atseit, 13-to šimtmeč'o 
pabaigoje, 

Jonas Matusas 


vengiama ir ji nėra suvokiama kaip 
nepageidaujama. Mat, ji implikuoja 
natūralų bei nuoseklų asmenybės 
formavimą. Filosofas, atstovaudamas 
nepažeistos lietuvių kultūros idealui, 
neranda jokio pateisinimo tai situa- 
cijai, Jaunieji prik'ša vyresniesiems, 
jog tie nesupranta jaunųjų, 0 vyres- 
nieji išranda, kad jaunieji užmerkia 
akis prieš kultūros idealą. 


šie abipusiai priekaištai, kiek jie 
vyresniųjų ir jaunesniųjų yra laiko- 
mi faktais, iš tikrųjų yra dar viena 
priežastis, skatinanti lietuvybės žlu- 
gimą jaunuosiuose. O kad tarp dvie- 
jų upės krantų yra tiltas, visus jun- 
giąs savosios kertės požiūry ar gin- 
čo įkaršty dažnokai beveik visai pa- 
mirštama. 


2. Ant grublotos žemės 


V. V.-Ž. paanalizavo veiksnių komp- 
leksą, ardantį “jaunimo - vyresniųjų 
dialogą" ir pavojun išstatantį “ben- 
druomenės tęstinumą, o kartu ir pa- 
čią lietuvybę" J. A. V. Žvelgdamas 
į daugumos ir mažumos santykiavi- 
mą tautinėje, religinėje ir kultūrinė- 
je srityje, autorius teisingai konsta- 
tuoja faktą, jog “proceso pabaigoje" 
mūsų jaunimui yra lemta tapti ame- 
rikiečių tauta, pasisavinusia ameri- 
kiežių kultūrą, nors išlaikančia ma- 
žumos religiją — katalikybę, prieš- 
pastatytą daugumcs protestantizmui. 
Keliais stambiais bruožais iškėlęs 
amerikiečių ir lietuvių bendruome- 
nių, rel gijų ir kultūrų skirtybes, au- 
torius randa, kad “auga jaunimas, 
nuo vyresniosios kartos skirtingas ne 
tik psichologija ir temperamentu, bet 
įsitikinimais ir kultūra". Vyresnioji 
karta visų pirma turinti stengtis jau- 
nimą suprasti ir iį integruoti į lietu- 
v šką bendruomenę, į aktyvų lietu- 
viškų organizacijų darbo sūkurį ir 
į visuomeninę atsakomybę. Išvados 
nėra paguodžiančios: jaunimui ben- 
druomenės sankcija, t. y. “pririšimas 
baime, greit nereikšianti nieko. Šei- 
mos sankcija irgi nebūsianti amžina. 
Jaunimas atmesiąs iš tėvų paveldė- 
tas “sąvokas", 


Čia suminėti tikrovės faktai liečia 
ne tik lietuvius, bet ir kitų tautybių 
išeivius, įsikuriančius svetimame 
krašte. J'e yra bendro pobūdžio. Rei- 
kėtų tad specifinti bei patikslinti. 


Dviejų kultūrų sankryžoj yra ne 
tiek svarbu, ar turime reikalo su vy- 
resniu ar jaunesniu jaunimu, kiek 
faktas, ar tas jaunimas priklauso pir- 
mai, antrai ar trečiai kartai. Pirmo- 
ji karta yra emigrantai, antroji — 
jų vaikai, gimę naujajame krašte, 
trečioji — imigrantų vaikų vaikai. 
Aplamai tik trečioji karta sutampa. 


su naujojo krašto daugumos kultū- 
ra, kai pirmoji daugiau maitinasi 
atsineštinės kultūros syvais, o ant- 
roji svyruoja tarp abiejų kultūrą. 
Nepamirština, jog lietuviai protes- 
tantai — mūsų bendruomenės mažu- 
ma — yra sąlygota greičiau nei ka- 
talikai pritapti pr'e religinės krašto 
daugumos kultūros, nors fizinės iš- 
vaizdos ir kalbos atžvilgiu visi lietu- 
viai yra lygiai artimi ir nutolę nuo 
JAV daugumos. 


V. V.-Ž. yra teisus, reikalaudamas, 
kad vyresnioji karta suprastų jauni- 
mą, bet kaip tas jaunimas išliktų 
lietuviškas, kad ir įtrauktas į lietu- 
viškas organizacijas, nėra aišku, nes 
jaunosios ir vyresniosios kartų “dia- 
logas" yra, atrodo, fatališkai ap- 
spręstas: “Nėra lauktina, kad jauno- 
ji karta savo įgyjamas sąvokas ban- 
dytų atmesti vardan tų, kurias tė- 
vai ar bendruomenės vyresnieji su- 
gebėtų perduoti". O vyresnioji kar- 
at, a'šku, tuo labiau laikysis savųjų 
*“sąvokų". 


Dr. V. Vygantas, nors ir mažiau 
sistemingai, o daugiau impresionis- 
tiškai, turi tiesos, klasifikuodamas 
mūsų tremtinius į 4 kartas. Vyriau- 
s'oji karta esanti “paženklinta į mus 
iš rytų atėjusiomis tendencijomis" ir 
ryškia ideologine diferenciacija; jos 
formos neatitinka dabartinį gyveni- 
mą. Vyresnioji karta esanti charak- 
teringa vakarietine įtaka ir vengian- 
ti ideologinės diferenciacijos politi- 
koj; neturėdama standartinių formų, 
ji jieško ir kūrybiškai gyvai reiškia- 
si. Dabartinės studentijos kartoje 
esančios ryškios dviejų kontinentų, 
Europos ir Amerikos, įtakos; ji yra 
tragiška, nes nerandanti ankstyves- 
nės emigrantų kartos pavyzdžių, ku- 
rie harmoninga lietuv'iškai amerikie- 
tiška asmenybe ją į save patrauktų. 
Jauniausioji karta, neturėjusi ryšių 
su Lietuva, niekad nebus pakanka- 
mai tautiškai (lietuviškai) subren- 
dusi; jai sulietuvinti bus reikalinga 
augščiau minėtų pavyzdžių. 


Tai, ką autorius rašo, galima pa- 
remti tikrovės duomenimis. Tačiau 
tai, ko autorius neliečia, gali būti es- 
mingesni dalykai. Jis ir pats jaučia, 
kad reikėtų spręsti lietuvių kultūros 
— lietuviškumo problemą special'ai, 
tačiau jo išvados veda į psicho!ogi- 
nę kartų bendravimo problemą apla- 
mai. Kad kiekviena jaunesnė karia 
yra imlesnė naujoms idėjoms pasi:a- 
vinti, tai tiesa. T:k tai nieko nepa- 
sako, kaip ji išliktų ar taptų lietu- 
viškesne. Taip pat nedaug sako, jog 
vyriausioji karta turi rytietiškų 
bruožų, vyreznioji — europinių, nes 
nėra niekieno įrodyta, kurie bruožai 
yra lietuviams artimesni. Taipogi ne- 
patikime, joz jauniausioji karta “tu- 


rinti gal mybių tapti psichologiškai 
saugesnė", nes ji juk yra dar tik 
antroji (imigrantų karta, kur dvi 
kultūros privalės bent kai kur susi- 
kirsti, 


3. Augšto'oj padangėj 


Nusigręždamas nuo tikrovės nema- 
lonių faktų, dr. A. Baltinis pas neria 
į normų sritį. Autorius yra teisus, 
bendriausiais brucžais palygindamas 
Europos ir Amerikos kultūras. At- 
stovaudamas vyresniesiems, jis ran- 
da, jog vyresnioji karta yra dvasinės 
kultūros nešėja, kai jaunecnioji — 
materialinėj skęstanti. Tačiau mes gi 
pagrįstai buvome įpratę galvoti, jog 
senimas yra mater'alistiškesnis, o 
jaunimas idealistiškesnis (pvz. pri- 
siminkime tik V. Kudirkos “Labora'"'). 
Šis vaidmenų sukeitimas yra paaiš- 
kinamas tuo, kad mūsų jaunimas, 
labiau veikiamas amerikiečių seku- 
liaristinės, materialistinės kultūros, 
autoriui atrodo mažiau turįs idealiz- 
mo nei Mūsų senimas, Europos dva- 
sinės kultūros perteikėjas. Susirūpi- 
nęs “žmogiškąja plotme", išplaukian- 
čia iš Europos kultūros, kurios dalis 
yra ir lietuviškoji kultūra (“Zei kas 
šioje kultūroje yra specif škai lietu- 
viška, tai nebent tai, kad mes Juvo- 
me dar idealistiškesni, dar didesni 
dvas'nių vertybių vertintojai, daug 
humanistiškesn'“, negu patys Vakarų 
europiečiai"), autorius plaka nuo 
tos plotmės nutolu-į lietuvių jaunimą: 
“Jaunoji karta... neturi jokių rim- 
tų priežasčių nuo šio palikimo at- 
s'sakyti". Jei ji... atsisako senes- 
niųjų sudarytų sąvokų, tai ne todėl, 
kad lietuviškoje bendruomenėje ji 
negalėtų patenkinti savo religinių, 
kultūrinių ir tautinių reikalavimų, 
bet dėl to, kad ji yra pas savinusi 
šį “modesnišką. mentalitetą'“' — tei- 
giantį medžiaginių vertybių primatą, 
pagal kurį dvasinės vertybės, taigi 
ir tautiškumas, netenka prasmės“. 
“Nepateisinamas yra mūsų akademi- 
nis jaunimas, jei jis pasisavina pačių 
primityviausių žmonių nuomones ir 
ciniškai klausia: “ar apsimoka būti 
lietuviu, ką lietuvybė man duos" ir 
panašiai"... (Tarp kitko, man yra 
keista ir neįprasta reikšmė, autoriaus 
suteikta “primityviausiems Žžmo- 
nėms"'.) 


A. B. pasirinko tiesų kelią, numa- 
romas Vetuvių kultūros vertybes sau- 
„odamas bei g'ndamas nuo svetimų 
materialistinių elementų. Deja, kiek 
čia yra liečiamas idealizmas, sunku 
įrodyti, jog pvz. vyresnioji karta išei- 
vijoje daugiau re'škiasi tautiniuose 
cusibūrimuose kaip jaunoji karta cu 
lietuvybe susijusiuose suvažiavimuo- 
se bei iškylose. Antra vertus, tvirti- 
nimas, jog “jaunoji karta neturi jo- 


k'ų rimtų priežasčių nuo šio (tėvų) 
palikimo atsisakyti" ar kad toks jau- 
nimas yra “nepateisinamas", yra pa- 
našus į aklojo teisės nematyti atė- 
mimą. Subrendus palyginti gerai in- 
tegruotame krašte (nepriklausomoje 
Lietuvoje), yra natūralu išlaikyti, 
tęsti ir branginti įprastinių kultūros 
normų idealą. Tačiau implikuoti, kad 
yra tik viena kultūrinių normų plot- 
mė, visiems aiški kaip aksioma, yra 
panašu į tvirtinimą, jog miške yra 
tik vienas medis. 

Iš augštos normų pilies dažnai yra 
sunku nusileisti į konkrečią tikrovę 
ir ją pilnai pažinti. Iš arčiau daik- 
tai skirtingai atrodo. Tai įrodo ir 
pats A, B., parašęs visai skirtingos 
nuotaikos straipsnį (Jaunimo kongre- 
sas mūsų tautinių siekimų šviesoje, 
"Aidai", 1957, nr. 7) po to, kai tu- 
rėjo progos tą patį jaunimą pama- 
tyti pilies papėdėj. 


4. Ties auksiniu tiltu 


Žiūrint atsietai nuo esminės pro- 
blemos — kaip išlaikyti lietuvybę 
svetimoje aplinkoje, — visi autoriai 
yra teisūs: jie atidengia ryškiausius 
savosios plotmės požymius, sąlygo- 
jančius lietuvybę. Kiek jų mintys ri- 
bojasi viena plotme, jos yra faktai 
ir tiesos, be kurių neįmanoma spręsti 
pagrindinė problema. Tad reikalinga 
visų pirma gerai pažinti faktinė tik- 
rovė, kuri šiuo atveju yra gražiai 
atskleista sociologo ir psichclogo, ir 
norminis idealas, nurodytas filosofo. 
Tačiau uždara savoji plotmė neimpli- 
kuoja visos problemos sprendimo. 
Reikia ne tik žinoti, kas yra ir kas 
turėtų būti, bet ir surasti tų plotmių 
sintezę (kurics būtinybę A. B. jau 
praregėjo pastarajame straipsny), 
palankią lietuvių kultūrai, 

Veltui būtų visos mūsų pastangos 
palaikyti lietuvybę, jei būtų visiška 
tiesa, ką V. V.-Ž. teigia: esą “nėra 
lauktina, kad jaunoji karta savo įgy- 
jamas sąvokas bandytų atmesti var- 
dan tų, kurias tėvai ar bendruome- 
nės vyresn'eji sugebėtų perduoti". ši 
pesimistinė gaida gali daugiau tikti 
trečiajai kartai apibūdinti (ko nė 
vienas diskusijų dalyvių, atrodo, ne- 
turėjo galvoje), gi dabartinis “trem- 
ties jaunimas" tebėra. didžiąja dali- 
mi dar pirmoji karta. ši karta dar 
nėra pasisavinusi to ''moderniškojo 
mentaliteto", kuris lietuviškąją kul- 
tūrą būtų visiškai pakeitęs amerikie- 
tiškąja. Ši karta dar negalėtų būti 
akla lietuvių kultūros idealui dėl pa- 
prasčiausios priežasties, kad ji nuo 
kūdikystės laikų mito didesnėmis ar 
mažesnėm's tos kultūros nuotrupo- 
mis, Ir norėdama ji negalėtų praras- 
ti kai kurių atsineštinės kultūros 
bruožų. Štai kodėl vyre:nioji ir jau- 

noji kartos yra jungiamos natūralaus 
tilto — daugiau ar mažiau ryškių 
lietuviškosics kultūros bruožų. 

Akultūracija, arba dviejų kultūrų 
susidūrimo procesas, yra apsprendžia- 
ma dvejopų veiksnių: išorinių ir vi- 
dinių. Kad ir labai svarbūs, daugu- 
mos 'r mažumos santykiai, pabrėžti 
V. V.-Ž., tik sąlygoja, bet ne galu- 
tinai ap:prendžia mūsų problemą. Ir 
Amerikos “tirpinimo katilas" neįsten- 
gia sudoroti kai kurių tautinių ma- 
žumų nei per tris- penkias kartas. 
Taip pat ir V. V.-Ž. iškeltas įvairus 
mūsų kartų plastiškumo (kultūros 
bruožams įsisavinti) laipsnis, atran- 
damas keturiose išeivijos kartoze, 
nebūtinai jas turi skirti lietuviškumo 
požiūriu. Dabartinė studentijos kar- 
ta (didžiąja dalimi pirmoji imigran- 
tų karta) yra labiau plastiška, nei 
vyresnioji, naujovėms pasisavinti, 
tačiau ji yra taip pat plastiška ir 
patraukliems  atsineštinės kultūros 
bruožams priimti ir lietuvybei tęsti. 
Daugumos-mažumos ir amžiaus plas- 
tiškumo duomenys, sąlygoją mūsų 
jaunąją kartą ir kartų bendravimą, 
yra išoriniai. Vargiai jie yra svar- 
besni kaip vidiniai, susiję su kultū- 
ros vertybėmis bei normomis 

Individas dviejų kultūrų sankry- 
žoj yra ne tik pasyvus daugumcs 
kultūros bruožų įsisav'ntojas, bet ir 
aktyvus, dažnai sąmoningas kultū- 
ros vertybių pervertintojas bei pa- 
sirinkėjas. Pastaruoju atveju jis įsi- 
savins tuos bruožus, kurie jam atro- 
dys turį augščiausią vertę. Tad rei- 
kia, kad lietuvių kultūra, kurios vi- 
ziją turi A, B. ir kuriam nekyla abe- 
jonių, jog ji yra augštesnė už kitas 
vizijas, taip pat būtų suvokiama kaip 
augštesnė ir jaunosios kartos sąmc- 
nėje. Tiesa, jaunoji karta gali su- 
vokti lietuvių kultūros viziją kaip 
kažką daugiau ir gražiau nei tikroji 
lietuvių kultūra (scenos dekoracijos 
esti žavingesnės nei tikras gamtos 
peisažas). Jos numanomas pranašu- 
mas galetų kai ką labiau patraukti 
nei tikrovė. (Jos užteko savajame 
krašte.) Dažniau tačiau jieškančia- 
jam ji gali atrodyti menka, palygi- 
nus su — iš vienos pusės — autcmo- 
bilų, šaldytuvų ir televizijų skaičiais 
ir — iš kitos pusės — su pripažintais 
pasauliniais meno, filosofijos ir 
mokslo korifejais. šiuo atveju lietu- 
viškieji daigai, jaunojoje  kartoje 
užsilikę iš vaikystės metų, stokos 
derlingos dirvos ir vargiai suklestės. 
To vengiant, yra būtina, kad ir jau- 
noji karta akivaizdžiai pajustų lie- 
tuviškosios kultūros pranašumą. Vi- 
Zija turi įgauti konkrečius ir siste- 
mingus pavidalus, 

Deja, dar niekas pilniau ir konkre- 
čiau nestudijavo lietuvių kultūros, 
' niekas nesistemino jos apraiškų, iš- 

“AIDŲ" PREMIJA IR KONCERTAS 


“Aidų" 500 dol. premija, vienais 
metais teikiama už literatūrą, kitais 
už mokslą, einant laikui, įgyja vis 
didesnės reikšmės mūsų kultūrinia- 
me gyvenime. Iki šiol jau yra pa- 
skirtos 4 premijos už literatūros ir 
penkios už mokslo knygas bei rank- 
raščius. 

1957 m. literatūrinė premija teko 
Albinui Baranauskui už novelių rin- 
kinį “Sniego platumos". Premijos 
komisija, susidedanti iš Antano Vai- 


čiulaičio, pirm., Vlados Prosčiūnai- 
tės, sekr., ir narių: Leonardo An- 
driekaus, Stepo Zobarsko, Leonardo 


Žitkevičiaus, šią knygą premijai vi- 
sais balsais išskyrė iš 15 prisiųstų 
knygų bei rankraščių. Komisijos ak- 
te pažymima, kad Albinas Baranaus- 
kas “Sniego platumose“ “brandžia 
kalba ir stilumi bei skaidriu humo- 
ru pavaizdavo kasdienę lietuviškąją 
buitį, atskleisdamas joje naujų ir 
gaivių atžvilgių". 


plaukiančių iš lietuviško charakterio 
ir bendruomeninio bendravimo. Argi 
ne ironija: didžiuojamės ne per sc- 
niai įvykusių kultūros kcngresu, ku- 
riame išklausėme (ar vėliau perskai- 
tėme) įvairiausių temų, pradėdami fi- 
losofinėmis bendrybėmis ir baigdami 
teatro sekcijos atstovo mėlodrama- 
tika, tik beveik nė vieno konkretaus 
žodžio neišgirdome apie tai, kas yra 
lietuvių kultūra, kurią mes nuošir- 
džiai trokštame išlaikyti jaunosiose 
kartose.* 

Kai kas gal į tai visai paprastai 
atsakys: lietuvių filosofijos, meno, 
tautosakos ir kitų sričių atstovai yra 
palikę lietuviškus pėdsakus savo vei- 
kaluose. Reikia tik juos skaityti, ir 
lietuvių kultūra savaime atsivers. 
Deja, tuo tenka labai abejoti. 

Tautinė kultūra yra daug kompli- 
kuotesnis dalykas, kad ji 
prieš kiekvienas akis savaime atsi- 
skleisti. Jeigu mes sužinome, jog 
kiekviena kultūra turi bent devynias 
dešimtąsias skolintų kultūros bruožų, 
kaip teigia kultūros žinovas R. Lin- 
ton, ir tik keletą procentų origina- 
lių, tai nėra abejonės, kad yra sun- 
ku išskaityti tuos originalius lietu- 
vių kultūros bruožus, Tačiau kai mes 
prileidžiame, kad kiekviena kultūra 
nudažo ir iš svetur skolintus bruo- 
žus tam tikromis savitomis spalvo- 
mis, išskirti tas spalvas iš įvairių 
kitų kultūrų tarpo yra nė kiek ne- 
lengviau. 


* Šioje vietoje aš nenorččiau būti 
klaidingai suprastas. Kultūros kon- 


galėtų | 


Premijų skyrimu “Aidai" siekia. 
pagyvinti bei palaikyti literatūrinius 
ir mokslinius užsimojimus tremtyje. 
šiuo metu, sumažėjus lietuviškos 
knygos paklausai, vieno kurio veika- 
lo ypatingas iškėlimas ir jo autoriaus 
apdovanojimas yra prasmingas žygis. 
lietuviškų raštų labui, Jis paskatina 
ne tik rašyti, bet ir parašytam žo- 
džiui daugiau pagarbos skirti. Paga- 
liau viešu premijų įteikimuų jieškoma 
t esioginio ryšio su visuomene, kuriai 
yra rašomos knygos. "Aidai", savo 
premijų įteikimus jungdami su kon- 
certais bei literatūros vakarais, tokio: 
ryšio jieško visose gausesnėse lietu- 
vių vietovėse. “Aidų" koncertai kas. 
metą ruošiami vis kitame mieste. 


šiemet “Aidų" koncertas ir litera-- 
tūro vakaras įvyko Toronte balandžio 
27 d. Žurnalas tokia proga šiame 
mieste lankosi jau antrą kartą. Gau- 
sus lietuvių susitelkimas Toronte po 
antrojo pasaulinio karo traukia “Ai- 


gresą aš laikau pasisekusiu ir reikš- 
mingu. Žinia, galima buvo pasirinkti 
visai naują prelegentų eilę, kurie kai 
kurias temas būtų geriau apdoroję, 
tačiau aplamai ir kiti prelegentai 
vargiai būtų daugiau pasiekę, kaip. 
tie, kurie savo pareigą atliko. Kul- 
tūros kongreso lygis parodė didelę 
dalį to, kas mes esame ir kiek pa- 
jėgiame. Pažinti ir žinoti savąją kul- 
tūrą mums vis dėlto kuc greičiau 
reikėtų. Kas ji yra? 


Tai jau išeina už šio rašinio rėmų. 
Čia tenka dar pastebėti, jog ir žinant, 
kas yra lietuvių kultūra, negalime 
tiketis, jog vi:i jos bruožai būtų ga-- 
limi išlaikyti jaunojoje kartoje, Tie, 
kurie nebus suvokiami kaip prana- 
šesni, liks negližuoti ir užleis vietą 
kitiems,  dominuojantiems naujojoje: 
aplinkoje. Kita jų dalis gal harmo=- 
ningai susilies su vietiniais bruožais. 
Dar kiti gal bus atgyvenę savo am-- 
žių ir visai atkris. Bet kai kurie es- 
miniai lietuvių kultūros bruožai tu- 
rės susikirsti su svetimaisiais ir iš-: 
likti nenugalėti. Lietuvių žmonišku- 
Mas, vaišingumas, eocialumas, nuo- 
širdus paprastumas ar kuklumas ir 
kiti bruožai turės išlikti nepažeisti 
ir šioje skubos, automobilių bei te- 
levizijos reklaminėje eroje, nors ši 
ir implikuotų savanaudiškumą, kar- 
jerizmą, rivalizaciją ir kitus mažiau 
charakteringus pertemptc moderniz- 
mo požymius. Tik šiuo būdu mes iš-* 
liksime lietuviškosios kultūros — 
auksinio tilto sargais. 


A. Musteikis 


dų'' leidėjų žvilgsnį, teikdamas vil- 
čių, kad ši gausi bendruomenė taps 
gera dirva ir kultūros žurnalui bu- 
joti. Abu koncertai neapvylė. Į juos 
abu prisirinko kultūros mylėtojų pil- 
na didžioji Prisikėlimo parapijos sa- 
lė. šiemet visuomenė buvo nuošir- 
džiai nuteikta savai spaudai ir šiai 
meno šventei pamokslais bažnyčiose, 
vietine spauda ir radiju. 


Koncertą pradšio sveikinimo 
džiu “Aidų" leidėjų ir redakcijos at- 
stovas Tėev. L. Andriekus, O.F.M. Jis 
vadovavo ir įžanginei programos da- 
liai — premijos įteikimui, pasakyda- 
mas ilgesnę kalbą, kurioje buvo api- 
būdinta lietuviškos knygos sunki da- 
lia dėl retėjančių skaitytojų ir kul- 
tūros žurnalo pastangos globoti ją 
premijomis. Pagaliau publika buvo 
supažindinta su 1957 m. “Aidų" pre- 
mijos laureatu Albinu Baranausku 
ir premijuota knyga “Sniego platu- 
mos". Premijos komisijos aktą per- 
skaitė Kanados Liet. Bendruomenės 
kultūros fondo pirm. Juozas Krali- 
kauskas, o piniginę dovaną įteikė žur- 
nalo administratorius Tev. B. Rama- 
nauskas, O.F.M. ši įžanginė koncer- 
to dalis buvo baigta paties laureato 
žodžiu, kurį publika lydėjo ilgais plo- 
jimais, ir po to paskelbtais raštiš- 
kais sveikinimais. 


Kcncerto vokalinei programai iš- 
pildyti iš Floridos atvyko operos so- 
listė Antanina Dambrauskaitė, Dėl 
didžių nuotolių ji su tokiu gausiu 
dainų repertuaru č'a galėjo pasirody- 
ti pirmą kartą. Susidomėjimas jos 
daina Toronte buvo gyvas. Jis labiau- 
siai buvo pastebimas pačiame kon- 
certe. Antanina Dambrauskaitė pir- 
mu pasirodymu laimėjo torontiškių 
nuoširdumą, išreikštą ilgais plojimais. 
Ji dainavo įprastu įsijautimu, jaunat- 
višku pakilimu, savo galingu be: pla- 
čiu balsu lengvai įveikdama augštą- 
sias ir žemąsias pasirinktų kūrinių 


gaidas. Antanina Dambrauskaitė ke- 
turiuose pasirodymuose išpildė Ver- 
dio, Massaneto, Banaičio, Tallat-Kelp- 
šos, Vanagaičio ir Kavecko kompozi- 
cijas, susilaukdama nuoširdaus pub- 
likos įvertinimo ir gėlių. Solistei 
akompanavo Stasys Gailevičius. 


Tiek pirmoje, tiek antroje koncer- 
to dalyje buvo skirta vietos litera- 
tūrai. Pirmiausia savo kūrybos skai- 
tyti išėjo Albinas Baranauskas. Jis 
iš premijuotos knygos skaitė humo- 
ristinę novelę “Krokodilas". Jo žodis 
buvo ramus ir giedras. Antroje pro- 
gramos dalyje su literatūrine kūry- 
ba rodėsi Alė Rūta, atvykusi čia iš 
Detroito. Ji skaitymui pasirinko iš- 
trauką iš dramos “Ant liūnų kran- 
to" ir keturis eilėraščius. Rašytoja 
skaitė gyvai, įtikinančiai ir buvo ap- 
dovanota gėlėmis. 


Visas koncertas ir literatūros va- 
karas užsitęsė dvi valandas. Po jo 
apie 100 asmenų susirinko į gretimą 
salę vaišėms, Jas suruošė Prisikėli- 
mo parapijos klebonas Tėv. Placidas 
Barius, O.F.M., ir parapijos komite- 
tas, vadovaujant pirmininkui F. Sen- 
kui. Užkandžiuose dalyvavo Toronto 
dvasininkai, rinktiniai kultūrininkai, 
žymieji parapijos šulai, choras ir sve- 
čiai, atvykę iš įvairių vietovių išpil- 
dyti programos. Be to, į koncertą ir 
vaišes atsilankė Lietuvos konsulas 
Kanadai min. V. Gylys su penia. Vai- 
šės buvo pajvairintos sveikinimo kal- 
bomis ir sol. V. Verikaičio bei jo 
kvarteto dainomis, o taip pat ir Skirs- 
kaitės piano muzika. 


Toronto lietuviai šiam “A'dų" kon- 
certui parodė labai daug nuoširdaus 
dėmesio, tiek jį padėdami suruošti, 
tiek jame gausiai dalyvaudami. Už- 
tai visiems, prisidėjusiems prie šios 


kultūrinės šventės pasisekimo, “Ai- 
dų"' leidėjai yra didžiai dėkingi, 
LEA. 


“Aidy"" premijos komisijos posėdis. ae, 
Iš kairės: Antanas Vaičiulaitis, Stepas Zobarskas, Vlada Prosčiūnaitė-Bra- 
zaitienė, Leonardas Andriekus, Leonardas žitkevičius. 


Albinas Baranauskas, 
laimėjęs 1957 m. “Aidų" premiją. 


Albinas Baranauskas yra gimęs 
1924 m. Vilkaviškio apskrityje. Gim- 
naziją baigė Vilkaviškyje, o tremties 
metais studijavo Vokietijoje, labiau- 
siai gilindamasis į literatūrą ir kal- 
bas. Rašyti pradėjo Amerikoje. Jo 
pirmoji novelė “Dėdės batai" buvo at- 
spausdinta 1952 m. “ Darbininke". 
Nuo to laiko beletristinę kūrybą skel- 
bė “Aiduose?, “Darbininke", “Ateity- 
je" ir “Tėviškės žiburiuose". Jo nove- 
lių rinkinį “Sniego platumos", kurį 
premijavo “Aidai", išleido Nidos Ilei- 
dykla Londone, Albinas Baranauskas 
dabar gyvena Waterbury, Conn. 


e Fordhamo universitete ir šią va- 
sarą veiks Lituanistikos Institutas. 
Įsiregistruoti vasaros semestrui gali- 
ma iki gegužės 30 d. Iki to laiko įtei- 
kę prašymus bus atleisti nuo mokes- 
čio už mokslą. Visas stipendijas pa- 
skyrė dr. J. Kazickas ir dr. J. Va- 
liūnas. Vasaros semestras pradeda- 
mas liepos 7 d. ir baigiamas rugpjū- 
čio 15 d. Visais lituanistikos studijų 
reikalais rašyti šiuo adresu:Rev. V. 
Jaskevičius, S. J., The Lithuanian 
Program, Box 566, Fordham Univer- 
sity, New York 58, N. Y. 


o “Draugo" romano premijos ko- 
misija šiemet sudaryta Detroite. Į ją 
įeina dr, J. Kaupas, pirm., dr. T. 
Žiūraitis, P. O., sekr., nariai; A. As- 
tašaitis, dr. J. Pikūnas ir Alė Rūta. 


e Čikagoje buvo suvaidinta Algirdo 
Landsbergio dramatinė poema “Vėjas 
gluosniuose", Režisavo A. Dikinis. 


e V. K. Jonynas dalyvauja Ameri- 
kos dailininkų grafikos parodoje Va- 
šingtone savo premijuotu medžio rai- 
žiniu “Penktoji alėja", už kurį New- 
jorke yra laimėjęs premiją. 

o Gegužės 10 d. Maspethe įvyko 
Pasaulio Lietuvių Seimo komiteto po- 
sedis. Aptarta koncerto, dailės paro- 
dos, knygų parodos ir vadovo spaus- 
dinimo reikalai. Koncertas ruošiamas 
Carnegie Hall salėje. Programai iš- 
pildyti pakviesta “čiurlionio", “Dai- 
navos" ansambliai ir “Varpo bei 
“Pirmyn"' chorai. Daug pažangos pa- 
siekta ir dailės parodos ruošimo at- 
žvilgiu. Sudarytas jai ruošti komite- 
tas iš pačių dailininkų, kurio garbės 
pirm. sutiko būti prof. Galdikas, o 
parodos crganizavimo pirm. — dail. 
Viktoras Vizgirda iš Bostono. 


e 1958 m. birželio 27-28 d. Bostone 
Statler viešbuty bus Amerikos Lietu- 
vių Tarybos šaukiamas kongresas, 
kurio paruošimo darbai yra pavesti 
Alto Bostono skyriui. 


Atstovų rinkimo tvarka jau pa- 
skelbta spaudoje, todėl visoms orga- 
nizacijoms belieka tuoj rinkti dele- 
gatus ir numatyti kiek gali aukų 
skirti. Jei kuri organizacija negalė- 
tų visuotinio narių susirinkimo su- 
šaukti, gali delegatus įgalioti valdy- 
ba. 

Statler viešbutis (Park Są., Boston 
17, Mass.) pažadėjo kongreco daly- 
vius aprūpinti kambariais su sąlyga, 
jei rezervacijos bus padarytos ne vė- 
liau kaip 2 savaitės prieš kongresą. 

Delegatų  mandatuose pažymimas 
delegato vardas, pavardė, adresas, 
organizacijos pavadinimas ir jos na- 
rių skaičius, o juos pasirašo pirmi- 
ninkas ir sekretorius. 

Organizacijos prašomos mandatų 
nuorašus tuoj atsiųsti ir reikale in- 
formacijų klausti šiuo adresu: ALT. 
Bostono skyrius, 636 Broadway, So. 
Boston 27, Mass. Tel. AN 8-3071. 


e šv. Sostas per Apeigų Kongre- 
gaciją reformuotoje Didžiosios Savai- 
tės liturgijoje išimties keliu leido įde- 
rinti Lietuvos bažnyčiose buvusias 
apeigas. Leidimas liečia Lietuvą, lie- 
tuvių tautines parapijas pasaulyje, 
vietas, kur lietuviai pagal encikliką 
Exul Familia turi savo pamaldas. 


e Balandžio 20 d. Lietuvoje mirė 
prof. Petras šalčius, sulaukęs 65 m. 
amžiau“. Nepriklausomybės laikais 
jis dėstė universitete ekonomiją ir 
dalyvavo koperatiniame veikime. 
1950 m. iš universiteto buvo atleis- 
tas, o po Stalino mirties priimtas 
į Mokslo Akademijos ekonomijos in- 
stitutą. 

e Žurnalo “Lituanus" rinkliavai 
skiriamas rugsėjo mėnuo. Tikimasi iš 
rinkliavos sudaryti pagrindą šio žur- 
nalo leidimui. 

o Prof. Adomas Galdikas lietu- 
viams pranciškonams nupiešė labai 
didelio formato šv. Pranciškaus Asy- 
žiečio paveikslą. 


o Romas Viesulas gavo Guggenhei- 
mo Fondo premiją—stipendiją 3,600 
dol. Ji teikiama kasmet pasižymėju- 
siem3 asmenims, kad jie galėtų tobu- 
Untis mokslo, meno ir muzikos šako- 
se, Romas Viesulas yra pasiryžęs iš- 
leisti savo litografijų rinkinį, kuris 
ribotųsi lietuvių dainų iliustracijomis. 


e Balandžio mėn. Bostone suruošta 
Kazimiero Žoromskic tapybos darbų 
paroda. Ja domėjosi visuomenė ir įsi- 
gijo paveikslų. 

e Julijos Rajauskaitės fortepijono 
rečitalis įvyko gegužės 11 d. Niujor- 
ke, Town Hall salėje. Pianistė skam- 
bino Bacho, Liszto, Beethoveno, Ba- 
naičio ir Čiurlionio kūrinius. Jos pa- 
sirodymas Niujorke angliškoje spau- 
doje kritikų buvo labai palankiai 
įvertintas. 

e Vidurio ir Rytų Europos Kilmės 
Amerikiečių Konferencijos posėdžiai 
įvyko New Yorke kovo 29 d. Daly- 
vavo Konferenciją sudarančių orga- 
nizacijų ir Pavergtų Europos Tautų 


atstovai. Konferencijoje dalyvauja 
lietuviai, albanai, čekoslovakai, es- 
tai, latviai, lenkai, rumunai, bulga- 


rai, ukrainiečiai ir vengrai. Lietuvių 
atstovus yra delegavusi Amerikos 
Lietuvių Taryba — prel. J. Balkūną, 
M. Kižytę, dr. M. J. Viniką, adv. Dra- 
gūną ir VI. Barčiauską. Posėdžiams 
pirmininkavo Konferencijos pirminin- 
kas prel. J. Balkūnas, Priminė, kad 
Konferencija susidarė 1955 lapkrity. 
Ji artimai bendradarbiauja su Pa- 
vergtom Europos Tautom. 

Pavergtų Europos Tautų pirminin- 
kas dr. V. Masens dėkojo Konferen- 
cijai už paramą. Priminė, kad Ame- 
rikos vyriausybė daugiau skaitosi su 
savo piliečių reikalavimais negu su 
Pavergtomis Europos Tautomis, ku- 
rias sudaro devynių tautų egzilai, Pa- 
žymėjo dabartiniu metu didelį anti- 
komunistinės  parcdos pasisekimą 
New Yorke ir Vašingtone. Paroda 
bus nukelta į Ohio valstybę ir kitur. 

Konferencijos politinio komiteto 
ve klą nušvietė to komiteto pirmin'n- 
kas rumunas adv. P. Riposanu. 


e Balandžio 20 buvo Lietuvos vy- 
čių diena. Tą dieną visoje Amerikoje 
pradėtas naujų narių telkimo vajus. 
Tą mėnesį lietuviai turėjo progos ne- 
maža išzir“ti apie Lietuvos vyčius. 
Lietuviai dvasiškiai užsiminė bažny- 
čiose apie šią garbingą ir seną Ame- 
rikos lietuvių katalikų organizaciją. 


Po pamaldų buvo dalinama speciali 
literatūra apie vyčius. Lietuviai ka- 
talikai buvo kviečiami įsijungti į šią 
crganizaciją. Lietuvos vyčiai turi 
jaunų, suaugusių ir sendraugių kuo- 
pas. Organizacijos nariais gali būti 
čia gimę ir augę ar iš Lietuvos at- 
vykę lietuviai katalikai. Naujiems 
nariams statomos tik dvi sąlygos: 
kandidatas į crganizaciją turi būti 
lietuvis ar lietuvių kilmės ir prak- 
tikuojąs katalikas. 


e Vasario 16 gimnazija Vokietijo- 
je balandžio 14 d. pradėjo naujuo- 
sius 1958-59 mokslo metus. Gimnazi- 
joje vasario mėnesį lankėsi norvegas, 
YMCA generalinis sekretorius N. 
Seim. Jo apsilankymą paminėjo ir 
vietos vokiečių laikraščiai. Jis lanko- 
si trečią kartą. N. Seim norvegų 
spaudoje yra rašęs apie šią gimna- 
ziją bei lietuvius ir per keletą metų. 
pasikvietęs 30 mokinių vasaros ato- 
stogų Norvegijon. 


e Gegužės 30-31 d. Niujorke Stat- 
lerio viešbutyje ruošiamas Amerikos 
lietuvių tautinis kongresas. Kongreso 
komitetą sudaro Amerikos Lietuvių 
Tautinės Sąjungos, Kanados Lietuvių 
Tautinės Sąjungos, Lietuvių Tautinio 
Akademinio Sambūrio, Lietuvių Tau- 
tinio Sąjūdžio, Amerikos Lietuvių Re- 
zistencinės Santarvės, Lietuvos lais- 
vės kovotojų Sąjungos atstovai, 


e Amerikoje, neskaitant “Amerikos 
Balso", dabar veikia 20 lietuviškos 
radijo programos. Dvi iš jų kasdien 
duoda savo programą: Tai Čikagos 
"Margutis" ir S. Barcus. Kitos 18 
ve'kia tik vieną kartą savaitėje. Va- 
landų laikas įvairus, nuo 25 minučių 
iki valandos ir daugiau. Sudėjus vi- 
sas radijo valandas, per savaitę lie- 
tuviškai radijo bangomis kalbama 25 
val. ir 10 m 'nučių. Radijo valandėlės 
veikia šiuose miectuose: Amsterda- 
me, Baltimorėje, Bostone, Čikagoje, 
Clevelande, Detroite, Los Angeles, 
New Yorke, Philadelphijoje, Pitts- 
burghe, Pittstone, Rochestery, Wa- 
terbury, Wilkes-Barre. Už Amerikos 
sienų arčiausia stot's yra "Toronte, 
kur kas savaitę duodama valandos 
lietuviška programa. Toliau eina Bra- 
zilija. Ispanijoje iš Madrido kasdien 
penkiolikcs minučių programa siun- 
čiama į Lietuvą. Dvidieninės progra- 
mos perduodamos iš Romos — Vati- 
kano ir italų vyriausybės. “Amerikos 
Balsas" lietuviškai kalba iš Vašing- 
tono ir iš Europos. Kasdien parengia- 
ma pusės valandos programa ir pa- 
kartojama tris kartus. Peržvelgus 
laisvajame pasaulyje visas radijo va- 
landėle:, kurių skaičius dar neatro- 
do pilnas, apytikriais daviniais per 
savaitę radijo bangomis lietuviškai 
kalbama apie 60 valandų. : 

AIDAI SKIRIA PREMIJA UŽ MOKSLO VEIKALĄ 


1. Kultūros žurnalas "Aidai", leidžiamas Pranciškonų, skiria premiją už 
lctuvių rzokslo veikalą, išspausdintą atskira knyga ar periodinėje 
spaudoje 1957 ir 1958 metais. 


2. Premija, $500 sumoje, skiriama už humanistinių mokslį veikalą 
(teologijos, filosofijos, literatūros mokslų ir meno mokslo, istorijos, 
kalbotyros, geografijos, archeologijos, folkloro, visuomeninių moks- 
lų ir k.), parašytą lietuvių kalba. 


3. Premija nebus skaldoma tarp atskirų autorių. 


4. Autoriai arba leidėjai veikalus komisijai atsiunčia ligi 1959 metų 
vasario 1 dienos "Aidų" redakcijos adresu: A. Vaičiulaitis, 304 
Anacostia Rd., S. E., Washington 19, D. C. Pažymėti, kad tai siun- 
čiama premijos komisijai. 

5. Premijai galima siųsti ir suminėtų mokslų srities rankraščius. 


Premijos komisija bus paskelbta vėliau. 


P 4 Ailaiti Administracijos adresas — Aidai 
E) SAS Vaičiulajps 680 Bushwick Ave., Brooklyn 21, N. V. 


Redakcijos nariai — Leonardas Andriekus, 

